އަނބިމީހާ ދަރިމައިވުމުގެ މައްސަލަތައް ހުރުމާއެކު ދަރިފުޅުގެ ސަރޮގެސީއަކަށް މަންމަ – Dhen.mv\nއަނބިމީހާ ދަރިމައިވުމުގެ މައްސަލަތައް ހުރުމާއެކު ދަރިފުޅުގެ ސަރޮގެސީއަކަށް މަންމަ\nދެން އެމްވީ May 6, 2020 - 7:12 pm\nސަރޮގޭޓް ނުވަތަ ސަރޮގަސީއަކީ މިހާރު ވަރަށް ގިނައިން އިވޭ ދެބަހެވެ. މި ބަހަށް ހެދިފައިވާ ދިވެހި ބަހެއް ނެތްނަމަވެސް، މާނަ އަކީ، މީހެއްގެ ދަރިއުފައްދާ ބިސް، ޣަރުބަ ގަތުމަށް މަހު އެހެން މީހެއްގެ ރަހިމަށް ލައްވައިގެން ވިއްސުން ނުވަތަ އަމިއްލަ ބިސް އެހެން މީހެއްގެ ދަރިފަންޏާއި އެކު ޣަރުބަގަތުމުން އެމީހެއްގެ ރަހިމަށް ލައްވައިގެން ވިހެއުމެވެ.\nމިއީ މާބަނޑު ދުވަސްވަރު އެކި މައްސަލަތައް ދިމާވާ މީހުންނާއި ވިހެއުމުގައި ނުރައްކަލާ ކުރިމަތިލާން ޖެހިދާނެ ފަދަ މީހުނަށްޓަކައި ޑޮކްޓަރުން އިރުޝާދުދޭ ފަރުވާއެކެވެ. ނަމަވެސް މިހާރު މިކަން އާންމުވެ، ކައިވެނި ކުރުމަކާ ނުލާ ދަރިން ހޯދަން ބޭނުންވާ ފިރިހެނުންނާއި، ހަށިގަނޑަށް ބަދަލެއް އަތުވެދާނެތީ ޖެހިލުންވާ އަންހެނުންވެސް، މީހުންނަށް ފައިސާ ދީގެން މިގޮތަށް ދަރިން ވިއްސައެވެ. ސިއްޙީ އެއްވެސް މައްސަލައެއް ނެތިވެސް މިކަން ކުރާ މީހުން މިހާރު ވަރަށް ގިނައެވެ. މިގޮތަށް ސަރޮގޭޓެއް ހޯދުމުގައި އާއިލާގެ މީހަކު ނުވަތަ ފައިސާ ދީގެން ނުދަންނަ މީހުން ލައްވާ މިކަން ކުރުވާ މީހުން ގިނައެވެ.\nއެމެރިކާގެ އާކަންސަސްގެ ދެމަފިރިން ކަމަށްވާ ކޭލާ އަދި ކޯޑީ 2012 ވަނަ އަހަރު ކައިވެނި ކުރި އިރުވެސް އެދެމަފިރިން ތިބީ ކުއްޖަކު ހޯދުމަށް ތައްޔާރުވެގެންނެވެ. ނަމަވެސް އުމުރުން 17 އަހަރުގައި ކޭލާއަށް ދިމާވި ސިއްޙީ މައްސަލައެއްގެ ސަބަބުން، ކޭލާއަށް ކުދިން ނުވިހެވޭނެކަން އެންމެ ކުރިންވެސް އެނގެއެވެ. އެހެންކަމުން ކައިވެނި ކުރުމާއި އެކު ދެމީހުން އަވަސްވެގަތީ އެދެމީހުންގެ ދަރިއަކު ދުނިޔެއަށް އުފަން ކުރުމުގައި އެމީހުންނަށް އެހީތެރިވެދޭނެ މީހަކު ހޯދުމަށެވެ. ނުވަތަ ސަރޮގޭޓެއް ހޯދުމަށެވެ.\nއެކިގޮތްގޮތުން ކުރި މަސައްކަތް ނާކާމިޔާބުވެ، ކޯޑީގެ ދެމަފިރިން މާޔޫސްކަމުގައި ތިއްބާ މިކަމަށް އިސްނެގީ، ކޯޑީގެ މަންމަ އަދި ކޭލާގެ މައިދައިތަ، އުމުރުން 50 ގެ ޕެޓީއެވެ.\nޕެޓީގެ ފިރިހެން ދަރިފުޅަށް މިކަމުގައި އެހީވާން އޭނާ އަމިއްލައަށް ހުށައެޅުމުން، އޭނާގެ ޅީދަރިފުޅަށް ވަރަށް ބޮޑު ހައިރާން ކަމެއް ލިބުނެވެ. ސަބަބަކީ ޕެޓީ އަކީ އެދެމީހުންނަށް ލިބޭނެ ދަރިފުޅުގެ މާމަކަމަށްވެފައި، ވަގުތީ ގޮތުން ނަމަވެސް އެކުއްޖާގެ މަންމައަށް ވުމަށް ޕެޓީ ތައްޔާރު ވުމުންނެވެ. މިއީ މާމަ ދަރިއަކު ވިހެއުމަށް މިގޮތަށް މާމައަކު އެހީވާ ފުރަތަމަ ފަހަރެއް ނޫނެވެ. މީގެ ކުރިންވެސް މިގޮތަށް މާމައިން ކަންތައް ކޮށްފައި އެބަހުއްޓެވެ.\nޕެޓީގެ މެޑިކަލް ޓެސްޓްތައް ހެދުމަށްފަހު، ދަރިއަކު ވިހެއުމުގައި އެއްވެސް މައްސަލައެއް ނެތްކަމަށް ޑޮކްޓަރުން ލަފާ ދިނުމުން، 2016 ވަނަ އަހަރުގެ އޮކްޓޯބަރު މަހު، ކޯޑީގެ ދަރިފަނި އަދި ކޭލާގެ ބިސް، އައިވީއެފް ގެ ޒަރީޢާއިން ޣަރުބަ ގަތުމުން ޕެޓީގެ ރަހިމަށް ލެއްވިއެވެ. އެފަހަރު އެކަން ކާމިޔާބު ނުވެ، އަލުން އައިވީއެފް ހަދައިގެން މޭ 2017 ގައި ޕެޓީގެ ރަހިމަށް ލެއްވިއެވެ. އަދި ހުރިހާ ކަމެއް ރަނގަޅަަށް ދޭތޯ ބެލުމަށް ކޭލާ އާއި ކޯޑީ، ގޭގައި މާބަނޑުތޯ ބަލަން ކުރާ ޓެސްޓް ވެސް ކުރިއެވެ.\nއެދެމަފިރިން ފާހަގަ ކުރާ ގޮތުގައި، އެއީ އެ މީހުންގެ ހަޔާތުގައި ދެވަނަ އަށް އެންމެ އުފާވި ދުވަހެވެ.\nމާބަނޑުވުމުގެ ހުރިހާ ކަމެއް ރަނގަޅަށް ގޮސް 2017 ޑިސެމްބަރުމަހު 30 ވަނަ ދުވަހު ކޭލާގެ ދަރިފުޅު އުފަންވިއެވެ.\nޕެޓީ ހާމަ ކުރިގޮތުގައި، އޭނާގެ މާމަ ދަރިފުޅު އޭނާގެ ރަހިމުގައި ބާއްވައިގެން ބޮޑު ވުމުން ވިހެއުމަކީ، އޭނާއަށް ވަރަށް ޚާއްސަ އުފަލެއް ލިބުނު ކަމެކެވެ. މި ދަތުރަކީ ކުލުނާއި މައިވަންތަކަމުން ފުރިފައިވާ ދަތުރެއްގެ ގޮތުގައި ޕެޓީ ސިފަކުރިއެވެ. ޕެޓީ ބުނެފައިވާ ގޮތުގައި އޭނާއަށް އިޙްސާސްވީ އަދި އެއްފަހަރު އޭނާގެ ފިރިހެން ދަރިފުޅު ދުނިޔެއަށް އުފަން ކުރެވުނީ ކަމަށެވެ. ޕެޓީ އިތުރަށް ހާމަ ކުރި ގޮތުގައި ކޮންމެ މަންމަ އަކީ ވެސް ދަރިންނަށް ޖެހޭ ދަތިއުނދަގޫ ކަންކަމުގައި މުޅި އުމުރު އެހީވުމަށް ތައްޔާރަށް ތިބޭ ބައެކެވެ. އެހެން ކަމުން މިއީ އޭނާގެ ފިރިހެން ދަރިފުޅާއި، ޅީދަރިފުޅަށް އެހީވާން ލިބުނު ވަރަށް ޚާއްސަ ފުރުސަތެކެވެ.\nލިބުނު ދަރިފުޅު ކްރޮސްގެ ހާލުވެސް ރަނގަޅުވެ ޑޮކްޓަރުންގެ ބެލުމުގެ ދަށުން ގެއަށް ބަދަލު ކުރެވުނެވެ. މުޅި އާއިލާއަށް ލިބުނު މި ބޮޑު އުފަލުގައި ކޭލާގެ ޢާއިލާގެ ފަރާތުން ވަރަށް ޚާއްޞަ ޝުކުރެއް، ކޭލާގެ މައިދައިތަ ޕެޓީއަށް އަދާ ކުރިއެވެ. ކޯޑީއާއި ކޭލާގެ ހަޔާތުގައި އައި އެންމެ އުފާވެރި ދުވަހަކީ އެމީހުންގެ ދަރިފުޅު ކްރޮސް އުފަންވި ދުވަހެވެ.


SunOnline: Palestine ge hagguthah himaayaiy kuran Raajje in govaalaifi\nފަލަސްތީނުގެ ހައްގުތައް ހިމާޔަތްކޮށް އެހީ އިތުރުކުރުމަށް ރާއްޖެއިން ގޮވާލައިފި\nއަހްމަދުﷲ އަބްދުލްހާދީ 23 Jun 2020, 21:34\nދިވެހިރާއްޖޭގެ ފޮރިން މިނިސްޓަރު އަބްދުﷲ ޝާހިދު -- (ފޮޓޯ/ފޮރިން މިނިސްޓްރީ)\nފަލަސްތީނުގެ ރައްޔިތުންގެ ހައްގުތަށް ހިމާޔަތްކޮށް އެ ފަރާތްތަކަށް ބޭނުންވާ މާލީ އެހީތެރިކަން ހޯދައި ފޯރުކޮށްދިނުމަށް ދިވެހިރާއްޖެއިން ގޮވާލައިފި އެވެ،\nރާއްޖެއިން މިގޮތަށް ގޮވާލާފައިވަނީ އ.ދގެ އެޖެންސީ، "ޔުނައިޓެޑް ނޭޝަންސް ރިލީފް އެންޑް ވަރކްސް އެޖެންސީ ފޮރ ޕަލަސްޓައިން ރެފިއުޖީސް އިން ދަ ނިއަރ އީސްޓް" (އަންރުވާ) ގެ ވަޒީރުންގެ ފެންވަރުގެ ބައްދަލުވުމެއްގަ އެވެ. މިއަދުގެ ބައްދަލުވުމަކީ މިއަހަރާއި، ކުރިއަށް އޮތް ދެ އަހަރު އަންރުވާއަށް ބޭނުންވާ ފަންޑާއި، ބައިނަލްއަޤްވާމީ މުޖްތަމައުން ބޭނުންވާ ސިޔާސީ މަދަދުވެރިކަން ހޯދުމަށް މަސައްކަތްކުރުމަށް ބޭއްވި ބައްދަލުވުމެކެވެ.\nވާޗުއަލްކޮށް ބޭއްވުނު މި ބައްދަލުވުމުގައި ރާއްޖެ ތަމްސީލުކުރައްވާފައިވަނީ ފޮރިން މިނިސްޓަރު އަބްދުﷲ ޝާހިދު އެވެ.\nބައްދަލުވުމުގައި ވާހަކަފުޅު ދައްކަވަމުން މިނިސްޓަރު ޝާހިދު ވަނީ ފަލަސްތީނުގެ ރައްޔިތުންގެ އިންސާނީ ހައްޤުތަކާއި، ކަރާމާތް ރައްކާތެރިކުރުމަށް އަންރުވާ އެޖެންސީގެ ފަރާތުން ކުރަމުންދާ މަސައްކަތް ހުއްޓާނުލާ ކުރިއަށް ގެންދިޔުމަށް ބާރުއަޅައި އެކަމަށް ބޭނުންވާ މާލީ އެހީތެރިކަން ފޯރުކޮށްދިނުމަށް ބައިނަލްއަޤްވާމީ މުޖްތަމައަށް ގޮވާލައްވާފަ އެވެ.\nއަދި އަންރުވާއަށް ފައިސާ ހޯދުމުގައި ދިމާވާ ދަތިތަކުގެ ސަބަބުން ފަލަސްތީނުގެ ރެފިއުޖީންނަށް ކުރިމަތިވާ ދަތިތަކާމެދު މިނިސްޓަރު ޝާހިދު ވަނީ މި ބައްދަލުވުމުގައި ކަންބޮޑުވުން ފާޅުކުރައްވާފަ އެވެ. އެހެންނަމަވެސް، ކޮވިޑް-19 ފަދަ އެތައް ދަތިތަކާއެކުވެސް، އެޖަމްއިއްޔާއިން ކުރަމުންދާ މަސައްކަތް ހުއްޓާނުލާ ކުރިއަށްގެންދާކަން މިނިސްޓަރ ފާހަގަކުރެއްވިއެވެ.\nމިނިސްޓަރ ޝާހިދުގެ ވާހަކަފުޅުގައި، މީގެ 70 އަހަރު ކުރިން އުފެއްދި އަންރުވާ އިން ހޯދާފައިވާ ކުރިއެރުމަށް އަލިއަޅުއްވަލައްވައި، ފަލަސްތީނުގެ 5.5 މިލިއަން ރެފިއުޖީން އަސާސީ ބޭސްފަރުވާއަށާއި ތައުލީމަށް ބަރޯސާ ވަނީ އަންރުވާގެ އެހީއަށްކަން ފާހަގަކުރެއްވިއެވެ.\nއަދި އ.ދގެ ޤަރާރުތަކާ ބައިނަލްއަޤްވާމީ ޤާނޫނުތަކާ އެއްގޮތްވާ ގޮތުގެ މަތިން ފަލަސްތީނުގެ މިނިވަން ދައުލަތެއް ޤާއިމްކުރުމަށް ދިވެހިރާއްޖެއިން އަބަދުވެސް ވަކާލާތުކުރާކަން ފާހަގަކުރައްވައި މިނިސްޓަރު ޝާހިދު ވަނީ އެކަން ތަކުރާރުކުރައްވާފަ އެވެ.\nމި ބައްދަލުވުމުގައި އ.ދގެ މެމްބަރު ބައެއް ޤައުމުތަކުން ވަނީ އަންރުވާއަށް މާލީ އެހީތެރިކަން ދިނުމަށް އެއްބަސްވެފައެވެ. މި ބައްދަލުވުމުގެ ރިޔާސަތު ބެލެހެއްޓެވީ އުރުދުންގެ ޚާރިޖީ ވަޒީރު އައިމަން ސަފާދީއާއި ސްވިޑްންގެ ޚާރިޖީ ވަޒީރު ޕީޓަރ އެރިކްސަން އެވެ.


Kuru Vaahaka: Zumree - vNews.mv\nކުރު ވާހަކަ: ޒުމްރީ\nވީނިއުސް 03 April 2022, 14:09\nވެހެމުންދިޔަ ބޯވާރެއާއެކު މަގުތަކުގައިވަނީ ފެންހެދިފައެވެ. ވައިގަދަކަމުން ރުއްގަސް ހީވަނީ މުލުންލުހި އުކާލަން އުޅޭހެންނެވެ. ވިދާ ވިދުވަރުން ލޯތަކުގެ އަލިކަން ޖަހައިގަނެދާނެހެން ހީވާއިރު ގުގުރީގެ އަޑުން ކަންފަތް ހިނދުކޮޅަކަށް ދަނީ ބައްވެލާފައެވެ. މުޅި ރަށުތެރޭގައި ވަނީ އާދަޔާއި ހިލާފު ބިރުވެރިކަމެއް ވެރިވެގެންފައެވެ. މަގުތައްމަތިން މީހެއްގެ ހިލަމެއްނުވާތާގައި ގެއެއްގެ ތެރެއިންވެސް މީހެއްގެ ހިލަމެއްނެތެވެ. މިތޫފާނީރޭގެ ބިރުވެރިކަމުން ކޮންމެސްވަރެއްގެ ތަސައްލީއެއް ހިތަށްގެނައުމަށް އިޝާނަމާދުން ފޭބިގޮތަށް މީސްތަކުން ނިދީކަންނޭނގެއެވެ. ކުއްލިޔަކަށް ޖެހި ގުގުރިއަކާއިއެކު ހޮނުއެޅީ ސީދާ އާދަނުމެންގެ ގޭގައިހުރި ބިޔަ ބޮޑު ބަނބުކެޔޮގަހުގެ މެދަށެވެ. ބަނބުކެޔޮގަހުގެ މެދަށް އެޅި ހޮނާއިއެކު ގަހުގެ މައި ދެގޮފި ދޭތެރެއިން އަލިފާނުގެ އަސަރު ކޮންމެވެސް ވަރަކަށް ފާޅުވާންހުރިއިރު އަލިފާންގަނޑުން ޒާތަކަށް ދުންއަރަމުން ދިޔައެވެ. އަލިފާންގަނޑުގެ މެދުން ރޮނގަކަށް މަށްޗަށް އަރަމުންދިޔަ ދުންގަނޑު އޮލަވެ ބޯވަމުންދިޔައެވެ. ހުޅަގުން ޖެހެމުންދިޔަ ގަދަ ވަޔާއިދެކޮޅަށް ދުންގަނޑު އާދަނުމެންގޭގެ އަސްކަނިދަށުން، އެތެރެޔަށް ވަދެގޮސް ހުސްވެއްޖެއެވެ.\nއެނދުމަތީގައި ހަތަރެސްފައި ‘ހަރުދަނޑި’ އަރުވައިގެން ނުބައި ވައްތަރަކަށް ހެވިފައިއޮތް ފަރީޝާއާއި ދިމާލަށް ކޮނޑުމަތީގައިއޮތް ހުދު ފޮތިގަނޑު ފޮޅާލުމަށްފަހު ހަރުކަށި ރާގެއްގައި ހަކީމުބޭ ސުވާލުކޮށްލިއެވެ. ‘ކޮބާމިހާރު އޭނާ؟ އަތުވެއްޖެތަ؟ ހަކީމުބޭގެ އަޑަށް ދެއަތަށް ބޯހޫރުވައިގަތުމަށްފަހު ފަރީޝާ ތެޅިގަތެވެ. އަނެއްކާވެސް މުޅި ހަށިގަނޑަށް ވާންއަރުވާލައި މީހާ ހިއްލި އަރި އަރިއަށް ތެޅިގަތެވެ. ފަރީޝާގެ ހަތަރެސްފައިގައި ހިފަހައްޓައިގެންތިބި ހަތަރު ފިރިހެނުންނަށް އޭނާ އެނދުމަތީ މައިތިކޮށް ބޭއްވެނީ ހަމަ ކިރިޔާއެވެ. “ކަލޭމެންގެދުވަސް މިރޭދުއްވާލާނަން!” ނުބައި ރާގެއްގައި ބަރު އަދި ބިރުވެރި އަޑަކުން ފަރީޝާ ވާހަކަ ދައްކަންފެށިއެވެ. ހަކީމުބޭގެ އަތުގެ އިޝާރާތަކަށް މުޖުމަރާދޮށުގައި އިން ކުއްޖަކު ގޮމައެއް ފަޅާލުމަށްފަހު މުޖުމަރާއަށް ވައްޓާލިއެވެ. އަރައިގަތް ދުންތަކުން ހުދުފޮތިގަނޑަކަށް ދުންބުރުވާފައި ތުންތަޅުވަންހުރި ހަކީމުބޭގެއަތަށް ފޮތިގަނޑު ދިއްކޮށްލިއެވެ. ދެވަނަ ފަހަރަށް ފަރީޝާއާއި ދިމާލަށް ފޮތިގަނޑު ފޮޅާލުމަށްފަހު ހަކީމުބޭ ހަރުކަށިކަމާއިއެކު ފަރީޝާއާއި އަވަލަވައިގެން އުޅެނީ ކީއްވެތޯއާއި ކާކު ހެދި ސިހުރެއްތޯ ސުވާލު ކޮށްލިއެވެ. މިފަހަރުވެސް ޖަވާބުދިނުމުގެ ބަދަލުގައި ފަރީޝާ ޖަހާލީ ނުބައި ހިނިގަނޑެކެވެ. އަދި އަނގައިން ވައްތަރުޖައްސަމުން ފަރީޝާ ހަތަރެސްފައިގައި ހިފަހައްޓައިގެންތިބި ހަތަރު ފިރިހެނުން ފޮޅާލުމަށްފަހު ތެދުވަން މަސައްކަތްކުރިއެވެ. ވަގުތުން ހަކީމުބޭގެ ޝަހާދަތް އިނގިލިން ފަރީޝާގެ ފަޔާއި ދިމާލަށް ތުން ތަޅުވާލުމަށްފަހު ހަރަކާތެއްކޮށްލުމުން ދެފައި ބަނދެވި ފަރީޝާއަށް ކޮޅަށް ތެދުވެވޭގޮތެއްނުވިއެވެ.\nރޭގެ ބާރަޖަހަން ކައިރިވަނީއެވެ. ބާރަ ޖެހުމުގެ ކުރިން ފަރީޝާގެ ހަށިގަނޑުގައި ވަދެ ފިލައިއޮތް ނުބައި ރޫހު ނުނެރެވިއްޖެނަމަ ކަންތައް ވަރަށް ގޯސްވާނެކަން ހަކީމުބޭއަށް ކުރިންވެސް އެނގެއެވެ. އެހެންކަމުން އިތުރަށް ދިގު ދެއްމުމުގެ ބޭނުމެއް ހަކީމުބޭއަށް ނުފެނުނެވެ. ބަގީޗާގެޔަށް އަންނަމުން ހަކީމުބޭގެނައި ކުޑަ ފޮށި ހުޅުވާލުމަށަފަހު ހުދު ފޮތިން ބަނދެފައިހުރި ގުޅަވަރުތަކެއް ނިއުޅަން ފެށިއެވެ. ވަރަށް ސަމާލުކަމާއިއެކު ފަހަރަކު ފޮތިފަނޑެއް ނިއުޅަމުންގޮސް “އުމަ ސާޅިއަކާއި“ ‘ކާގޯޓެއް“ ނަގާ މުޖުމަރާ ގެނެސް އެއަށް އެތަކެތި އަޅައި އަންދަންފެށިއެވެ. އަޑުވީއްލާ އަދި އެހާމެ އަވަސް ކިޔެވުމެއްގައި ކިޔެވެއްޔެއް ކިޔަވަން ފެށިއެވެ. ކިޔަވަމުންގޮސް ކުރިމަތީއޮތް ފޮތުން ގަނޑެއް ކަނޑާލައި އޭގައި ނުބައި ސިފަޔަކަށްހުރި ރޫހެއް ކުރެހިއެވެ. އަރަބި އަކުރުން ފަރީޝާގެ ނަމާއެކު އިތުރު ލިޔުންތަކެއްލިޔެ ޒާތެއްގެ އަކައެއް ކުރަހާ ތަރިއެއްގެ ބައްޓަމަށް ކަރުދާސްގަނޑު ފައްޖަހާލިއެވެ. އަދި ކަރުދާހުންހެދި ތަރީގެ އެއްކަން މުޖުމަރާގެ ތެރޭގައި އަދަމުންދިޔަ އަލިފާންގަނޑަށް ދިއްކޮށްލިއެވެ. އެއާއިއެކު މުޅި ތަން އެއްއަޑުކޮށްލީ ފަރީޝާ ކަރުބުޑުން، މާ އެތެރެއިން ލަވައިގަތް ހަޅޭކުގެ އަޑަށެވެ.\nވެހެމުންދިޔަ ބޯވާރޭ ހުއްޓުނުފަދައެވެ. ޖަހާލި ގުގުރިއެއްފަދައިން ފަރީޝާ ލަވއިގަތް ހަޅޭކުގެ އަޑާއިއެކު ގޭތެރޭގައި ތިބި މީހުން ބިރުން ފިތްކަނޑައިގެން ނުދިޔައީ ހަމަ ކިރިޔާއެވެ. ފަރީޝާގެ މަންމަ މުހުސިނާ ބާރަށް ފަރީދު ގައިގައި ބައްދައިގެން ހުރިއިރު މުހުސިނާގެ އެއްއަތުގައި ހިފައި އޮޅުލައިގަނެގެން އަރީޝާ ހުއްޓެވެ. ކިޔަވަން ގެނައި ތިން ފިރިހެނުން ކަޅިޖަހާނުލައި ފަރީޝާޔާއި ދިމާލަށް ބަލަހައްޓައިގެން ތިބިއިރު އިތުރު4ފިރިހެނުން ފަރީޝާގެ އެނދުކައިރީ ހުއްޓުން އަރާފައި ތިއްބެވެ. ފަސޭހައިން މިކަންތަށްގަނޑު މައިތިރި ނުވާނެކަން ދެނަހުރެ ވަގުތުގެ ބޭނުންހިފައި ހަކީމުބޭ ޖެހި އެތިފަހަރުގެ އަސަރު ޔަގީންނުންވެސް ކޮށްފިއެވެ. "ނޫން ނޫން! އަންދާނުލާ! ކިޔާދޭނަން!\nކިޔާދޭނަން!" ވޭނީ ރާގެއްގައި ފަރީޝާގެ އަރުން ފިރިހެނެއްގެ އަޑު ނިކުންނަންފެށިއެވެ. "އަހަރެން އަންދާނުލާ!" ހަކީމުބޭގެ އެތިފަހަރު ޔަގީނުންވެސް ކާމިޔާބުވީއެވެ. އަލިފާންގަނޑަށް ތިރިކުރި އެ ނުބައި ރޫހު ކުރަހާއި ތަރީގެ ބައްޓަމަށް ފައްޖެހި ކަރުދާސް ތަރި މައްޗަށް ހިއްލާލާ އަލިފާންގަނޑާއި ދުރަށް ޖައްސާލިއެވެ.\n"ބުނޭއެހެންވީއިރު! ތިޔައީ ކާކު؟ ކަލޭއަށް ކޮންގޯނާއެއް ކޮށްގެން އަޅައިގަނެގެން ތިއުޅެނީ؟" ހަކީމުބޭގެ ރާގުގައިވަނީ ހަރުކަށިކަމެވެ. އަމުރުވެރި ރާގެކެވެ. ފަރީޝާ ދެލޯ ބޮޑުކޮށް ވަށައިގެންތިބި މީހުންނާއިދިމާލަށް ކަޅި ބޮޑުކޮށްގެން އޮވެ ބަލައިލިއެވެ. ފަރީޝާގެ ހަރަކާތްތަށް ހުންނަގޮތުން ބައެއްފަހަރު ހަތަރުމޮށްގަނޑު ޖެހި ޖަނަވާރެކޭ ހީވާއިރު އަނެއްބައިފަހަރު ހަރުފައެކޭ ހީވާފަހަރުވެސް އާދެއެވެ. ތުންފަތް ހަރަކާތްކުރުމަކާއި ނުމެލާ ފަރީޝާގެ ކަރުގެ އަޑިން ނުކުތް ބަރު ހުތުރު އަޑުން އަނެއްކާވެސް ޖަވާބުދޭންފެށިއެވެ. އެސޮރަށްވެސް މިފަހަރު ހަކީމުބޭގެ މައިތިރިން ކަމުގެ ސީރިއަސް މިންވަރު ވަޒަންކުރެވުނީ ކަންނޭގެއެވެ. ލަސް ރާގެއްގައި ވާހަކަފެށިއެވެ. ވަރަށް ލަސްލަހުން އަޅައަޅައިގަންނަ ގޮތަކަށެވެ. ޖަވާބުދެނީ ފަހަރަކު ސުވާލަކަށެވެ. "ގޯނާއެއް ނުކުރެ! އަހަންނަށް އޭނާދެކެލޯބި ވެވުނީ! އަހަރެން އައީ ފަރީދު މަރާލަށް!"\nފަރީދަކީ ރަށުގައި ކުރިއަރަމުން އަންނަ ވިޔަފާރި ވެރިއެކެވެ. އިހުލާސްތެރި މީހުންނަށް ހެޔޮ މީހެކެވެ. އެންމެނާވެސް ގުޅޭ ހިތްހެޔޮ މީހެކެވެ. މީގެ 12 އަހަރުކުރިން އޭނާއަކީ ފާރޮށި ވިއްކި މީހެކެވެ. ނަމަވެސް އެއްލާރި ދެލާރިއަށް ހަދަން ދަންނަ މީހެއްކަމުން މަޑުމަޑުން ވިޔަފާރި ފުޅާކުރަމުންގޮސް މިހާރު ފަރީދުގެ ފިހާރައަކާއި މަސްދޯންޖެއް އޮވެއެވެ.\nވިއްސާރަވެސް ކޮންމެސް ވަރަކަށް މައިތިރި ވެއްޖެއެވެ. ވައިވެސް އިހުނަށްވުރެ މަޑެވެވެ. ހަމަހިމޭންކަން ވެރިވެފައިވާ ކޮޓަރިތެރޭގައި އެންމެންވެސް ތިބީ ފަރީދު ކަހަލަ އެންމެނާ ގުޅޭ ހިތްހެޔޮ މީހެއްގެ ދުވަސް ދުއްވާލަން ބޭނުންވަނީ ކާކުކަން ނޭނގި ވާނުވާ ނޭގިފައެވެ. "ދެންކީއްވެ ފަރީދަށް ކަލޭ ގޯނާ ނުކުރީ؟" ހަކީމުބޭގެ ސުވާލަށް ފަރީޝާ ޖަވާބުދޭން މަސައްކަތް ކުރިއެވެ. ނަމަވެސް ކިޔާނުކިޔާއެއްޗެއް ސާފުވާވަރެއް ނުވެއެވެ.\nހަކީމުބޭއަކީ މި މަސަތްކަތުގައި އުޅޭތާ އުމުރު ހުސްވާން ކައިރިވެފައިހުރި މީހެކެވެ. ފަރީޝާގެ ހަށިގަނޑުގައިއޮތް ނުބައި ރޫހަށް ވާހަކަ ނުދެއްކިގެން އުޅެނީ ކީއްވެގެންކަން އޭނާއަށް ރޭކާލަން މާގިނައިރުތަކެއް ނުނެގިއެވެ. މިރޭގެ ބާރަ ޖަހަންދެއް ފަރީޝާގެ ހަށިގަނޑުގައި އެރޫހު ބާއްވައިގެން ނޫނީ އެ ބައެއްގެ މަސައްކަތް ކާމިޔާބު ނުވާނެކަން އެނގޭތީ ފަރީދަށް ސިހުރު ހެދިބަޔަކު ސިހުރު ވަރުގަދަކުރަން ސިހުރު ހަދަނީކަން ހަކީމުބޭ ދެނެގަތެވެ. އެސޮރުގެ ދޫބަންދުކޮށް ވަގުތު ބޭކާރުކުރަން އެބަޔަކު ބޭނުންވަނީއެވެ. "ކަލޭ އިސްލާމުވޭ! ނޫނީ ކަލޭއަށް ސަލާމަތެއް ނުވެވޭނެކަން އެނގެއެއްނު! " ހަކީމުބޭ މިފަހަރު ބޭނުންކުރި ހަތިޔާރަކީ އެސޮރުގެ ފުރާނައެވެ. މިކަމުގެ ހަގީގަތަށް ވާސިލްވެވޭނެ އެންމެ ފަހު އުކުޅަކީ އެއީކަން ހަކީމުބެއަށް ޔަގީންވާތީއެވެ. ރޭދެބައިވަން ބައިގަޑިއިރަށް ވީއެވެ. އަނެއްކާވެސް އެއްޗެހިތަކެއް ކިޔަވާފައި ހަކީމުބޭ ފަރީޝާގެ އަނގަޔަށް ފުމެލުމަށްފަހު އެސޮރަށް ކިޔަނީ ކޮންނަމެއްތޯ ސުވާލު ކުރިއެވެ. "ޒުމްރީ..!" ކިރިޔާ ކިޔާ ނުކިޔާއެއްޗެއް އެނގޭނެހެން ފަރީޝާ ޖަވާބުދިނެވެ. "ކާކު ކަލޭ މިތަނަށް ފޮނުވީ؟" ހަކީމުބޭ އަނެއްކާވެސް ސުވާލުކުރިއެވެ. "އޮޅި...ވަޅުލީ...މީނަ އެއަށް އެރީ!"\nވާނުވާ އެނގެންފެށީ އަދި ކިރިއާއެވެ. ފަރީދުއަށް ހަދާފައި ވަޅުލި ސިހުރަށް ފަރީޝާއަށް ފައިން އެރުނީއެވެ. ފަރިދުގެ ބަދަލުގައި އެސޮރު ފަރީޝާއާއި ދިމާކޮށްލީއެވެ. ނަމަވެސް އެސޮރަށް ފަރީޝާދެކެ ލޯބި ވެވުނީއެވެ. ފަރީޝާގެ ކަރުން އަޑު ނިކުތުމާއިއެކު ލޭއަންނަން ފެށިއެވެ. އަދި ކަޅި އަރަންފެށިއެވެ. ނޭވާ ނުލެވިގެން އުޅޭހެންވެސް ބައެއްފަހަރު އުޅެއެވެ. ހަކީމުބޭ އަތުކުރީ ހަލުވާލާފައި އަތުގައިއޮތް ގަޑިއަށް ބަލާލިއެވެ. ބާރަޖަހަން ފަނަރަ މިނެޓަށް ކުޑަތަންވީއެވެ. އަވަސްއަރުވާލާފައި އަނެއްކާވެސް ފަރީދުއަށް ސިހުރުހެދީ ކޮންބައެއްތޯ ސުވާލުކުރިއެވެ. ނަމަވެސް ޖަވާބެއް ނުލިބުނެވެ. ފަރީޝާގެ ހެޔެއް ނެތެވެ. އަމުދަކުން އޭނާ ނޭވާލާހެންވެސް ހީނުވެއެވެ. އަތްގޮއްޓަށް ފެންފޮދެއް އެޅުމަށްފަހު ހަކީމުބޭ ފަރީޝާގެ މޫނުގައި ހާކާލިއެވެ. އެއާއިއެކު ވައި އަޑަކުން 'އާދަނު!' އޭ ބުނެލިއެވެ. މޫނުމަތީގައިހުރި ދާތަށް ފޮހެލުމަށްފަހު ހަކީމުބޭ އަވަސްވެގަތީ އިތުރު ވަގުތެއް މިކަމުގައި ނެތްކަން ދެނަހުރެއެވެ. އަނެއްކާވެސް އެއްކަލަ ކުޑަ ފޮށިން "ރަންވަން ކަނދިރި" ކޮޅަކާއި ކާފޫރުކޮޅެއް ނަގައި ކަލާންގެއާއި ވަކީލުކޮށް މުޖުމަރާއަށް އެ ވައްޓާލިއެވެ. އަދި ކުރިން ކަރުދާހުންހެދި ރަތި ނަގާ މުޖުމަރާއަށް ވައްޓާލިއެވެ.\nއަރައިގަތް ކަޅު ދުންގަނޑައިއެކު ފަރީޝާ ތެޅިގަތެވެ. ނަމަވެސް ހަޅޭލަވައިގަންނަން ހުޅުވާލި އަނގައިން ލެއާއި އެކުވެގެން ހޮޑު ދުއްވާލިއެވެ. އެއާއިއެކު ފާރުގައި ހަރުކޮށްފައިއިން ބޮޑު ގަޑިން "ޑިން"ޑިން" ލައްވާފައި މެންދަންވީކަން އިއުލާނުކޮށްލިއެވެ. މުހުސިނާއާއި އަރީޝާގެ ބަޑި ފަޅައިގެން ދިޔައެވެ. ފަރީދުވެސް ލޯމަރައި ތަގުޅިކޮށް ހިފަހައްޓާލިއެވެ.\nފަރީދުގެ މުރާލިކަމާ ހީވާގިކަމުގެ އިތުރުން ދުރުވިސްނޭކަމުން ކުރިޔަށް އޮތް ފަސްވަރަކަށް އަހަރުތެރޭގައި ފަރީދަކީ ރަށުގައިހުރި އެންމެ މުއްސަނދި މީހާއަށް ވާނެއެވެ. މިކަމާ ރަށުގެ ވިޔަފާރިވެރިން ހަސަދަވެރިވެއެވެ. ހާއްސަކޮށް ފަރީދުގެ ބަފައިބެ އޭނާއަށް ނަފުރަތު ކުރެއެވެ. ހަމައެކަނި ވިޔަފާރީގެ ކުރިއެރުން އޭނާއަށް ލިބޭތީ އެކަންޏެއް ނޫނެވެ. އޭނާގެ ނުގަބޫލުގައި މުހުސިނާ ފަރީދުކަހަލަ އާދައިގެ މީހަކާ ކައިވެނިކުރިޔަތީއެވެ. މުހުސިނާގެ ބައްޕަ އާދަނަކީ ރަށުގައި ނުފޫޒުގަދަ މީހެކެވެ. އަތުގައި މާލެ ދަތުރުކުރާ ދޯންޏެއް އޮވެއެވެ. ފިހާރައަކާއި މަސްދޯންޏެއް އޮވެއެވެ. އާދަނު ގަބޫލުކުރާގޮތުގައި މުހުސިނާ އިންނަންވާނީ އާދަނުމެންނާ އެއްފެންވަރުގެ ބަޔަކާއެވެ.\nއަސްކަނިދަށުން ބޭރަށް ބޯދިއްކޮށްލުމަށްފަހު ހަކީމުބޭ ފަރީދުގެ ފެންކަޅިވެފައިވާ މޫނަށް ބަލައިލިއެވެ. ހުރިހާކަމެއްވެސް ކަލާނގެ ރަހުމަތްފުޅުން ވާނީ ރަނގަޅަށް ކަމަށްބުނެ ނަސޭހަތްދިނެވެ. ގޭތެރެއިން ރޯންތިބި މުހުސިނާއާއި އަރީޝާއަށް ނަސޭހަތްދީ ހިތްވަރު ގަދަކުރުމަށް ނަސޭހަތްދިނުމަށް އެދުނެވެ. ހަކީމުބޭގެ އެހީތެރިން ބަގީޗާގެއިން ނިކުމެގެން ދިޔައިރުވެސް ހަކީމުބޭ ހުރީ ފަރީދަށް ހިތްވަރުދީ ދެން ކަންތައް ކުރަންވީގޮތް ބުނެދިނުމާއިގެންނެވެ. އެންމެފަހުން ދަނީއޭ އެމަންޖެއަށް ކުރުނބާފެން ޖައްސސައި ހަށިގަނޑުގައި ވަރުޖެހޭތޯ ހޭހަން ކުރަން ބުނެފައި ހަކީމުބޭ ބަގީޗާގެއިން ނިކުތެވެ.\nވާހަކަ ވަރަށް ތަފާތު. މިކަހަލަ ގިނަ ވާހަކަ ތަކެއް ގެނެސްދޭނެ ކަމަށް އުންމީދު ކުރަން.\nޒަމާން ގަނޑަކަށްފަހު ވީ ގަ ވާހަކައެއް ކިޔާލަން ލިބުނުކަމީ ވަރަށް އުފާކުރާ ކަމެއް. ތިމީހުން މިގޮތަށް ވާހަކަ އަބަދު ގެނެސްދޭން ވީނު. އައްސު ވާހަކަ މީ މީހުން ވަރަށް ކިޔާއެއްޗެއްނު އަމުދުން ރޯދަމަހު ކިހާ ސަޅިވާނެ މިގޮތަށް ވާހަކަ ކިޔާލަން ލިބެންޔާ\nވާހަކަ ވަރަށް ކަމުދޭ އެކަމު ނިމުނު ގޮތުން އަދި ހީވަނީ މީގެ ދެވަނަ ބައެއް އަތުވެދާނެހެން. ދެވަނަ ބައެއް އެބައޮތްތޯ\nވަރަށް ތަފާތު ވާހަކައެއް. ހޫދުގެ ނަން އަލަށް މިފެނުނީ ކާމިޔާބަށް އެދެން


އިސްލާމް ދީނާ ދުރު ކަންކަން ސަރުކާރު ލައްވައި މިކުރުވަނީ ރައީސް ޞާލިޙަށް ހެޔޮ އެދޭ ބައެއްތަ؟\nމިއަދު އެންމެ ގިނަ ބައަކު ކުރާ އެއް ސުވާލަކީ އިސްލާމް ދީނާއި ދުރު ކަންކަން ސަރުކާރު ލައްވައި މިކުރުވަނީ ރައީސް އިބްރާހީމް މުޙައްމަދު ޞާލިޙަށް ހެޔޮ އެދޭ ބައެއް ކަމާއިމެދުގައެވެ. އެފަދަ ކަންކަން ކުރައްވަން ރައީސް އިބްރާހީމް މުޙައްމަދު ޞާލިޙް ބޭނުންފުޅުވާނެ ކަމަކަށް ގިނަ ބައަކު ޤަބޫލެއް ނުކުރެވެއެވެ.\n"މިހާރު އެބަ އަޑު އިވޭ މީހުން އުޅޭ ބޮޑެތި ރަށްރަށުގެ ބައެއް ފަތުރުވެރިކަމަށް ޚާއްޞަކުރާ ވާހަކަ. ކުރިންވެސް އެފަދަ ނިންމުމެއް ނިންމި. އަދި އެސަރަހައްދަކީ ރަށުގެ ބައެއް ނޫން ކަމަށް ކަނޑައަޅައި ބަނގުރާ ވިއްކަން ހުއްދަކުރި. އެއީ ސަރުކާރު ވެއްޓެން މެދުވެރިވި އެއް ސަބަބު. ރައްޔިތުންގެ ގިނަ ބައަކު އެންމެ ރުޅިގަދަވި އެއް ސަބަބު. އަނެއްކާ ވެސް މިފެންނަނީ އެފަދަ ކަންތައްތަކެއްގެ ކޮޅުމަތި. މިއީ ވަރަށް މޮޅަށް ރާވައިގެން ރައީސް އިބްރާހީމް މުޙައްމަދު ޞާލިޙަށް ދޭން އުޅޭ ބޮޑު ލަގާއެއް ކަމަށް ޤަބޫލުކުރެވެނީ. އެއިރުވެސް އެ ލަފާތައް ރައީސް ނަޝީދަށް އަރުވައި ކޮޅުކެހި ދިން މީހުން މިހާރުވެސް އިސް ސަފުގައި ތިބީ." މިއީ ވެސް ބައެއް މީހުންގެ ވިސްނުން ހުރި ގޮތެވެ.\nރައީސް އިބްރާހީމް މުޙައްމަދު ޞާލިޙަކީ ފަރުޟު5ނަމާދު ފުރިހަމައަށް އަދާ ކުރައްވާ އަދި ޖަމާއަތުގައި ރޭ އަޅުކަން ކުރައްވަން ލޯބި ކުރައްވާ ވެރިއެކެވެ. އެހެންކަމުން އެފަދަ ދީންވެރި ވެރިއެއްގެ އަމިއްލަފުޅު ވިސްނުންފުޅުން އިސްލާމް ދީނާއިމެދު މައްސަލަތައް އުފެދޭނެ ކަންކަން ކުރައްވާނެ ކަމަކަށް ގިނަ ބައަކު ޤަބޫލެއް ނުކުރެއެވެ. ރައްޔިތުންގެ ގިނަ ބައަކު ރުޅިގަދަވާނެ ކަންކަން ކުރައްވާނެ ކަމަށްވެސް ގިނަ ބައަކު ޤަބޫލެއް ނުކުރެއެވެ.\nސްޕްރީމް ކޯޓަށް އަންހެން ފަނޑިޔާރުން ނުލެވިގެން އުޅޭ ބައެއް މީހުންނަކީ މިވެރިކަން ވީހައި އަވަހަކަށް ނިންމައި ވެރިކަމަށް އަންނަން ބޭނުންވާ މީހުން ކަމަށް ވެސް ގިނަ ބައަކު ޤަބޫލުކުރެއެވެ. އެހެންކަމުން ރައީސުލްޖުމްހޫރިއްޔާގެ ޙައިޞިއްޔަތުން ރައީސް އިބްރާހީމް މުޙައްމަދު ޞާލިޙް ކަންކަން ނިންމަވާނީ މިފަދަ ހުރިހާ ކަންކަމަށް ބައްލަވައިގެން ކަމަށް ވެސް ގިނަ ބައަކު އުންމީދުކުރެއެވެ.


Miadhuge khuthuba kiyan maamendhoo Imaam dhekolhu hadhaifi | Mihaaru\n. މާމެންދޫ މިސްކިތް. އެރަށުގައި މިއަދު ހުކުރުކުރަން ހަމަޖެއްސި އިމާމު ވަނީ ހުތުބާ ކިޔަން ދެކޮޅު ހަދާފައި.\n16 ފެބުރުއަރީ 2018 - 12:30 72 comments\nލ. މާމެންދޫގައި މިއަދު ހުކުރު ކުރަން ހަމަޖެއްސި އިމާމު ހުތުބާ ކިޔަން ދެކޮޅު ހެދުމުން އެ އަތޮޅު ގަމުން އިމާމެއް ގެންގޮސްގެން ހުކުރު ކުރަން ނިންމައިފި އެވެ.\nއިސްލާމިކް މިނިސްޓްރީން މިސްކިތްތަކަށް ފޮނުވާފައިވާ މިއަދު ހުތުބާގެ މައުޟޫއަކީ "ޙާކިމާ (ވެރިމީހާ) އަކީ ނިއުމަތެއް" މި އެވެ. ހުތުބާ ލިއެފައި ވަނީ ވެރިމީހާއަށް ކިޔަވަންވުމުގެ މައްޗަށެވެ. އެއީ، ވަރަށް ބޮޑަށް ސިޔާސީކޮށްފައިވާ ޚުތުބާއެއް ކަމަށް ބައެއް ދީނީ އިލްމުވެރިން ވެސް ގެންދަވަނީ ވިދާޅުވަމުންނެވެ.\nމާމެންދޫ ކައުންސިލްގެ ރައީސް އަބްދުލްމުހުސިން މުހައްމަދު ވިދާޅުވީ އެ ރަށުގައި މިއަދު ހުކުރު ކުރަން ހަމަޖައްސާފައިވާ އިމާމު، ޚުތުބާއާ މެދު ހިތްހަމަ ނުޖެހިގެން ހުކުރު ކުރަން ދެކޮޅު ހަދާފައިވާ ކަމަށެވެ.\n"އެ ބޭފުޅާ ވިދާޅުވީ ހުތުބާގައި ދީނާ ޚިލާފް މައުލޫމާތުތައް ހިމެނޭތީ އެ ޚުތުބާ ކިޔަން ބޭނުންނުވާ ކަމަށް. އަޅުގަނޑުމެންނަކަށް ނޭންގެ ހުތުބާގަ އޮތް އެއްޗެއް. އިސްލާމިކް މިނިސްޓްރީން ފޮނުވި ހުތުބާ އެއީ. އަޅުގަނޑުމެންނަކީ ދީނީ ކަންކަން ބަލާ ބައެއް ނޫންތާ ދެއްތޯ،" އެމްޑީޕީ ތިން ކައުންސިލަރުން ހިމެނޭ ކައުންސިލްގެ ރައީސް ވިދާޅުވި އެވެ.\nއެ އިމާމު ހިތްހަމަނުޖެހުނީ ޚުތުބާގައި ހުރި ކޮން ވާހަކަތަކަކަށްތޯ ބެލުމަށް އޭނާއާ ގުޅުމުން ފޯނަށް ޖަވާބެއް ނުދެ އެވެ.\nމާމެންދޫގައި ހުކުރު ކުރުމުގެ ހުއްދަ އޮންނަ ހަތަރު މީހުންގެ ތެރެއިން ރަށުގައި މިއަދު ހުރީ ޚުތުބާ ކިޔަން ދެކޮޅު ހެދި އިމާމު އެކަންޏެވެ. އެރަށުގައި ދެ މިސްކިތް ހުންނައިރު އެ ދެ މިސްކިތުގައި ވެސް ތިބެނީ ވަގުތީ އިމާމުންނެވެ. އޭގެ ތެރެއިން ހުކުރު ކުރުމުގެ ހުއްދަ އޮންނަނީ އެންމެ އިމާމަކަށެވެ. އޭނާ ހުރީ ކޯހެއްގައި ކިޔެވުމަށް ލ. ގަމުގަ އެވެ.\nކައުންސިލް ރައީސް ވިދާޅުވި ގޮތުގައި އެ އިމާމު ގެނެސްގެން އެ ރަށުގައި މިއަދު ހުކުރު ނަމާދު ކުރާނެ އެވެ.\nޚުތުބާއާ ގުޅޭގޮތުން ކަންބޮޑުވުންފާޅުކުރެއްވި ޝޭހުންގެ ތެރޭގައި ހިމެނިވަޑައިގަންނަވާ އަލީ ޒައިދު ވިދާޅުވީ ހުތުބާގެ ސުރުހީ ފެނުމުން ވެސް ހައިރާންވެވަޑައިގެންނެވި ކަމަށެވެ. ކޮންމެ ކަމެއް ސިޔާސީ ކުރަން ނުޖެހޭ ކަމަށާއި، ކޮންމެ ހާލަތެއްގައި ވެރިޔާއަކީ ނިއުމަތަކަށް ނުވާނެ ކަމަށް ވެސް އޭނާ ވިދާޅުވި އެވެ.\nހުކުރު ހުތުބާއާ މެދު ކަންބޮޑުވުން ފާޅުކޮށް ޝައިހް ޒައިދު ފޭސްބުކްގައި އާންމުކޮށްފައިވާ ޕޯސްޓް--\nހުތުބާއާ ގުޅޭގޮތުން އިސްލާމިކް މިނިސްޓްރީގެ ބަހެއް ލިބޭގޮތެއް ނުވި އެވެ.\nއިތުރު ލިޔުންތައް އިސްލާމިކް މިނިސްޓްރީ ހުކުރު ނަމާދު ހުތުބާ ރާއްޖޭގެ ދީނީ މައްސަލަތައް ދީން


SunOnline: Sushma ge dhathurugai rajje aa India in aa ehbas vunthakakaa medhu mashvaraa kuranee\nސުޝްމާގެ ދަތުރުގައި ރާއްޖެއާއި އިންޑިއާއިން އާ އެއްބަސްވުންތަކަކާމެދު މަޝްވަރާކުރަނީ\nމުހައްމަދު އައުޒަމް 15 Mar 2019, 18:27\nއަބްދުﷲ ޝާހިދު އިންޑިއާގެ ފޮރިން މިނިސްޓަރު ސުޝްމާއާ ކުރެއްވި ބައްދަލުވުމުގެ ތެރެއިން--- ފޮރިން މިނިސްޓްރީ\nއިންޑިއާގެ އެކްސްޓަނަލް އެފެއާޒް މިނިސްޓަރު ސުޝްމާ ސްވަރާޖު ރާއްޖެއަށް ކުރެއްވުމަށް ހަމަޖެހިފައިވާ ދަތުރުގައި އާ އެއްބަސްވުންތަކެއްގައި މަޝްވަރާކުރުމަށް ހަމަޖެހިފައިވާ ކަަމަށް ފޮރިން މިނިސްޓްރީން ބުނެފިއެވެ.\nރަސްމީ ދަތުރެއްގައި ސުޝްމާ ރާއްޖެ ވަޑައިގަންނަވާނީ އަންނަ އާދީއްތަ ދުވަހުއެވެ.\nއެގޮތުން ސުޝްމާގެ ދަތުރުގައި ދަތުރުފުޅުގައި ދެޤައުމުގެ ދެމެދު މިހާރު އެކުލަވާލެވިފައިވާ އަދި ކުރިއަށް އޮތްތަނުގައި އެކުލަވާލާނެ އެއްބަސްވުންތަކާއި ބެހޭ ގޮތުން މަޝްވަރާކުރުމަށް ހަމަޖެހިފައިވާކަމަށް ފޮރިން މިނިސްޓްރީން ބުންޏެވެ.\nއޭގެ ތެރޭގައި ރައީސް އިބްރާހިމް މުހައްމަދު ސޯލިހް ދާދި ފަހުން އިންޑިއާއަށް ކުރެއްވި ރަސްމީ ދަތުރުގައި ރާއްޖެއާއި އިންޑިއާއާ ދެމެދު އެކުލަވާލެވުނު އެއްބަސްވުންތައް ހިމެނެއެވެ. އެގޮތުން ދެ ގައުމުގެ މެދުގައި ތަރައްގީގެ ރޮނގުގައި ގުޅިގެން މަސައްކަތްކުރުމާއި، ސިއްޙީ ދާއިރާއާއި، ދެގައުމުގެ ރައްޔިތުންގެ މެދުގައި އޮންނަ ގުޅުން އިތުރަށް ބަދަހިކުރުމާއި ބެހޭ ގޮތުން މަޝްވަރާކުރެވޭނެކަމަށް ފޮރިން މިނިސްޓްރީން ބުންޏެވެ.\n"ސަން" އަށް އެނގިފައިވާ ގޮތުގައި އިންޑިއާއިން ރާއްޖެއަށް އެތެރެކުރާ އަސާސީ ކާބޯތަކެތީގެ ބާވަތްތަކާއި ހިލަ އާއި ހިލަވެލި ރާއްޖެ އެތެރެކުރުމަށް ލުއިފަސޭހަ އިންތިޒާމްތަކެއް ހަމަޖެއްސުމާ ގުޅޭގޮތުން އެއްބަސްވުމެއްގައި އެ ދަތުރުގައި ސޮއިކުރުމަށް ވަނީ ހަމަޖެހިފައެވެ.\nފޮރިން މިނިސްޓްރީން ބުނީ އެ ދަތުރުގައި ސުޝްމާ، ރައީސް ސޯލިހްއާއި ރައްޔިތުންގެ މަޖިލީހުގެ ރައީސް ގާސިމް އިބްރާހިމްގެ އިތުރުން ފޮރިން މިނިސްޓަރު އަބްދުﷲ ޝާހިދާއި ދައުލަތުގެ އެހެން ބައެއް ވަޒީރުންނާއި ބައްދަލުކުރައްވާނެ ކަމަށެވެ.\nބަންގްލަދޭޝްއިން ފޮނުވި ބޭހާއި ކާބޯތަކެތި ހަވާލުކޮށްފި


Kudakudhinge hiyaa ga bodu hamanujehumeh hingaifi\nކުޑަކުދިންގެހިޔާގައި ބޮޑު ހަމަނުޖެހުމެއް ހިނގައިފި\n30 މާރޗް 2021 - 16:00:44\nދައުލަތުގެ ބެލުމުގެދަށުގައި ތިބޭ ކުޑަކުދިން ބެލެހެއްޓުމަށް ވިލިމާލޭގައި ހަދާފައި ހުންނަ ކުޑަކުދިންގެ ހިޔާގައި ރޭ ބޮޑު ހަމަނުޖެހުމެއް ހިންގައިފި އެވެ.\nރޭގަ ކުޑަކުދިންގެ ހިޔާގައި ހާދިސާއެއް ހިނގާފައިވާކަން ޖެންޑާ މިނިސްޓަރީއިން ވަނީ ސީއެންއެމްއަށް ކަޝަވަރުކޮށްދީފަ އެވެ. އަދި މިހާރު ކުޑަކުދިންގެ ހިޔާ ވަނީ އާންމު ހާލަތަށް ގެނެވިފައި ކަމަށް ވެސް ޖެންޑާއިން ބުނެ އެވެ.\nނޫސްތަކުގައި ރިޕޯޓްކޮށްފައިވާ ގޮތުގައި ހިޔާގައި ތިބި ކުދިން ވަނީ، އެތަަނުގެ ފަރުނީޗަރާއި އެހެން ތަކެއްޗަށް ގެއްލުން ދީފަ އެވެ. އަދި އެ ހަމަނުޖެހުމުގެ ތެރޭގައި 10 ކުއްޖަކު އެތަނުން ފިލައިގެން ދިޔަ ކަމަށެވެ.\nއެހެން ނަމަވެސް ފަހުން އެ ކުދިން ގެނައި ކަމަށާއި ނަމަވެސް ތަކެއްޗަށް ގެއްލުންދިން ކަމުގެ ތުހުމަތުގައި އެއް ކުއްޖަކު ވަނީ ހައްޔަރުކޮށްފަ އެވެ. އަދި އެ ކުއްޖާ އަދިވެސް ހުރީ ފުލުހުންގެ ހައްޔަރުގައި ކަމަށެވެ.\nއުމުރުން 13-18 އަހަރާ ދެމެދުގެ ކުދިން ބައިތިއްބާ ހިޔާގައި 29 ކުއްޖަކު އުޅެ އެވެ. ވިލިމާލޭގެ ކުޑަކުދިންގެ ހިޔާގައި އެ ކުދިން ބަލަހައްޓަން ތިބޭ މީހުން، ކުދިންނާ ދިމާއަށް އެއްޗެހި ކިޔައި، ނަފުސާނީ އަނިޔާ ދޭ ކަމަށް ބުނާ މައްސަލައެއް ވަރަށް ފަހުން ވަނީ ފެންމަތިވެފަ އެވެ.\nކުޑަކުދިންގެ ހިޔާޖެންޑާ މިނިސްޓްރީޖެންޑާ، ސޯޝަލް ސާވިސް މިނިސްޓްރީގެ ދާއިރާ\nޖިންސީ ގޯނާކުރާ މީހުންގެ ދަފްތަރަށް ބުރޫ ތަކެއް އަރާ


ގުޅީ ސްކޫލް، ކ.ގުޅި\n-/4465 (ހަތަރު ހާސް ހަތަރު ސަތޭކަ ފަސްދޮޅަސް ފަސް ރުފިޔާ)\n-/1500 ( އެއްހާސް ފައްސަތޭކަ ރުފިޔާ)\n1- ކޮމްޕިއުޓަރު ތަކާބެހޭ އެންމެހާ ކަންތައްތައް ބެލެހެއްޓުން.\n2- ސްކޫލުގެ ކޮމްޕިއުޓަރުތައް އަޕްޑޭޓްކޮށް ބެލެހެއްޓުން.\n3- ސުކޫލްގެ ނެޓްވޯރކް ބެލެހެއްޓުން.\n4- ސުކޫލްގެ އިންޓްރާނެޓް ބަލަހައްޓާ އަޕްޑޭޓް ކުރުން.\n5- އެންޓިވައިރަސް އަޕްޑޭޓްކުރުން.\nސާނަވީ ނުވަތަ އެއާއި އެއްފެންވަރުގެ އިމްތިހާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން.\nވަޒީފާއަށް އެންމެޤާބިލް ފަރާތެއް ހޮވުމަށް ބެލޭނެ ކަންތައްތައް:\n- މަސައްކަތުގެ ތަޖުރިބާލިބިފައިވާ މިންވަރު\n- މަސައްކަތުގެ ހުނަރާއި ފެންވަރާއި، ޤާބިލްކަން ކަށަވަރުކުރުމަށް އިންޓަވިއު ކޮށްގެން\n1- ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (މިފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި ސްކޫލް އިދާރާއިން ލިބެން ހުންނާނެއެވެ.\n5- ލިބިފައިވާ ތަޢު ލީމީ ސެޓުފިކެޓުތަކުގެ ކޮޕީ؛\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށް ފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\nމިޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 މެއި 23 ވާ ބުރާސްފަތި ދުވަހުގެ 13:00 ގެ ކުރިން، ގުޅީ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަޤާމަށް މީހަކުހޮވުމަށް ބޭއްވޭ އިންޓަވިއު އޮންނާނީ މިއިއުލާނުގެ މުއްދަތު ހަމަވާ ތާރީޚުން ފެށިގެން ރަސްމީ3ދުވަހުގެ ތެރޭގައި ގުޅީ ސްކޫލްގައެވެ. ވުމާއެކު މިވަޒީފާއަށް ކުރިމަތިލާ ފަރާތްތަކުން، އެތާރީޚުތަކުގައި އިންޓަވިއުއަށް ހާޟިރުވުމަށް ތައްޔާރުވެގެން ތިއްބެވުން އެދެމެވެ.\nމިވަޒީފާއަށް ހުށައަޅާ ޝަރުތުހަމަވާ ފަރާތްތަކުގެ ޢަދަދު 10 އަށްވުރެން ގިނަނަމަ ތަޢުލީމީ ފެންވަރާއި ތަޖުރިބާއަށްބަލައި ވަޒީފާއަށް ކުރިމަތިލާފައިވާ ފާރާތްތަކުގެ ތެރެއިން އެންމެމަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ. އިންޓަވިއުއަށް ދެންނެވޭނީ ޝޯޓްލިސްޓް ކުރުމަށް ފަހު އެފަރާތްތަކަށް އެކަންޏެވެ.\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދައްވެގެން ލިބެންޖެހޭ ޖުމްލަ އިންސައްތަ:\nމަޤާމަށް މީހުންހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެދައްވެގެން ލިބެންޖެހޭ ޖުމްލައަކީ % 45 އެވެ.\nމިޢުލާނާގުޅިގެން މަޢުލޫމާތު ސާފުކުރެވުމަށް ގުޅާނީ ރަސްމީގަޑިތަކުގައި 6642512 ނަންބަރު ފޯނާއެވެ. ނުވަތަ[email protected] އަށް އީމެއިލް ކުރެއްވުން އެދެމެވެ\n07 ރަމަޟާން 1440\n12 މޭ 2019\nޕަބްލިޝްކުރި ތާރީޚު: 12 މޭ 2019\nޕަބްލިޝްކުރި ގަޑި: 2219\nސުންގަޑި: 23 މޭ 2019 1300


Mahuge agaa medhu bas bunumuge baaru onnanvee dhivehinge athugai: Raees | Mihaaru\nމަހުގެ އަގާ މެދު ބަސް ބުނުމުގެ ބާރު އޮންނަންވީ ދިވެހިންނަށް: ރައީސް\nަރައީސް އިބްރާހިމް މުހައްމަދު ސޯލިހު ވާހަކަފުޅު ދައްކަވަނީ--ފޮޓޯ: ނިޝާން އަލީ/ މިހާރު\n10 ޑިސެމްބަރ 2019 - 22:39\nދަރުބާރުގޭގައި 39 ވަނަ މަސްވެރިންގެ ދުވަސް ފާހަގަކުރުމަށް ބޭއްވި ޖަލްސާގައި ރައީސް ވިދާޅުވީ، މިއަދު ދިވެހިން ތިބެންވާނީ އިންޑިޔާ ކަނޑުގެ މަސްވެރިކަމުގެ ސިޔާސަތުތައް ކަނޑައަޅާ ބައެއްގެ ގޮތުގައި ކަމަށާއި އެހެން މީހުން ގެންނަ ސިޔާސަތުތަކަށް އަމަލުކުރަން ޖެހޭ ބައެއްގެ ގޮތުގައި ނޫން ކަމަށެވެ. މަހުގެ އަގާ މެދު ބަސް ބުނުގެ ބާރު ދިވެހިންނަށް އޮންނަން ޖެހޭ ކަމަށް އެ މަނިކުފާނު ވިދާޅުވި އެވެ.\n"މަސްވެރިކަމުގެ ސިނާއަތު ކުރިއަރަންވީ ވަރަށް ކުރި ނާރާ މިހާ ދުވަހު މި އޮތީ ވޭތުވެދިޔަ ތަނުގައި އެއްވެސް ސަރުކާރަކުން ރަނގަޅު ސިޔާސަތެއް ތަންފީޒުކޮށްފައި ނެތުމުން. މަސްވެރިކަމުގެ ބާވަތާއި ދިވެހިންގެ ތަޖުރިބާ އަށް ބަލާއިރު އަޅުގަނޑުމެން މިއަދު ތިބެން ޖެހޭނީ އިންޑިޔާ ކަނޑުގެ މަސްވެރިކަމުގެ ސިޔާސަތު ކަނޑައެޅުމުގައި ބަސް ބުނެވޭ ބައެއްގެ ގޮތުގައި،" ރައީސް ވިދާޅުވި އެވެ.\nރައީސް ވިދާޅުވީ، މިކަން ބަދަލުވާންޖެެހޭ ކަމަށާއި މިކަން ހާސިލު ކުުރުމަށްޓަކައި، މަސްވެރިކަމުގައި ގެންގުޅޭ ސިޔާސަތުތަކަށް ބަދަލު ގެންނަވާނެ ކަމަށެވެ. ބާނާ މަހަށް ރަނގަޅު އަގެއް ހޯދަން ބޭނުން ނަމަ، މަހުގެ އަގަށް ބަސް ބުނުމުގެ ބާރު މަސްވެރިންގެ އަތްމައްޗަށް އަންނަން ޖެހޭ ކަމަށް ރައީސް ވިދާޅުވި އެވެ.\n"ދިވެހިން ބާނާ، އެކްސްޕޯޓްކުރާ މަހަށް އަގު ކަނޑައެޅުމުގެ ބާރު، މިހާރު އޮތީ މަސް ގަންނަ ބޭރުގެ ކުންފުނިތަކުގެ އަތްމަތީގައި،" ރައީސް ވިދާޅުވި އެވެ.\nމަސްވެރިންނަށް ހަމަ އަގު ހޯދައި ދިނުމަށްޓަކައި ގިނަ މަސައްކަތްތަކެއް ކުރައްވާނެ ކަމަށް އެމަނިކުފާނު ވިދާޅުވި އެވެ. އެގޮތުން މަސްވެރިކަމުގެ ސިނާއަތަށް އާންމު ވިޔަފާރިތައް ވަނުމަށް ޒަމާނުއްސުރެ އޮތް ހުރަސްތައް ނައްތާލައި، އާންމުންނަށް ފުރުސަތު ފަހިކޮށްދެއްވާނެ ކަމަށް ރައީސް ވިދާޅުވި އެވެ.\nމަސްވެރިންގެ ދުވަހުގެ ޖަލްސާގައި، މަސްވެރިކަމުގެ ދާއިރާގައި ފާހަގަކޮށްލެވޭ ބޭފުޅުނަށް ރައީސް ހަނދާނީ ފިލާ ހަވާލުކުރައްވަނީ. -- ފޮޓޯ: ނިޝާންް އަލީ/ މިހާރު\nމަސްވެރިކަމުގެ ސިނާއަތަށް އިންވެސްޓްކުރުމުގެ ފުރުސަތު ހުޅުވާލާއި، ވީހާ ވެސް ފުޅާ ދާއިރާއެއްގައި މަސް ގަނެވޭނެ ގޮތްތައް ފަހި ކުރައްވާނެ ކަމަށް އެމަނިކުފާނު ވިދާޅުވި އެވެ. ރައީސް ވަނީ މަސްވެރިކަން އެންމެ ފުޅާ ދާއިރާއެއްގައި ކުރި އަރާފައި ނުވަނީ، ކުރީގެ ސަރުކާރުތަކުގެ އިހުމާލުން ކަމަށް ވިދާޅުވެފަ އެވެ. ސަރުކާރުތަކުގެ އިހުމާލުން، ރާއްޖޭގެ އުތުރުގެ މަސްވެރިކަން ވަރަށް ބޮޑަށް ވަޅު ޖެހިފައިވާކަމަށް އެމަނިކުފާނު ވިދާޅުވި އެވެ.\n"އުުތުރުގައި މަސް ފިނި ކުރުމުގެ ކެޕޭސިޓީއަކީ 300 މެޓްރިކް ޓަނު. މިއީ މަސްވެރިކަން ފަހި މޫސުމެއްގައި 10 ގަޑިއިރު ތެރޭގައި އެންމެ ގިނަވެގެން މިފްކޯ އަށް މަސް ގެނެވޭނެ މިންވަރު. އަދި މިހާރު ހުރި ވަސީލަތްތައް ބޭނުން ކޮށްގެން އެންމެ ބޮޑަށް ވެސް މިފްކޯގެ ކެޕޭސިޓީ އިތުރު ކުރެވެން އަންނަނީ 420 މެޓްރިކް ޓަނަަށް،" ރައީސް ވިދާޅުވި އެވެ.\nރައީސް ވިދާޅުވީ، ދެކުނުގެ ކެޕޭސިޓީ އަކީ 440 މެޓްރިކް ޓަަނު ކަމަށްވާ އިރު މިއީ މަސްވެރިކަން ރަނގަޅު ދުވަސްވަރަކަށް އެކަށީގެންވާ ވަރެއް ނޫން ކަމަށެވެ. ކުރިއަށް އޮތްތަނުގައި ބާނާ މަސް ކަނޑަށް އުކާލަން ނުޖެހޭ ވަރަށް މި ދާއިރާ ތަރައްގީކުރައްވާނެ ކަމުގެ ޔަގީންކަން ރައީސް ވަނީ މިރޭ ދެއްވައިފަ އެވެ.\nރާއްޖޭގައި މަސް ޕްރޮސެސް ކުރުމުގެ ފެސިލިޓީތަކުގައި ދުވާލެއްގެ މައްޗަށް ޕްރޮސެސް ކުރެވެނީ 130 މެޓްރިކް ޓަނެވެ. އެހެންވެ އަހަރެއްގެ ތެރޭގައި ޕްރޮސެސް ކުރެވޭނީ ގާތްގަނޑަކަށް 39،000 މެޓްރިކް ޓަނެވެ. ނަމަވެސް ރާއްޖޭގައި އެވްރެޖުކޮށް އަހަރެއްގެ މައްޗަށް 90.000 މެޓްރިކް ޓަނުގެ މަސް ބާނަ އެވެ.\nރައީސް ވިދާޅުވީ، ރާއްޖޭގައި ބާނާ ހުރިހާ މަހެއް ޕްރޮސެސް ކުރަން ނުކުޅެދިފައިވާ އިރު މީގެ ކުރިން މަސް ގަތުމަށް ދީފައިވާ މަދު ކުންފުނިތަކުގެ އެކްސްކްލޫސިވް ރައިޓްތައް އުވާލައި، ވީހާ ވެސް ގިނަ ކުންފުނިތަކަށް މަސް ގަނެވޭނެ ފުރުސަތު ހުޅުވާާލައްވާނެ ކަމަށެވެ.\nރާއްޖޭގައި ކުރާ ލޭނުގެ މަސްވެރިކަމާ ގުޅޭ ގޮތުން ރައީސް ވިދާޅުވީ، މިހާރު މި މަސައްކަތް ކުރަނީ 28 ކުންފުންޏަކަށް ދީގެން ކަމަށާއި އޭގެ ބޮޑު ނަފާއެއް ދިވެހިންނަށް ވުމުގެ ބަދަލުގައި ފައިދާ ހޯދަނީ ބޭރުގެ ކުންފުނިތަކުން ކަމަށެވެ. މި މަސައްކަތުން ދައުލަތަށް ލިބެނީ 1.9 މިލިއަން ރުފިޔާ ވަރު ކަމަށާއި މިއީ ދައުލަތަށް ލިބެންް ޖެހޭ ހައްގު ފައިދާ ކަމަށް ގަބޫލުފުޅު ނުކުރައްވާ ކަމަށް ރައީސް ވިދާޅުވި އެވެ.\nމިކަމަށް ހައްލެއް ހޯދުމަށްޓަކައި، ލޭނުގެ މަސްވެރިކަން ކުރުމަށް އިތުރު ކުންފުނިތަކަށް ހުއްދަ ނުދޭން ސަރުކާރުން ވަނީ ނިންމައިފަ އެވެ. އަދި މި ދާއިރާގައި ދިވެހިންގެ ބައިވެރިވުން އިތުުރު ކުރެވޭނެ ގޮތްތައް ހޯއްދަވައިދެއްވާނެ ކަމަށް ރައީސް ވިދާޅުވި އެވެ.\nމަސްވެރިކަން މަސްވެރިން ރައީސް އޮފީސް މަސްވެރިންގެ ދުވަސް ރައީސް އިބްރާހިމް މުހައްމަދު ސޯލިހް\n34 ކޮމެންޓް, 28 ރިއެކްޝަންސް\nއިއްޒަތްތެރި ރައީސް. ހިސާބު އަކުރުތަކުން ސާބިތުވާނެ މިހާރު ދައުލަތުގެ މަސްކުންފުނިތައް ހިންގަނީ އިޤުތިސޯދީ ނަޒަރީއްޔާތާއި ދިމާ އިދިކޮޅަށްކަން. # މިކަން ކަށަވަރުކުރުމަށްޓަކާ ފެކްޓަރީ ތަކުގައިތިބި ބިދޭސިންގެ އަދަދާއި، މަސްބޭރުކުރުކަށާއި ބަންދުކޮށްގެން ގެނައުމަށް ލޮޖިސްޓިކަށް ކުރާ ހޭދަ ހަމަ އެކަނި ބައްލަވާލެއްވިޔަސް އިގޭނެ ރާއްޖޭގައި ހިންގާ ފެކްޓަރީއަށްވުރެން ބޭރުގައި ފެކްޓްރީއެއް އަޅައިގެން އެކަން ކުރުންވެސް ޤައުމަށް ފައިދާބޮޑުވާނެކަން.\nދައުލަތުގެ މަސް ފެކްޓަރީތަކުގެ ވަޒީފާގައި މުޅިންވެސްތިބީ ބިދޭސިން. ރާއްޖޭގައި ދަޅުމަސް ބަންދުކުރުމަށް މިހާރު ހަދާ އެއްގޮތަކީ މިކޮޅުން އައިސްމަސް ތައިލެންޑަށް ގެންގޮސް ބަންދުކޮށްގެން އަލުން މާލެއަށް ގެނެސް ވިއްކުން. # މިއީ ލޮޖެސްޓިކަށް ބޮޑު ޙަރަދެއް ހިގާނެގޮތެއް. މިކަން ބަދަލު ކުރާންޖެހޭ. މީގެ ބަދަލުގައި އެސްޓީއޯ ހިއްސާވާގޮތަށް ތައިލެންޓްގައި ކޭނިންގ ފެކްޓަރީއެއް އަޅާފައި އެތަނުން މަސްބަންދުކުރުންވެސް މާރަނގަޅުވާނެ.\nސަރުކާރަށް މިހާރު މަސްވެރިކަން ނުވީކަމަށް ނިންމައި ދެން މިފްކޯވެސް ޕްރައިވަޓައިޒްކޮށް ޓޫރިޒަމް އިންޑަސްޓްރީ އޮތްގޮތަށް މަސްވެރިކަމުގެ އިންޑަސްޓްރީވެސް ބަދަލުކުރަންވީނޫންތޯ؟ ޓޫރިޒަމަށް އިންވެސްޓްކޮށްގެންތިބި މީހުން ލައްވައި މަސައްވެރިކަމަށް އިންވެސްޓްކުރުވަން ބާރުއަޅަންވީނޫންތޯ؟ މިފްކޯ ނުވާންވީނޫންތޯ ޕްރައިވަޓް ސެކްޓަރުގެ ވާދަވެރިއަކަށް، މަސްވެރިން ބާނާ މަސް ގެނެވޭގޮތަށް ކޮންމެ ޑޮމަސްޓިކް އެއާޕޯޓެއްގައި މަރުކަޒެއް ހަދަންވީނޫންތޯ؟\nރިޔާސީ ކެމްޕެއިންތެރޭ ރަށުގެ މަގުމަތީގައި އެންމެގިނައިން ދަމާފައިހުރި ރީދޫ ކުލާގެ ފޮތިތަކުގައި ލިޔެފައިހުރީ މަސްވެރިންނަށް މަހުގެ ހަމަ އަގުހޯދާދޭނަމޭ ، މަސްނުކުރިގެން ޝަކުވާ ކުރާކަށް ނުޖެހޭނެޔޭ ، މަސްވެރިންނަށް ޑޮލަރުން މަހުގެ އަގުލިބޭނެޔޭ ، އެކަމަކު މިއަހަރުތެރޭ މަސްވެރިން ބާނާ މަސްނުކުރިގެން އުޅެންޖެހޭ ހާލާއި ކިލޯއެއް 16 ރ އަށް ވިއްކަންޖެހޭ ހިތްދަތިކަމާއި2ޓަނުބޭނިނަމަވެސް ފައިސާ ނުލިބިގެން ދިމާވާދަތިތަށް ރައީސަށް އެގޭބާވައޭ ހިތައްއަރާ\nކޮންމެ އެއްޗެއްގެ ވެސް އަގު ކަޑައެޅެނީ، ވިއްކާ މީހާ އާއި ގަންނަ މީހާގެ އެއްބަސް ވުމަކުން. ވިއްކާ މީހާ ކިޔާ އަގަކީ ގަތުމަށް ދެވޭ ދައުވަތެއް. އެ ދައުވަތު ގަބޫލުކުރުމާ ނުކުރުން އެއީ ގަންނަ މީހާ ގެ ކަމެއް. އެއެއްޗެއް ވިކޭނީ މި އަގު، ދެފަރާތުން ގަބޫލު ކުރީމަ. މިއީ ގަނެ ވިއްކުމުގެ އެންމެ އަސާސީ ރުކުން. ވީމާ ކަރުން ނާރު ނަގާފަ، އަނގައިން ފޮނު އަރުވަމުން، މަހުގެ އަގު ކިއުމުގެ ބާރު އޮންނަން ވީ މިވެނި ބަޔަކަށޭ ބުންޏަސް، މަހެއް ނުވިކޭނެ.\nމަހުގެ ހަމައަގު ކަނޑައަޅާދޭނަމޭބުނެ މަސްވެރިންގެ ބޯކައިގެން ވެރިކަމަށްއަރާ އެއްއަހަރު ދިޔައީ ކުރިން ލިބުނު އަގަށްވުރެވެސް ދަށް އަގެއް މަސްވެރިންނަސްލިބިގެން. ފޮނިވާހަކަދައްކަނީ. ކަމެއްނުކޮށްދެވޭ. މިހާރު އަމުދުން މަސްކިރާފާ ލާރިކޮޅުވެސް ހަމައަށް ނުލިބޭ. ދެންކޮން އަނގައެއް މިއަރުވަނީ. އަހަރެމެން މިހާރު ތިޔަ އަޑު އަހާކަށްބޭނުމެއްނޫން.\nކޮސް ސްޕީޗަރ ޕްރީޗަރ\nޕޯޓާރސް ޑައިމަންޑް މޮޑެލް އަށް ރިއާޔަތް ކުރާނަމަ ޑޮމެސްޓިކް މާރކެޓް އިސްލާ ހު ނުކޮށެއް އިންޓަރނޭޝަނަލް މާރކެޓްގަ ދިވެ ހީންނަކަށް އަގެއް ނުކިޔޭނެ. ފުރަތަމަ މަސް އުކާލަން ނުޖެ ހޭގޮތަށް ކޯލްޑް ސްޓޯރޭޖްތައް އިތުރުކޮށް މަސް ޕްރޮސެސް ކުރެވޭނެ ފެސިލިޓީ ވަރުގަދަ ކޮށް ކޮލިޓީ ވަރުގަދަ ކުރޭ. ދެން ބޭރުން މަސް ގަންނާނީ ދިވެ ހީން ކިޔާ އަގަކަށް.\nހުރިހާ ޓެކުހެއްދައްކާފަ ފެންގަނޑަށް އެރެން މިޖެހެނީ އެކަމާ ބަސްކޮޔާނެ މީހަކު ނެތީތޯ ކޮބައިތަޮ މި މާލޭގެ2ކިލޯމީޓަރުގަ ފެންހިންދާލަ ދެވޭނެ ށަހުޞިއްޔަތަކީ\nއަނގައިން ރަސްކަމަށް އަރާނެ މީނަ. ޔާމީނުގެ ދައުރުގަ ވިއްޔާ ކިޔު ޖައްސައިގެންވެސް ކިރުނީމަ ލާރިކޮޅުދޭ. މިހާރި އެވަރުވެސް ނުވޭ. ދޮންކަލޯ ފައިބަންވީނު ތިކަމެއް ނުވިޔޭ ކައެއަކަށް.\nކޮބައިތަ ކަންނެލި ޖަގަހަތައް. ދަމާދާމާ އުނަގަނޑު ގޮއްސު. އެބަޖެހޭ ތެޔޮކޮޅެއް ދަމާލަން އެއިން ޖަގަހައަކަށް ވަދެލަން


މިޞްރުގެ ހޯމްމިނިސްޓްރީގެ ފޭސްބުކްޕޭޖްގައި ބަޣާވާތުގެ ބައެއް ސިއްރުތައް ހާމަކޮށްފި | Dhiislam | Dhiislam\nމިޞްރުގެ ހޯމްމިނިސްޓްރީގެ ފޭސްބުކްޕޭޖްގައި ބަޣާވާތުގެ ބައެއް ސިއްރުތައް ހާމަކޮށްފި\nއައްޝައިޚް މުޖުތަބާ ހަމީދު އޯގަސްޓް 18, 2013\nމިޞްރުގެ ރައީސް ޑރ. މުޙައްމަދު މުރްސީގެ ވެރިކަން ބަޣާވާތަކުން ބަދަލުކޮށް އުފެއްދި އައު ސަރުކާރުގެ ދާޚިލީ ވުޒާރާ ( ހޯމް މިނިސްޓްރީ) ގެ ރަސްމީ ފޭސްބުކް ޕޭޖްގެ އެޑްމިން މުޙައްމަދު އިބްރާހީމް އަޙްމަދު އޭނާގެ ވަޒީފާއިން އަމިއްލައަށް ވަކިވެ، ސުލުޙަވެރިކަމާއެކު މުޒާހަރާކުރަމުންދާ މުސްލިމު ރައްޔިތުންނާއި ގުޅުނުކަމަށް އެމިނިސްޓްރީގެ ފޭސްބުކު ޕޭޖްގައި ޝާއިއުކޮށްފިއެވެ.\nތިރީގައި މިވަނީ އޭނާ ޝާއިޢުކޮށްފައިވާ ބަޔާނެވެ.\nއަހަރެންނަކީ މިޞްރުގެ މުވާޠިނެއްކަމަށްވާ މުޙައްމަދު އިބްރާހީމް އަޙްމަދެވެ. މަސައްކަތްކުރަނީ ހޯމްމިނިސްޓްރީގައެވެ. ރައްޔިތުންނާއި އަދި އަނިޔާލިބިފައިވާ އަހަރެންގެ އަޚުންނަށްޓަކައި އަހުރެންގެ ވަޒީފާއިން ވަކިވިކަން އިޢުލާނުކުރަމެވެ. އެއީ ޝަރީޢަތުގެ މައްޗަށް ގަދަވެގަނެފައިވާ އަނިޔާވެރިންގެ އަނިޔާއާއި އަދި އެމީހުން ހުއްޓުމެއްނެތި އޮޅުވާލަމުން އަންނަ އޮޅުވާލުންތަކާއި އަދި އެމީހުންނާއި ޚިޔާލުތަފާތުވާ ފުލުހުންނާއި ސިފައިން ޤަތުލުކުރަމުން އަންނަތައް ދުށުމަށް ފަހުއެވެ. އެގޮތުން އަހުރެންނާއި އެކު މަސައްކަތް ކުރި އެތައް އެކުވެރިންނެއް ވަނީ ޤަތުލުކޮށްލާފައެވެ. އަދި އަހުރެންނަށް ތަކުރާރުކޮށް އަންނަނީ އިންޒާރުދީ ބިރުދައްކަމުންނެވެ. އެކަމަކު އަނިޔާވެރިކަމާއި އެކު ގަދަބާރުން ގަދެވެގަނެގެންތިބި މީހުން ( އައްސީސީ އާއި އޭނާގެ އަޢުވާނުން) ކުރަމުން އަންނަ ކަންތައްތަކުން އަހުރެން ބަރީޢަވެގެންވާ ވާހަކަ ފަޚްރުވެރިކަމާއެކު އިޢުލާނު ކުރަމެވެ.\nއަހަރެން އަތުގައި ވަރަށް ގިނަ މަޢުލޫމާތު އެބަހުއްޓެވެ. ނަމަވެސް މިވަގުތު އެހުރިހާ މަޢުލޫމާތުތަކެއް އިންޓަނެޓުގައި ޝާއިޢު ނުކުރެވޭނެ އެވެ. އަދި އަހުރެން މިގޭ ކުޑައިރުކޮޅެއް ފަހުން، ފަހަރުގައި މަގުމަތީގައި އެއްލާލާފައި ނުވަތަ މަރާލާފައި އޮވެދާނެތީ މިވަގުތު އަވަސްގޮތަކަށް ކަލޭމެންނަށް ބައެއްކަންތައްތަ ހާމަކޮށްލާނަމެވެ.\n1- އެމެރިކާއާއި އިޒްރޭލުގެ އެހީތެރިކަމާއެކު އިންޤުލާބު ގެންނަން "ތަމަރުދަށް"( ބަޣާވާތްކުރުމަށް ނުކުތް ލާދީނީ ގުރޫޕަށް ކިޔާނަން) ފަންޑުކޮށްދިނީ މުރުތައްދު ޞަލީބީއެއްކަމަށްވާ ނަޖީބު ސާވިރަސް އެވެ. އަދި އޭނާ އިންޤިލާބުގެ ކަންތައްތައް އިދާރީ ގޮތުންނާއި މާލީގޮތުން ބެލެހެއްޓުމަށް ހަވާލުކުރީ އޮން.ޓީވީ ގެ މުދީރު އަލްބަޓް ޝަފީޤާއެވެ.\n2- މުދާދީގެން އައްސީސީ ހައްލާލީއެވެ. އިންޤިލާބަށްޓަކައި އޭނާގެ އަމިއްލަ އެކައުންޓަށް ހަމައެކަނި ބައިމިލަޔަން ޑޮލަރު ޖަމާކޮށްދިނެވެ."\nބަޔާން ނިންމާލާފައިވަނީ ފަހުން އިތުރު މަޢުލޫމާތުތައް ހާމަކުރާނެކަމަށް ބުނަމުންނެވެ.\nމަޞްދަރު: އިސްލާމް މެމޯ\nޙަސްނާ އަޙްމަދު6ގަޑިއިރު ކުރިން


"Libey" In Dhihdhoo Muahsasaathakah 840 Fulhi Sanitizer Hadhiyaakoffi - Vaguthu\nކޮވިޑް-19: އަތޮޅުތަކުގެ އަދަދު މައްޗަށް - 21 ގަޑިއިރު ކުރިން\nއޮންލައިންކޮށާއި، އަދި ރީޓެއިލް ފިހާރަތަކުގައި މުދާ ވިއްކަމުން އަންނަ "ލިބޭ" އިން ހއ.ދިއްދޫގެ މުއައްސަސާތަކަށް 840 ފުޅި ސެނެޓައިޒާ ހަދިޔާކޮށްފިއެވެ.\n"ވަގުތު" އަށް މައުލޫމާތު ދިން "ލިބޭ"ގެ އޮފިޝަލަކު ވިދާޅުވީ ދިއްދޫގެ ކައުންސިލާއި އަދި އެހެނިހެން މުއައްސަސާތަކާއި ތަންތަނަށް ވެސް މިއަދު ސެނެޓައިޒާ ހަދިޔާކޮށްފައިވާ ކަމަށެވެ.\n"ލިބޭ" އިން ވަނީ ރަށު ކައުންސިލް އިދާރާއާއި މިސްކިތްތަކަށާއި އަދި ޕްރީސްކޫލަށް ހަދިޔާކުރި 240 ފުޅި ސެނެޓައިޒާ ކައުންސިލާއި ހަވާލުކޮށްފައެވެ. މީގެ އިތުރުން ހޮސްޕިޓަލަށް 240 ފުޅި ސެނެޓައިޒާ، އަމާންވެށި އަށް 72 ފުޅި ސެނެޓައިޒާ، ޕޮލިސް ސްޓޭޝަނަށް 72 ފުޅި ސެނެޓައިޒާ، ސްކޫލަށް 96 ފުޅި ސެނެޓައިޒާ، ޔޫތު ސެންޓަރާއި، ޕޯސްޓް އޮފީހާއި ފެނަކަ ކޮންމެ އިދާރާއަކަށް 24 ފުޅި ސެނެޓައިޒާ އަދި އަތޮޅު ކައުންސިލް އިދާރާއަށް 48 ފުޅި ސެނެޓައިޒާ ވަނީ ހަދިޔާ ކޮށްފައެވެ.\n"ލިބޭ"ގެ އޮފިޝަލަކު ވިދާޅުވީ ސެނެޓައިޒާ ހަދިޔާ ކުރީ ކޮވިޑް-19 އާއި ގުޅިގެން އަޅާފައިވާ ފިޔަވަޅުތަކަށް އަމަލު ކުރުމުގައި އެހީތެރިކަން ފޯރުކޮށްދިނުމުގެ ގޮތުން ކަމަށެވެ.\n"ކުރިއަށް އޮތްތަނުތައި ވެސް ރަށުގެ މުއައްސަސާތަކަށާއި އަދި ރަށުގެ ރައްޔިތުންނަށް ދިމާވާ އެކިއެކި ކަންކަމުގައި އަޅުގަނޑުމެންގެ އެހީތެރިކަން ލިބެނެ. މިއީ ފެށުމެއް. މިހާރު ވެސް ބައެއް އިތުރު ކަންކަން މިދަނީ ރާވަމުން." ލިބޭގެ އޮފިޝަލް ވިދާޅުވިއެވެ.\n"ލިބޭ" އިން ވަނީ މިދިޔަ މަހު ދިއްދޫގައި ފިހާރައެއް ވެސް ހުޅުވާފައެވެ.\n"ލިބޭ" އިން ވަނީ މަދުދުވަސްކޮޅެއްގެ ތެރޭގައި އާއްމުންގެ މެދުގައި މަގުބޫލް ގިނަ އުފެއްދުންތަކެއް ރާއްޖެ ގެނެސް ވިއްކަން ފަށާފައެވެ. "ލިބޭ" އާއި ގުޅޭ އިތުރު މައުލޫމާތާއި އެކުންފުނިން ވިއްކާ އުފެއްދުންތަކުގެ މައުލޫމާތު ކުންފުނީގެ ފޭސްބުކް ޕޭޖް އިން ފެންނާނެއެވެ.\nތަފާތު ޕްރޮމޯޝަނެއް: އަލަމާރި ހުޅުވައިގެން ހުރިހާ މުދަލެއް\nރިހުލާ ޖަލުގައި އޮންނައިރު ވާގިނެތިފައިވާ ކަމަށް ބުނެ ޝަކުވާ ކުރަނީ!


Rayyithunnai Democracy ah bodethi udhuvaanthah dhey fandiyaarun eba thibi: Inthi\nރައްޔިތުންނާއި ޑިމޮކްރަސީއަށް ބޮޑެތި ޢުދުވާންތައް ދޭ ފަނޑިޔާރުން އެބަތިބި: އިންތި\nދިވެހިރާއްޖޭގެ ރައްޔިތުންނާއި އަދި ޑިމޮކްރަސީއަށް ބޮޑެތި ޢުދުވާންތައް ދޭ ފަނޑިޔާރުން ކޯޓުތަކުގައި އެބަތިއްބެވި ކަމަށް މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ވިދާޅުވެއްޖެއެވެ.\nއިމްތިޔާޒް ފަހުމީ މިހެން ވިދާޅުވެފައި ވަނީ ބުދަ ދުވަހު ބޭއްވި ރައްޔިތުންެގެ މަޖިލީހުގެ ޖަލްސާގައި ވާހަކަ ދައްކަވަމުންނެވެ.\nފަނޑިޔާރުކަން ކުރައްވާފައިވާ ބޭފުޅުންނަށް އިނާޔަތް ދިނުމާއި ބެހޭގޮތުން މަޖިލީހަށް ހުށަހެޅި ބިލާއި ބެހޭގޮތުން ވާހަކަ ދައްކަވަމުން އިންތި ވިދާޅުވި ގޮތުގައި މަތީ ކޯޓުތަކުގައި ކަނޑައެޅިގެން ބޮޑެތި ޖަރީމާތައް ހިންގާ މުޖުރިމުން އެބަތިބި ކަމަށެވެ.\n"މަތީގައި މި ތިއްބަވާ ކޯޓުތައް ހަމަ ބޮޑެތި ޖަރީމާތައް ހިންގާ މުޖުރިމުން މި ވަގުތު ތިއްބެވީ. ޤާނޫނުއަސާސީއާ ކަނޑައެޅިގެން ޚިލާފު ޢަމަލުކުރަމުންދާ ފަނޑިޔާރުގެ އެއް މިއަދު އޮތީ. އިޞްލާޙުކުރަންޖެހޭ. ބަދަލުކުރަންޖެހޭ." އިންތި ވިދާޅުވިއެވެ.\nއިންތި ވިދާޅުވި ގޮތުގައި ރާއްޖޭގެ ކޯޓުތަކުގެ ފަނޑިޔާރުންގެ ހައިބަތާއި ކަރާމަތް އިސްކުރުމަށްޓަކައި ސުޕްރީމް ކޯޓަށް ރާއްޖޭގައި ހުރި އެންމެ ރީތި އިމާރާތް ވެސް ދީފައިވާ ކަމަށާއި އަދި ފަނޑިޔާރުންނަށް ދޭން ޖެހޭ އިނާޔަތްތައް ދިނުމަށް އެމްޑީޕީން ވަކާލާތު ކުރާނެ ކަމަށެވެ. އެހެން ނަމަވެސް އެކަން ކުރާނީ ބައިނަލްއަގުވާމީ މިންގަނޑުތަކާއި، އިންސާނީ ބުއްދި ގަބޫލުކުރާ ހަމަތަކުގެ މަތީން ކަމަށް އިންތި ވިދާޅުވިއެވެ.\nރާއްޖޭގެ ކޯޓުތަކުގައި ރަނގަޅު ފަނޑިޔާރުން ވެސް ތިއްބެވި ކަމަށާއި ހަމަ އެގޮތަށް ރާއްޖޭގެ ރައްޔިތުންނާއި މި ރާއްޖޭގެ ޑިމޮކްރަސީއަށް ބޮޑެތި ޢުދުވާންތައް ދޭ ފަނޑިޔާރުން ތިއްބެވި ކަން އިންތި ފާހަގަކުރެއްވިއެވެ.\n"ބޮޑެތި އުދުވާންތައް ދޭ ފަނޑިޔާރުން"ގެ ގޮތުގައި އިންތި ސިފަކުރެއްވީ ސުޕްރީމް ކޯޓުގެ ފަނޑިޔާރުންނެވެ.\nސުޕްރީމް ކޯޓުގެ ފަނޑިޔާރުންނަށް ފާޑުވިދާޅުވެ ވާހަކަ ދައްކަވަމުން އިންތި ވިދާޅުވި ގޮތުގައި އެ ކޯޓުން ނެރުނު ޙުކުމެއްގެ ސަބަބުން ބައެއް ފަނޑިޔާރުން އެއީ ރިޝް ވަތު ނެގި ބައެއްގެ ގޮތުގައި ހަދާފައި ޖަލަށް ލެވުނު ކަމަށެވެ.\nއިންތި އިޝާރާތް ކުރެއްވީ 2018 ވަނަ އަހަރުގެ ފެބްރުއަރީ 1 ވަނަ ދުވަހު ސިޔާސީ ހައްޔަރީން ދޫކުރުމަށް ގޮވާލައި ސުޕްރީމް ކޯޓުން ނެރުނު ހުކުމަށެވެ.\nއެގޮތުން 1 ފެބްރުއަރީގެ ހުކުމްގައި ސޮއިކުރި3ފަނޑިޔާރަކު އަނެއް2ފަނޑިޔާރުން ރިޝްވަތު ނެންގެވިކަމަށް ބުނެ ހުކުމް ނެރުއްވުމުން އެކަމާއި މެދު ސުވާލު އެފެދޭކަމަށް އިންތި ވިދާޅުވިއެވެ.\nއިންތި ވިދާޅުވި ގޮތުގައި ފާއިތުވި ރައްޔިތުންގެ މަޖިލީހުގެ އިންތިޚާބުގައި ރައްޔިތުން ދިން ވޯޓަކީ ފަނޑިޔާރުގެ އިޞްލާޙުކުރުމަށް ދެއްވި ވޯޓެއް ކަމަށެވެ.\nމަޖިލީހުގެ ރައީސް ގާސިމް އިބްރާހިމަށް ވަރަށް ބޮޑަށް ފާޑުވިދާޅުވެ ވާހަކަ ދައްކަވަމުން އިންތި ވިދާޅުވި ގޮތުގައި ރައްޔިތުން ވޯޓު ދިނީ ގާސިމަށް ވެސް އަނިޔާކުރި ފަނޑިޔާރުގެ އިސްލާހު ކުރުމަށް ކަމަށެވެ.\n"އިއްޒަތްތެރި ރައީސަށް އަނިޔާދިން ފަނޑިޔާރުގެ އިޞްލާޙުކުރުމުގައި، ދެން ތިއްބެވި މެންބަރުންނަށް އަނިޔާދެމުންދިޔަ ނުޙައްޤުން؛ ނުޙައްޤުން އަނިޔާދެމުންދިޔަ ފަނޑިޔާރުގެ އިޞްލާޙުކުރުމަށް ދެއްވި ވޯޓެއް." އިންތި ވިދާޅުވިއެވެ.\n18 ވަނަ ރައްޔިތުންގެ މަޖިލިސް ނިމުމާއި ގާތްވެފައި ވަނިކޮށް އަވަސް އަރުވާލައިގެން ކުރާތީ އެކަމަށް ވަރަށް ބޮޑަށް ފާޑު ވިދާޅުވެފައެވެ.\nއެމްޑީޕީން ދައްކާ މަންޒަރާއި އަޑު ދިމައެއް ނުވޭ: ސައީދު01 month ago\nނުކުޅެދުންތެރިކަން ހުންނަ ފަރާތްތަކުގެ އިނާޔަތް ބޮޑުކުރަން ހުށައެޅީ ސަރުކާރާާއި މަޝްވަރާނުކޮށް: ހަސަން ލަތީފް01 month ago


Musaara nudheythee bidheyseenge bayaku police ah | Mihaaru\n24 ފެބުރުއަރީ 2019 - 19:04 14 comments\nފުލުހުން ބުނީ 56 ބިދޭސީ އަކު ގަލޮޅު ޕޮލިސް ސްޓޭޝަނަށް ދިޔައީ އެ މީހުން ވަޒީފާ އަދާކުރާ ކުންފުނިން މުސާރަ ނުދީގެން އެ މައްސަލަ ހުށަހަޅަން ކަމަށެވެ. އެމީހުންގެ ޝަކުވާ އަޑު އެހުމަށް ފަހު، އެ މައްސަލަ ލޭބަ އޮތޯރިޓީ އަށް ހުށަހަޅަން އިރުޝާދު ދީފައިވާ ކަމަށް ފުލުހުން ބުންޏެވެ.\nމުސާރަ ނުދީގެން އެއްވީ ކޮން ކުންފުންޏެއްގައި މަސައްކަތްކުރާ ބައެއް ކަމެއް ސާފުވާ ގޮތެއް ނުވި އެވެ.\nރާއްޖޭގައި މަސައްކަތްކުރާ ބިދޭސީންނަށް މުސާރަ ނުދިނުމުގެ މައްސަލަ ބޮޑެވެ. މުސާރަ ނުދޭ މައްސަލަ، ބިދޭސީން އެ މީހުންގެ ގައުމުތަކުގެ އެމްބަސީތަކަށް ވެސް ހުށަހަޅަ އެވެ.\nރާއްޖެއަށް އެންމެ ގިނައިން މަސައްކަތްތެރިން އަންނަ އެއް ގައުމު ކަމަށްވާ ބަންގްލަދޭޝް ސަރުކާރުން މިހާރު ވަނީ އެގައުމުގެ މީހުން ވަޒީފާ ހޯދަން ރާއްޖެއަށް ނާންނަން އަންގައިފަ އެވެ. ރާއްޖެއަށް މީހުން ނުފޮނުވަން ބަންގްލަދޭޝްގެ މިނިސްޓްރީ އޮފް އެކްޕެޓްރިއޭޓްސް ވެލްފެއާ އެންޑް އޯވަސީސް އެމްޕްލޯއިމަންޓުން އެޖެންސީތަކަށް ވެސް ވަނީ އަންގާފަ އެވެ. ބަންގްލާދޭޝް މީހުން ރާއްޖެ އަށް ނުފޮނުވަން އެގައުމުގެ ސަރުކާރުން އެންގީ ރާއްޖޭގައި ހުންނަ ބަންގްލާދޭޝް ހައިކޮމިޝަނުން ދިން އިރުޝާދަކާ ގުޅިގެންނެވެ.\nVazeefa hoadhan raajje naannan Bangladesh sarukaarun edhefi\nރާއްޖޭގައި ގިނަ އަދަދެއްގެ ބިދޭސީ މަސައްކަތްތެރިން އުޅޭއިރު އޭގެ ތެރޭގައި ސައްހަ ލިޔެކިއުންތައް ނެތް 63،000 މީހުން އުޅޭ ކަމަށް އިމިގްރޭޝަނުން ވަނީ ބުނެފަ އެވެ. މިދިޔަ މަހު 17 ގައި ބޭއްވި ނޫސްކޮންފަރެންސެއްގައި ކޮންޓްރޯލާ އޮފް އިމިގްރޭޝަން މުހައްމަދު އަހުމަދު ހުސައިން (ހަނަފީ) ވިދާޅުވީ ވޯކް ވިސާގައި 144،607 މީހުން ރާއްޖެ އެތެރެވެފައިވާ ކަމަށާއި އެކަމަކު އޭގެ ތެރެއިން 63،000 މީހުން އުޅެނީ ގަވާއިދާ ހިލާފަށް ކަމަށެވެ. އިމިގްރޭޝަނުން މިހާރު ވަނީ ގަވައިދާ ހިލާފަށް އުޅޭ ބިދޭސީން ހޯދައި ފޮނުވާލުމުގެ އޮޕަރޭޝަނެއް ވެސް ފަށައިފަ އެވެ. އޮޕަރޭޝަން ފެށި ދުވަހު 80 މީހަކު އިމިގްރޭޝަންގެ ބެލުމުގެ ދަށަށް ގެންގޮސް ބެލި އިރު އޭގެ ތެރެއިން 69 މީހަކީ ގަވައިދާ ހިލާފަށް އުޅުނު މީހުން ކަމަށް އެ އިދާރާއިން ބުންޏެވެ.\nއިތުރު ލިޔުންތައް ބިދޭސީން އިމިގްރޭޝަން މުވައްޒަފުން ހިއުމަން ޓްރެފިކިން ވަޒީފާ ޕޮލިސް


Faruva furihama nukoh Nazim Rajje vadaigenfi\nފަރުވާ ފުރިހަމަ ނުކޮށް ނާޒިމް ރާއްޖެ ވަޑައިގެންފި\nބޭސްފަރުވާއަށް ސިންގަޕޫރަށް ވަޑައިގެންނެވި، ކުރީގެ ޑިފެންސް މިނިސްޓަރު މުހައްމަދު ނާޒިމް ރާއްޖެ ވަޑައިގެންފި އެވެ. ނާޒިމް ރާއްޖެ ވަޑައިގެންފައިވަނީ މިއަދު މެންދުރުގެ ވަގުތެއްގަ އެވެ.\nނާޒިމްގެ އާއިލާއިން މީގެ ކުރިން ނެރުނު ބަޔާނެއްގައި ބުނެފައިވަނީ، ނާޒިމަށް އެނބުރި ރާއްޖެ ވަޑައިގަންނަވަން ޖެހިފައިވަނީ ބޭސްފަރުވާ ނުނިމެނީސް ކަމަށާއި، ބޮޑު ހަރަދުގައި ނާޒިމް ބޭސްފަރުވާ ކުރައްވަމުން ދިޔައީ އަމިއްލަ ހަރަދުގަ ކަމަށެވެ. ނާޒިމް ކުރައްވަނީ ލޮލުގެ ފަރުވާއެކެވެ. އެ ފަރުވާ އެއްކޮށް ނުނިމެނީސް ވަޑައިގަތުމުން ލޮލުގެ ފެނުން ގެއްލިދާނެ ކަމުގެ ބިރު އެބަ އޮތް ކަމަށް ބަޔާނުގައިވެ އެވެ.\nދައުލަތުން އެކަށީގެންވާ ފަރުވާއަށް ނާޒިމަށް ދެމުން ނުދާތީ ބޮޑު ހޭދައެއް އަމިއްލައަށް ކޮށްގެން ރާއްޖެ ބޭރުގައި ބޭސްފަރުވާ ކުރަމުން ދަނިކޮށް އެ ފަރުވާ އެއްކޮށް ނުނިމެނީސް ރާއްޖެ ވަޑައިގަތުމަށް އެންގުމަކީ ބަލައި ގަނެވޭނެ ކަމެއް ނޫން ކަމަށް ބަޔާނުގައިވެ އެވެ.\nނާޒިމްގެ އާއިލާއިން ބުނީ، ބޭރަށް ގޮސް ބޭސްފަރުވާ ކުރަންޖެހުނީ ޖަލުގައި އެކަށީގެންވާ ފަރުވާއެއް ނުލިބޭތީ އާއި ރާއްޖެއިން ނުކުރެވޭ ފަރުވާއެއް ކުރަން ޖެހުމުން ކަމަށެވެ. ބޭރަށް ވަޑައިގަތުމުގެ ހުއްދަ ލިބުނީ ވެސް އެތައް ފަހަރަކު އެކަމަށް ތަކުރާރުކޮށް އެދިގެން ކަމަށެވެ. ނާޒިމްގެ ބޭސްފަރުވާ ފުރިހަމަ ކުރުމަށް އިތުރު މުއްދަތު ބޭނުންވާ ކަމަށް ޑޮކްޓަރުން ވިދާޅުވެފައިވާ ކަމަށް ވެސް ވަނީ ބުނެފަ އެވެ.


Phone eh vagah negi meehaku hayyaru kohfi - AO News\nފޯނެއް ވަގަށްނެގި މީހަކު ހައްޔަރުކޮށްފި\nހުޅުމާލެއިން ވަގަށްނެގި ފޯނެއް ހޯދައި އެ ފޯނު ވަގަށްނެގި މީހާ ހައްޔަރުކޮށްފިއެވެ.\nފުލުހުން ބުނީ އެ މައްސަލައިގައި ހައްޔަރުކޮށްފައިވަނީ 38 އަހަރުގެ ދިވެހި ފިރިހެނެއް ކަމަށާއި، އޭނާ ހައްޔަރުކޮށްފައިވަނީ ޖުލައި 23 ވަނަ ދުވަހު ސައިކަލެއްގެ ޕޮކެޓުގައި އޮތް ފޯނެއް ވަގަށްނަގާފައިވާ ކަަމަށް ހުށަހެޅި މައްސަަލައަކާ ގުޅިގެން، ހުޅުމާލެ ޕޮލިސް ސްޓޭޝަނުން ކުރި މަސައްކަތުން ކަމަށެވެ.\nމީގެ އިތުރުން އެ މައްސަލަ ހުށަހެޅުމާއެކު ސީސީޓީވީ ކެމެރާ ބަލައި އޭނާ ހުރިތަން ހޯދާފައިވާ ކަމަށާއި، އޭނާ ހުއްޓުވައި ބަލައި ފާސްކުރިއިރު ވަގަށް ނަގާފައިވާ ކަމަށް ބެލެވޭ މޯބައިލް ފޯނު ފެނިފައިވާ ކަމަށް ފުލުހުން ބުނެއެވެ.\nއަދި އެ މައްސަލައިގައި ހައްޔަރުކުރި މީހާގެ ބަންދާމެދު ގޮތެއް ނިންމުމަށް ހުޅުމާލޭ މެޖިސްޓްރޭޓް ކޯޓަށް ހާޟިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ފަސް ދުވަހުގެ މުއްދަތު ދީފައިވާ ކަމަށްވެސް ފުލުހުން ބުނެއެވެ.\nހުޅުމާލޭ ޕޮލިސް ސްޓޭޝަނުން ދަނީ މިހާރު އެ މައްސަލަ ތަޙުޤީޤު ކުރަމުންނެވެ.\nހުޅުމާލެކުށްކުރުންވައްކަންވައްކަން ކުރުންމޯލްޑިވްސް ޕޮލިސް ސަރވިސްފުލުހުންޕޮލިސް


SunOnline: MATATO travel awards ge Gala mi mahu 27 gai\nމަޓާޓޯ ޓްރެވަލް އެވޯޑްްސްގެ ގާލާ މިމަހު 27 ގައި\nމޯލްޑިވްސް ޓްރެވަލް އެވާރޑްސް ގާލާ 2017---ސަން ފޮޓޯ/ މުހައްމަދު އަފްރާހް\nރާއްޖޭގެ ފަތުރުވެރިކަމުގައި ދޭ އެންމެ ޝަރަފުވެރި އެވޯޑު، މަޓާޓޯ މޯލްޑިވްސް ޓްރެވަލް އެވޯޑުގެ ގާލާ މިމަހު 27 ގައި ޕެރަޑައިސް އައިލެންޑް ރިސޯޓުގައި ބާއްވަން ނިންމައިފިއެވެ.\nމި އިވެންޓުގައި 25 ދާއިރާ އަކުން އެވޯޑުދޭނެއެވެ. ރިސޯޓުތަކަށާއި ލިވަބޯޑްސް އަދި އެއާލައިންތަކަށް ހާއްސަ އެވޯޑުތައް ދޭ މިހަފްލާގައި ޓޫރިޒަމް އިންޑަސްޓްރީއާ ގުޅުންހުރި 200 އަށްވުރެ ގިނަ ފަރާތުން ބައިވެރިވާނެކަމަށް މަޓާޓޯ އިން ބުނެއެވެ.\nމަޓާޓޯ ޓްރެވަލް އެވޯޑްސް 2018 ގެ މޭޖާ ކެޓަގަރީތަކަށް ރެކޯޑު އަދަދަކަށް ކުރިމަތިލާފައިވާކަމަށާއި 200 އަށް ވުރެ ގިނަ ނޮމިނޭޝަންތައް އެބަހުރި ކަމަށް މަޓާޓޯ އިން ބުނެއެވެ. އެވޯޑުދޭނީ ޖަޖުންގެ މާކުހާ އޮންލައިން އަދި އެސްއެމްއެސް ވޯޓުން އެންމެ ގިނަ މާކްސް ލިބޭ ފަރާތްތަކަށެވެ. މަޓާޓޯ އިން ބުނީ މިފަހަރުގެ އެވޯޑަށް 250،000 އަށް ވުރެ ގިނަ ވޯޓު ރަޖިސްޓްރީކޮށްފައިވާ ކަމަށެވެ.\nމަޓާޓޯ މޯލްޑިވްސް ޓްރެވަލް އެވޯޑްސްގައި ދާއިރާ އިން ފާހަގަކުރެވޭ ފަސް ފަރާތަކަށް ޕީޕަލްސް އެވޯޑުވެސް ދޭނެއެވެ. ހަތްވަނަ ގާލާ އެވޯޑު ބާއްވާ ޕެރަޑައިސް އައިލެންޑު ރިސޯޓަކީ މި އެވޯޑުގެ ފުރަތަމަ ގާލާ ބޭއްވި ރިސޯޓުވެސްމެއެވެ.\nމި އެވޯޑުގެ ކޮމްޕޯނެންޓެއްގެ ގޮތުގައި ހިމެނޭ ގެސްޓުހައުސް އެޑިޝަންގެ އެވޯޑުތައް ވަނީ ސެޕްޓެމްބަރު މަހު ދީފައެވެ.\nމަޓާޓޯ ޓްރެވަލް އެވޯޑްސް


ޕޭރެންޓިންގ ސްކިލްސް ޓްރެއިނިންގ އޮފް ޓްރެއިނަރސް ޕްރޮގްރާމް ނިމިއްޖެ\nޕޭރެންޓިންގ ސްކިލްސް ޓްރެއިނިންގ އޮފް ޓްރެއިނަރސް ޕްރޮގްރާމް ނިމުމުގެ ރަސްމިއްޔާތު ބާއްވައިފިއެވެ. މިރަސްމިއްޔާތު އޮތީ ސޯޝަލް ސެންޓަރުގެ ސެމިނަރ ރޫމްގައެވެ. ރަސްމިއްޔާތުގައި ބައިވެރިންނަށް ސެޓްފިކެޓް ދެއްވީ ޑެޕިއުޓީ މިނިސްޓަރ މުޙަންމަދުސަލީމެވެ.\n10 އޮކްޓޯބަރ 2012\nމިމިނިސްޓްރީން އިންތިޒާމްކޮށްގެން ބާއްވާ "ކުލަބް ޖަމްޢިއްޔާތަކުގެ ޤައުމީ މަޙާސިންތާ" ރ. މީދޫގައި ބާއްވާގޮތަށް ހަމަޖައްސައިފި.\nމިމިނިސްޓްރީން އިންތިޒާމްކޮށްގެން ބާއްވާ "ކުލަބް ޖަމްޢިއްޔާތަކުގެ ޤައުމީ މަޙާސިންތާ" ރ. މީދޫގައި ބާއްވާގޮތަށް ހަމަޖައްސައިފި. ކުލަބް ޖަމްޢިއްޔާތަކަށް އަމާޒުކޮށްގެން ކުރިއަށް ގެންދާ މި މަހާސިންތާ ބޭއްވުމަށް ހަމަޖެހިފައިވަނީ މިއަހަރުގެ ނޮވެމްބަރު މަހުގެ 18 ން 20 ށް.\nސާރކް ޤައުމުތަކުގެ ދާޚިލީ ވަޒީރުންގެ5ވަނަ ބައްދަލުވުން ރަސްމީކޮށް އިފްތިތާހްކޮށްފި\nސާރކް ޤައުމުތަކުގެ ދާޚިލީ ވަޒީރުންގެ5ވަނަ ކޮންފަރެންސް ރަސްމީކޮށް ރާއްޖޭގައި މިއަދު އިފްތިތާހްކޮށްފިއެވެ. ސާރކްގެ 8 ޤައުމަކުން 65 މަންދޫބުން ބައިވެރިވެވަޑައިގެންނެވި މި ބައްދަލުވުން ރަސްމީކޮށް އިފްތިތާހު ކުރުން އޮތީ މިއަދު ހެނދުނު ބަނޑޮސް އައިލެންޑް ރިސޯޓް އެންޑް ސްޕާ ގައެވެ.\nޕޭރެންޓިންގ ސްކިލްސް ޓްރެއިނިންގ އޮފް ޓްރެއިނަރސް ޕްރޮގްރާމް ފެށިއްޖެ\nޕޭރެންޓިންގ ސްކިލްސް ޓްރެއިނިންގ އޮފް ޓްރެއިނަރސް ޕްރޮގްރާމް މިއަދު ފެށިއްޖެއެވެ. މިޓްރޭނިންގ ޕްރޮގްރާމުގެ މައިގަނޑު މަޤްޞަދަކީ ކުޑަކުދިން ތަރުބިއްޔަތުކުރުމާއި މައްސަލަތައް ހައްލުކުރުމުގެ ހުނަރުތައް ދަސްކޮށްދިނުމެވެ.\n|< < 121 122 123 124 125 126 > >|


Aasandha in Hulhumale Hospital hingun huttaalaifi\nހުޅުމާލެ ހޮސްޕިޓަލް-- ސަރުކާރުން ވަނީ ހުޅުމާލެ ހޮސްޕިޓަލް ހިންގުން އާސަންދަ ކުންފުނިން ނަގާފައި --\nއާސަންދަ ކުންފުނިން ހުޅުމާލެ ހޮސްޕިޓަލް ހިންގުން ހުއްޓާލައިފި އެވެ.\nއާސަންދަ ކުންފުނިން ބުނީ، މިއަދުން ފެށިގެން ހުޅުމާލެ ހޮސްޕިޓަލް ހިންގުން އެކުންފުނިން ދޫކޮށްލާފައިވާ ކަމަށެވެ. އަދި އެ ހޮސްޕިޓަލް ހިންގުން އެކުންފުނިން ދޫކޮށްލާފައިވަނީ ސަރުކާރުން އެގޮތަށް ނިންމުމުން ކަމަށާއި، ސަރުކާރުގެ އެ ނިންމުން އެކުންފުންޏަށް ޑިސެމްބަރު 26 ގައި އަންގާފައިވާ ކަމަށެވެ.\nމީގެ ކުރިން 2018 ވަނަ އަހަރުވެސް ރައީސް އޮފީހުން ވަނީ އެ ހޮސްޕިޓަލް ހިންގުން އާސަންދަކުންފުނިން ނަގާ ހެލްތު މިނިސްޓްރީއާއި ހަވާލުކޮށްފަ އެވެ. އެހެން ނަމަވެސް އެ ފަހުންވެސް އެހޮސްޕިޓަލް މެނޭޖްކުރަމުންގޮސްފައިވަނީ އާސަންދަ ކުންފުނިންނެވެ.\nހުޅުމާލެ ހޮސްޕިޓަލް މިހާރު ހިންގަން ސަރުކާރުން ހަވާލުކޮށްފައިވަނީ އަދި ކޮން ފަރާތަކާއި ކަމެއް އެނގިފައެއް ނުވެ އެވެ.\nހުޅުމާލެ ރައީސް އޮފީސް އާސަންދަ + މިނިސްޓްރީ އޮފް ހެލްތު\nހުޅުމާލެ ހޮސްޕިޓަލްގައި އެމްއާރްއައި ހިދުމަތް ފަށަނީ\nބިރުވެރިކަން އުފެދޭ ގޮތަށް ވާހަކަތައް ނުފެތުރުމަށް ގޮވާލައިފި


އައިޝަތު ހަނާ3އޯގަސްޓު 2020 17:53\nކޮވިޑު-19 އާއި ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު ޖުލައި 15 ވަނަ ދުވަހު އަލުން ބޯޑަރު ހުޅުވާލުމުން ސަރުކާރުން ލަފާކުރި ވަރާއި ގާތަށްވެސް ފަތުރުވެރިން ނާންނަކަން ހާމަވެއްޖެއެވެ.\nއިމިގްރޭޝަނުން ހާމަކޮށްފައިވާ މައުލޫމާތުތަކަށް ބަލާއިރު ފާއިތުވި ޖުލައި މަހު ރާއްޖެއަށް ޖުމްލަ އައިސްފައިވަނީ 1769 ފަތުރުވެރިންނެވެ. އެއީ ދުވާލެއްގެ މައްޗަށް 110 ފަތުރުވެރިންނެވެ. އާންމު ގޮތެއްގައި ރާއްޖެއަށް ދުވާލެއްގެ މައްޗަށް 5000 އަށްވުރެ ގިނަ ފަތުރުވެރިން އާދެއެވެ.\nފާއިތުވި މަހު އެންމެ ގިނަ ފަތުރުވެރިން އައިސްފައިވަނީ ޖުލައި 30 ގައެވެ. އެދުވަހު 218 ފަތުރުވެރިން އައިސްފައިވާއިރު އެންމެ މަދުން އައިސްފައިވަނީ ޖުލައި 22 ގައެވެ. އެދުވަހު އައިސްފައިވަނީ 32 ފަތުރުވެރިންނެވެ.\nއެންމެ ގިނަ ފަތުރުވެރިން އައިސްފައިވަނީ އިނގިރޭސިވިލާތާއި، އެމެރިކާ، ޔޫއޭއީ އަދި ޖަރުމަނުންނެވެ. މީގެ އިތުރުން ޔޫރަޕުގެ އެހެން ޤައުމުތައް ކަމަށްވާ ސްޕެއިން، ސްވިޒަލޭންޑު، އިޓަލީ އަދި ފްރާންސުންވެސް ފަތުރިވެރިން އައިސްފައިވެއެވެ.\nއާންމު ރާއްޖެއަށް އެންމެ ގިނައިން ފަތުރުވެރިން އަންނަ ޗައިނާއިން އެއްވެސް ފަތުރުވެރިއަކު އައިކަން އެނގޭކަށް ނެތެވެ. ޗައިނާއާއި ރާއްޖެއާއި ދެމެދު އަދި ދަތުރުކުރަން ފަށާފައިނުވެއެވެ.\nސަރުކާރުގެ އަމާޒަކީ މިއަހަރު ރާއްޖެއަށް މުޅިއެކު 850،000 ފަތުރުވެރިން ގެނައުމެވެ. ބޯޑަރު ބަންދުކުރި އިރު ރާއްޖެއަށް އައިސްފައިވަނީ ގާތް ގަނޑަކަށް 400،000 ފަތުރުވެރިންނެވެ. އަހަރު ނިމޭއިރު 850،000 ފަތުރުވެރިން ހަމަކުރަން ބޭނުން ނަމަ ދުވާލެއްގެ މައްޗަށް 3000 އަށްވުރެ ގިނަ ފަތުރުވެރިން ކުރިއަށް އޮތް ދުވަސްތަކުގައި އަންނަން ޖެހޭނެއެވެ.\n29 % ރުޅިއައި\nރައީސް ސޯލިހް ފަތުރުވެރިން ކޮވިޑު-19\nJuly 24, 2020 20:19:30\nމިއަދުގެ ނިޔަލަށް ރާއްޖެއަށް ޒިޔާރަތް ކުރީ 904 ފަތުރުވެރިން\nAugust 16, 2020 22:02:43\nބޯޑަރު ހުޅުވާލިފަހުން ދުވާލެއްގެ މައްޗަށް 200 ފަތުރުވެރިންވެސް ނާދޭ!\nMay 19, 2020 22:08:22\nމަރުވާނެ ކަމަށް އަންދާޒާ ކުރި އެތައް ބައެއްގެ ފުރާނަ ސަރުކާރުން އެޅި ފިޔަވަޅުތަކުގެ ސަބަބުން ސަލާމަތްވެއްޖެ: އަލީ\nމިދިޔަ މަހު ރާއްޖެ އައީ 1،769 ޓޫރިސްޓުން ނަމަ ދެން މިއިން އެގިގެން ދަނީ މިރާއްޖޭގެ އިގްތިސާދު ރިކަވަރ ކުރުމަށް ޓަކައި ހަމަ އެކަނި ގެސްޓުން އައިސްގެން އެކަން ކުރަން ސަރުކާރުން ބޭނުން ނަމަ ރާއްޖޭގެ އިގްތިސާދު ވާނީ ބޭންކްރަޕްޓް ކަން ބަދަލުގައި ސަރުކާރުގެ ކިބައިގައި ހުރި ހަގީގަތް ގަބޫލުނުކުރާ އުސޫލު ދޫކޮށްލާ ހިޔަންޏަށް މުޑި ނަގައިގެން ތިމާވެއްޓޭ ކިޔައިގެން ޕްރޮޕެގެންޑާ ނުފަތުރާ މާލެ ސަރަހައްދުގައި ހުރި ފަޅު ތައް ހިއްކާ އެފަޅު ތަކުން ގޯތި ވިއްކަން ފަށަންވީއޭ2ހާސް އަކަފޫޓްގެ ގޯއްޗެއް ދެލައްކަ އަށް ވިއްކާލާނީ4ހާސް އަކަފޫޓްގެ ގޯއްޗެއް4ލައްކަ އަށް ވިއްކާލާނީ 8 ހާސް އަކަފޫޓްގެ ގޯއްޗެއް6ލައްކަ އަށް ވިއްކާލާނީ 10 ހާސް އަކަފޫޓްގެ ގޯއްޗެއް 1 މިލިއަނަށް ވިއްކާލާނީ ނަގުދު ކޭޝް ދޭ މީހުންނަށް ގޯތި ތައް ވިއްކާލާނީއޭ މިހާރުން މިހާރަށް ތިލަފުށި ފަޅު ހިއްކާ ގޯތި ވިއްކަން ފަށަންވީއޭ އެމްޓީސީސީ އަށް ދީގެން ތިލަފުށި ހިއްކަން ފަށަންވީއޭ...\nކުނިއަޅައިގެން ހިއްކާފައޮތް ތަނެއް ދެބުރިއައް ރަނގަޅު ފައުންޑޭސަނެއް ނޭޅެތަނެއް ނަރުދަމާގެ ނިޒާމެއްނެތް ތިލަފުށީގެ ބިން 3ރ އަކަފޫޓެއް ހުއްޓަ 15ރ އައްއަކަފޫޓެއް ބޮޑު ކުރީ 2019 އިބޫ ހަވާލު ވެފަ. ދެން ހުވަފެނުގަވެސް ފުށިދިއްގަރު ކަހަލަތަނެއް ހިއްކިއްޖެޔާ 1ރ އަކަފޫޓެއް ދީގެން މިސަރުކާރައް ލޮލުފިޔަ ޖެހޭނެތަ. ފެލުމާ ވައްކަމުގެ މާމުލި ވަގުން މިހާރު ބާރުގަ މިތިބީ. އިންތިހާބަކާ ދިމާކޮއް އާންމު އުސޫލުން ފަލްސަފާތެރޭން އަޅުވާ އަނދުނަކައް ތިކަހަލަ އިސްތިހާރެއް ކޮއްފާނެ.\nއަދި މާމަދު. އިތުރު ދިހަ ބާރަ ކޮމެންޓް ލިޔޭ އެކި ނަމުގަ.\nކަލޯ ބުނި ބޫމް ކޮބާ! ކެކެ އެދުވަހު މާ އުންމީދީ ސްޕީޗެކޯ ދިނީ. ޕީއެސްއެމް ހީވީ ރައްޔިތުން ގޮވައިގެން އުދުއްސައިގަންނަން އުޅުނުހެން. ސޮރަކު އަރާ ފޮނިކެނޑިއިރު މަ ހަމަ ހީނހީނ. ހިތަށް އެރި މޮޔަ ސޮރު މިހިރީ އެބުނި ބޫމް އަކަށް ލައްކަ ކުޅު ދިޔައިވެފަތާއޭ. އެކުދިންގެ ބޯ ކެވުނަސް އަހަރުން ބޮލެއް ނުކެވޭނެ އިނގޭ. ވާނުވާއަކު ނޫން މިތިބީއަކީ.


Innamaadhoo Council in Binaakuri Maizaan Hulhuvaifi | Ungoofaaru\nބަނޑޭރިގަނޑު/ޚަބަރު/އިންނަމާދޫ ކައުންސިލުން ބިނާކުރި މައިޒާން ހުޅުވައިފި\nއިބްރާހީމް ޒަޔާން6އޮކްޓޯބަރ 2019\n0 246 މިނެޓެއް ނުވަނިސް ކިޔާލެވޭ\nއިންނަމާދޫ ކައުންސިލުން ބިނާކުރި މައިޒާން ހުޅުވުމުގެ ރަސްމިއްޔާތުގެ ތެރެއިން\nރ. އިންނަމާދޫ ކައުންސިލުން ބިނާކުރި މައިޒާން ހުޅުވައިފިއެވެ. އިންނަމާދޫ ސްކޫލުގެ ދަރިވަރުން ނާއި ބެލެނިވެރިން ސުކޫލު ދޮށަށް ޒިޔާރަތްކުރާއިރު އެފަރާތްތަކަށް އަވިން ނާއި ވާރޭއިން ސަލާމަތްވުމަށް ބިނާކުރި ޒަމާނީ މިމައިޒާން ހުޅުވައި ދެއްވީ ރ އަތޮޅު ކައުންސިލުގެ ނައިބް ރައީސް އަބްދުﷲ ހުސައިންއެވެ.\nމިރޭ މިކަމަށްޓައި އިންނަމާދޫ ގައި ބޭއްވި ރަސްމިއްޔާތުގައި އިންނަމާދޫ ކައުންސިލްގެ މެމްބަރުންނާއި އިނގުރައިދޫ ދާއިރާގެ ކުރީގެ މެމްބަރު އިބްރާހީމް ފަލާހް އާއި އެރަށުގެ ރައްޔިތުން ބައިވެރިވެފައިވެއެވެ.\nއެއްލައްކަ ބާރަހާހަށްވުރެ ގިނަ ރުފިޔާ ހަރަދު ކޮށްގެން އިންނަމާދޫ ކައުންސިލުން ބިނާކުރި މިމައިޒާނަށް ބެންޗުތައް ހަދިޔާ ކޮށްދެއްވީ އިނގުރައިދޫ ދާއިރާގެ މެމްބަރު ހަސަން އަހުމަދު (ހަސަންޓޭ) އެވެ. ބިޑު އުސޫލުން ބަޔަކައި ހަވާލުކޮށްގެން މިމަސައްކަތް ނިންމާފައި މިވަނީ9މަސް ދުވަހުންނެވެ.\nއިންނަމާދޫ ކައުންސިލުން ބިނާކުރި މައިޒާން ހުޅުވުމުގެ ރަސްމިއްޔާތުގައި ކައުންސިލްގެ ނައިބް ރައީސް ހުަސައިން އަރީފް ވާހަކަފުޅު ދައްކަވަނީ\nއިންނަމާދޫ ކައުންސިލުން އަންނަނީ އިންނަމާދޫގެ ތަރައްޤީ އަށް ގިނަ މަސައްކަތްތަކެއް ކުރަމުންނެވެ. އެގޮތުން އިންނަމާދޫގެ ކުނި މެނޭޖުކުރުމާއި މަސްވެރިންނަށް ފަސޭހައިން މަސް ކެނޑުމަށް ބަނދަރުގައި މަސްކަނޑާ ތަނެއް ހެދުމާއި ރަށުގެ މަޤުތަކުގައި ލެޑް ލައިޓް ހަރުކުރުމާއި އަލަށް މީހުން އާބާދުވި ސަރަހައްދުގެ މަގުތައް ހަދާ އެމަގުތައް ލެވެލް ކުރުން ފާހަގަ ކޮށްލެވެއެވެ.\nސައިފް ގޯލްޑެން ޖުބިލީ ވޮލީ މުބާރާތުގެ ތަށި ހޭހަން ރެކްރިއޭޝަން ކުލަބުން މިލްކުކޮށްފި\nއިންނަމާދޫ ރައްޔިތުން އެ ރަށުގައި އައިސޮލޭޝަން ފެސިލިޓީއެއް ޤާއިމްކުރަނީ\nއިންނަމާދޫގައި ބިދޭސީއަކަށް ހަމަލާދީގެން ހައްޔަރުކުރި2މީހުން ކޯޓުން ދޫކޮށްލައިފި


Kushuge Vesheegai Ulhey Kudhinnah Programe Thah Hingaane Center Eh Ge Bingaa Alhaifi - Vaguthu\nކުޑަކުދިންގެ އަދުލުގެ ޤާނޫނުގައި ބަޔާންކުރާ ރެޒިޑެންޝަލް ޓްރީޓްމަންޓް ސެންޓަރުގެ ބިންގާ އަޅައިފިއެވެ. ޤާނޫނުގެ 80 ވަނަ މާއްދާގައި ބަޔާންކުރާ ފުރަތަމަ ރެޒިޑެންޝަލް ޓްރީޓްމަންޓް ސެންޓަރު އަޅަނީ ދ.ކުޑަހުވަދޫގައެވެ. މިއިމާރާތުގެ ބިންގާ އަޅުއްވައިދެއްވީ މިނިސްޓަރ އޮފް ހޯމްއެފެއާޒް ޢިމްރާން ޢަބްދުاللهއެވެ.\nހޯމް މިނިސްޓްރީން މިއަދު ވިދާޅުވީ މިސެންޓަރަކީ ކުށުގެ ވެށްޓަށް ހުށަހެޅިފައިވާ ކުޑަކުދިންގެ ތެރެއިން މުޖުތަމައުން އެކަހެރިކޮށްގެން, އިސްލާހުކޮށް މުޖުމަތައަށް އަނބުރާ ނެރުމަށްޓަކައި ބޭނުންވާ ޕްރޮގްރާމްތައް ހިންގުމަށް ސަރުކާރުން އިމާރާތް ކުރާ ސެންޓަރެއް ކަމަށެވެ. އަދި ކޯޓް އަމުރުގެ ދަށުން ވަކި މުއްދަތަކަށް އެކަހެރިކޮށް އެކުދިންނަށް ރައްކާތެރިކަން ދިނުމާއެކު އެކުދިން އިސްލާހުކޮށް އަނބުރާ މުޖުތަމައަށް ގެނައުމުގެ އިންތިޒާމްވެސް ހަމަޖައްސާނީ މިމަރުކަޒުގައެވެ.\nދެބުރި އިމާރާތެއްގެ ގޮތުގައި ދ.ކުޑަހުވަދޫގައި އިމާރާތްކުރާ ފުރަތަމަ ސެންޓަރުގެ މަސައްކަތް ހަވާލުކޮށްފައިވަނީ ވީ. އަވާ އިންވެސްޓްމަންޓް ޕްރައިވެޓް ލިމިޓެޑާއެވެ. މަސައްކަތް ހަވާލުކޮށްފައިވަނީ 450 ދުވަހުގެ ތެރޭގައި ނިންމާގޮތަށެވެ. މިއީ އެކާވީސް މިލިއަން ހަލައްކަ އަށްވުރެ ގިނަ ރުފިޔާގެ މަޝްރޫޢެއް ކަމަށް ހޯމް މިނިސްޓްރީން މައުލޫމާތު ދެއްވައެވެ.\nހިޔާ ކުޑަކުދިންގެ ހަވީރު މާދަމާ\nބައްޕައަކު ކުޑަކުއްޖެއްގެ ގައިގައި އަލިފާން ޖައްސައިފި\nނޮވެމްބަރު 26, 2021 09:54\nއައްޗީޑި! މައުމޫނު ކޮށްފައި ކަންތައްތަކަށް ހަޖޫޖެހި މީހުން އެންމެ ފަހުން މައުމޫނުގެ ފިޔަވަޅުމަތިން ނޫނީ ހިނގަންވެސް ނޭގުނު! މައުމޫނު ވެރިކަމުގައި މާފުށީގައި އިސްލާހިއްޔާ އޭ ކިޔާތަނެއް އަޅާއި ކުދިންނަށް ވަރަށް ގިނ ަކަންކަން ދަސްކޮށްދިން! މިއަދު ތި އުޅެނީ ހަމަ އެކަން ކުރަން!\nނޮވެމްބަރު 26, 2021 13:38\nދުވަސްކޮޅަކުން ތި ޕްރޮގްރާމް ހިންގުމުގައި ހަރަކާތްތެރިވާ ނިކަމެތި ސްޓާފުން ލާނީ ޖަލަށް. ހިއުމަން ރައިޓްސް އާއި ޕީޖީ ޝަމީމް ހުންނާނީ ވަރަށް އުފަލުން.\nނޮވެމްބަރު 26, 2021 14:24\nމާތްﷲ ގަންދީ ބުނަން.......... މުޙައްމަދު ނަޝީދާއި އޭނައަށް ވާގިންރިވާ މީހުންނަކީ އިސްލާމްދީނުގެ ޢަދުއްވުން. އިމްރާން ޢަބްދުﷲ\n12 ޑިސެމްބަރ 2011\nނޮވެމްބަރު 26, 2021 15:02\nމައުމޫނަށް އެއްޗެހި ކީ މީހުން މައުމޫނުގެ ފިޔަވަޅުމަތިން ހިގުން. ލަދުގަނެ ހޮޑުލަވައިގެންފި


SunOnline: Covid-19: Male city gai fihaara thakaai takeaway hidhumai 24 gadi iru dhinun mana kohffi\nކޮވިޑް 19: މާލޭ ސިޓީގައި ފިހާރަތަކާއި ޓޭކްއަވޭ ހިދުމަތް 24 ގަޑިއިރު ދިނުން މަނާކޮށްފި\nނަޖާހު މަސްއޫދު 01 Apr 2020, 04:57\nބަޔަކު ފިހާރައެއްގެ ތެރޭގައި ބައެއް ޕްރޮޑަކްޓްތައް ބަލާލަބީ -- ސަން ފައިލް ފޮޓޯ\nމާލެ، ވިލިމާލެ، އަދި ހުޅުމާލޭގައި ފިހާރަތަކާއި ރެސްޓޯރެންޓު އަދި ކެފޭތަކުގެ ޓޭކްއަވޭ ހިދުމަތް 24 ގަޑިއިރު ދިނުން ހެލްތު ޕްރޮޓެކްޝަން އެޖެންސީ (އެޗްޕީއޭ)އިން މަނާކޮށްފި އެވެ.\nކޮރޯނާވައިރަސް، ކޮވިޑް19އާ ގުޅިގެން މިމަހުގެ 12 ވަނަ ދުވަހު ސަރުކާރުން ވަނީ 30 ދުވަހަށް އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާންކޮށްފަ އެވެ. ސިއްހީ ކުއްލި ނުރައްކަލުގެ ހާލަތުގައި އާންމު ސިއްހަތު ރައްކާތެރިކުރުމަށް ވަކި ގޮތްތަކަށް އަމަލު ކުރުމަށް އެންގުމުގެ ގާނޫނީ ބާރު ޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް ލިބިގެންވެ އެވެ.\nއެ ބާރުގެ ދަށުން މިއަދު ފަތިހު އޭނާ ވަނީީ އިތުރު އަމުރުތަކެއް ނެރެފައެވެ. އޭގެ ތެރެއިން އެއް އެންގުމުގައި ވަނީ މާދަމާ މެންދުރު 12:00 އިން ފެށިގެން، މާލޭ ސަރަހައްދުގެ ފިހާރަތައް ރޭގަނޑު 11:00 އިން ފެށިގެން ހެނދުނު 6:00 އަށް ބަންދުކުރުމާއި، އަދި ކެފޭ ރެސްޓޯރަންޓާއި ހޮޓާ ފަދަ ކާބޯތަކެތީގެ ހިދުމަތް ދޭ ތަންތަނުން ފޯރުކޮށްދޭ ޓޭކްއަވޭ ހިދުމަތްތައް ރޭގަނޑު 12:00 އިން ހެނދުނު 6:00 އަށް މެދުކަނޑާލުމަށެވެ.\nއޭގެ އިތުރުން މާލޭ ސަރަހައްދުގައި ކުރިއަށްދާ އެންމެހާ އިމާރާތް ކުރުމުގެ މަސައްކަތްތައްވެސް ހަވީރު 5:00 އިން ފެށިގެން ހެނދުނު 6:00 އަށް ހުއްޓާލަން އަންގާ ކަމަށް އެ އެންގުމުގައިވެއެވެ.\nމި އެންގުންތައް ނެރެފައި ވަނީ މުއްދަތެއް ނެތް ގޮތަށެވެ. އެހެންކަމުން، މި އުސޫލުތަކަށް ބަދަލު އަންނާނީ ކަމާ ބެހޭ ފަރާތްތަކުން ވަކި ގޮތެއް އެންގުމުންނެވެ.\nމި އެންގުންތަކުގެ އިތުރުން ޑިރެކްޓާ ޖެނެރަލް އޮފް ޕަބްލިކް ހެލްތު މިއަދު ފަތިހު އިތުރު އަމުރުތަކެއްވެސް ވަނީ ނެރުއްވާފައިވެއެވެ. އޭގެ ތެރޭގައި ވަކި ގޮތެއް އަންގަންދެން މާލޭ ސަރަހައްދުގައި ހަވީރު 5:00އިން ފެށިގެން ރޭގަނޑު 8:00އަށް މީހުން މަގުމަތީގައި އުޅުމާއި، އެއްގަމު އުޅަނދުތައް ދުއްވުން މަނާ ކުރާ އެންގުމެއްވެސް ހިމެނެއެވެ.\nރާއްޖޭގައި މިހާތަނަށް ކޮވިޑް-19އަށް ޕޮޒިޓިވްވެފައި ވަނީ 18 މީހެކެވެ. އޭގެ ތެރެއިން 13 މީހުން ބަލިން ރަނގަޅުވެފައިވާއިރު، ވައިރަހަށް ޕޮޒިޓިވްވުމުގެ ކުރިން ދެ މީހަކު ވަނީ ރާއްޖެއިން ފުރައިފައެވެ. މިހާރު ރާއްޖޭގައި ކޮވިޑް-19އަށް ފަރުވާ ދެމުން ދަނީ އިނގިރޭސިވިލާތުން އައި ތިން ދިވެއްސަކަށެވެ.


Khamenei feybumah govaalaa Iranga muzaaharaa kuranee\nޚާމަނާއީ ފޭބުމަށް ގޮވާލާ އިރާނުގަ މުޒާހަރާ ކުރަނީ\nމުޒާހަރާކުރަމުން މިދަނީ ބުދަދުވަހު ޔޫކްރެއިންގެ ފްލައިޓަކަށް އަމާޒުކޮށް ދިން މިސައިލް ހަމަލާއެއްގައި އެފްލައިޓް ވެއްޓި އޭގައި ތިބި އެންމެން މަރުވުމާއި ގުޅިގެން\nފްލައިޓް ވެއްޓުނީ، އިރާނުން ފޮނުވާލި މިސައިލެއް އަރިގެންކަން އިރާންގެ ރައީސް ހަސަން ރޫހާނީ ވަނީ ހޮނިހުރު ދުވަހު ކަށަވަރު ކޮށްދެއްވާފައި\nކ. މާލެ | 11 ޖެނުއަރީ 2020 | ހޮނިހިރު 22:45 | 27,895\nއިރާނުގެ ސްޕްރީމް ލީޑަރ އާޔަތުﷲ އަލީ ހާމަނާއީ- ހާމަނާއީ އާ ދެކޮޅަށް އިރާނުގައި އަންނަނީ މުޒާހަރާކުރަމުން - ރޮއިޓަރސް\nއިރާނުގެ ސުޕްރީމް ލީޑަރ އާޔަތުﷲ ޢަލީ ޚާމަނާއީ ފޭބުމަށް ގޮވާލާ އިރާނުގަ މުޒާހަރާ ކުރަމުން އެބަދެއެވެ.\nރޮއިޓަރސް އިން ބުނާގޮތުން އިރާނުގެ ވެރިރަށް ތެހެރާންގެ އާމިރް ކަބީރް ޔުނިވަރސިޓީ ކުރިމަތީގައި ތިބެގެން އެތައް ސަތޭކަ ބަޔަކު އަންނަނީ ޚާމަނާއީ ފޭބުމަށް ގޮވާލަމުންނެވެ. މިމީހުން މުޒާހަރާކުރަމުން މިދަނީ ބުދަ ދުވަހު ޔޫކްރެއިންގެ ފްލައިޓަކަށް ޢަމާޒުކޮށް ދިން މިސައިލް ޙަމަލާއެއްގައި އެ ފުލައިޓު ވެއްޓި އޭގަ ތިބި އެންމެން މަރުވުމާއި ގުޅިގެންނެވެ.\nތެހެރާނަށް ވެއްޓުނު ފްލައިޓު ވެއްޓުނީ، އިރާނުން ފޮނުވާލި މިސައިލެއް އަރިގެންކަން އިރާންގެ ރައީސް ޙަސަން ރޫޙާނީ ވަނީ ހޮނިހުރު ދުވަހު ކަށަވަރު ކޮށްދެއްވާފަ އެވެ. އިރާނުގެ ރައީސް ކުރެއްވި ޓްވީޓެއްގައި، ރޫޙާނި ވިދާޅުވީ ފްލައިޓަށް ޢަމާޒުކޮށް ޙަމަލާދިނީ "ދުޝްމަނުން" ގެ ވައިގެ އުޅަނދެއް ކަމަށް އިރާންގެ އަސްކަރިއްޔާއަށް ހީކުރެވިގެން ކަމަށެވެ.\nއިރާނުގެ އަސްކަރިއްޔާގެ މި ޢަމަލާ ގުޅިގެން، ރައީސް ރޫޙާނީ ވަނީ މަޢާފަށް އެދިވަޑައިގެންފައެވެ. އަދި މި ޙާދިސާއާ ގުޅިގެން ކުރަން ޖެހޭ އިތުރު ތަޙުޤީޤުތައް ކުރިޔަށްދާ ކަމުގެ ޔަޤީންކަންވެސް ރޫޙާނީ ވަނީ އަރުވާފައެވެ. މިއީ "މަޢާފު ނުކުރެވޭނެ" ވަރުގެ ކުށެއް ކަމަށްވެސް ރޫޙާނީ ކުރެއްވި ޓްވީޓުގައި ބަޔާން ކުރައްވާފައިވެއެވެ.\nމިއީ އޮޅުމަކުން ދެވުނު ޙާމަލާއެއް ކަމަށް އިރާނުން ހާމަކޮށްފައިވަނީ، ފްލައިޓު ވެއްޓުނީ މިސައިލް ޙަމަލާއެއް އެރުމުން ނޫންކަމަށް ދުވަސްތަކެއް ވަންދެން އިރާނުން ބުނުމަށް ފަހުގައެވެ. ފްލައިޓު ވެއްޓުނީ އިރާނުގެ މިސައިލް ޙަމަލާއަކުން ކަމަށް ޝައްކުކުރެވޭ ކަމަށް އެމެރިކާ އަދި ކެނެޑާއިންވެސް ވަނީ މީގެ ކުރިން ހާމަކޮށްފައެވެ.\nމިސައިލް އެރުމާއި ގުޅިގެން ވެއްޓުނު ފްލައިޓު ދަތުރުކުރަމުން ދިޔައީ އިރާނުގެ ވެރިރަށް ތެހެރާނުން، ޔޫކްރެއިންގެ ވެރިރަށް ކިއޭވްއަށް ދަތުރުކުރުމަށެވެ. ފަޅުވެރިންނާއި، ފަސިންޖަރުން ހިމެނޭގޮތަށް 176 މީހަކާއެކު ދަތުރުކުރަމުން ދިޔަ ފްލައިޓުގަ ތިބި އެންމެން ވަނީ މަރުވެފައެވެ. މަރުވި މީހުންގެ ތެރޭގައި އިރާނުގެ 87 މީހަކާއި، ކެނެޑާގެ 57 މީހަކާއި، ޔޫކްރެއިންގެ 11 މީހަކު ހިމެނެއެވެ.\nއަނެއްކޮޅުން މިކަމާ ދެކޮޅަށް މުޒާހަރާ ކުރަމުންދާ މީހުން ގެ ވީޑިއޯތައް ޓްވިޓަރ އަށް ޕޯސްޓް ކުރަމުންދާއިރު ރޮއިޓަރސް އިން ބުނެފައިވަނީ އެ ވީޑިއޯތަކުގެ ޞައްޙަކަން ކަށަވަރު ނުކުރެވޭކަމަށެވެ. ނަމަވެސް ޓްވިޓަރ ގައި ގިނަ ބަޔަކު އަންނަނީ އިރާނުގައި މިހާރު އޮތް ވެރިކަމާއި ދެކޮޅަށް ކުރަމުންދާ މުޒާހަރާތަކުގެ ވީޑިއޯތައް ޕޯސްޓް ކުރަމުންނެވެ.\nއިރާނުގެ ސްޕްރީމް ލީޑަރ ކަމާއި ޢާޔަތުﷲ ޢަލީ ޚާމަނާޢީ ޙަވާލުވެވަޑައިގެންނެވީ 1989 އަހަރު އެވެ. އޭގެކުރިން ޚާމަނާއީ ހުންނެވީ އިރާނުގެ ރައީސް ކަމުގައެވެ. ޚާމަނާއީއާ ދެކޮޅަށް އިރާނުގެ އެކި ޞަރަޙައްދުތަކުގައި އަންނަނީ މިފަހަކުން މުޒާހަރާ ކުރަމުންނެވެ.


ބަންދުކުރެވިފައިވާ ދޮރުތަކެއްގެ ފަހަތުގައި ނިމުމެއްނެތް ޙަޔާތެއް… – DhiSalafiyyah\nބަންދުކުރެވިފައިވާ ދޮރުތަކެއްގެ ފަހަތުގައި ނިމުމެއްނެތް ޙަޔާތެއް…\n22/07/2014 ޢަޤީދާއާއި ފިރުޤާތައް, ދީންއަލް އަޚް ޢާޒިމް ޚާލިދު\nނަރަކައިގެ އަހުލުވެރިން ނަރަކައަށް ވެއްދެވުމުން ބަޔަކަށް ފެންނާނެ އެންމެ ބިރުވެރި މަންޒަރުތައް އެމީހުންނަށް އެތަނުން ފެންނާނެއެވެ. ބަންދުކުރެވޭ ދޮރުތަކުން އަންގައިދެނީ މިތަނުން ދެން މިންޖުވުމެއް ނެތް ކަމެވެ. އެމީހުންގެ މި ހާލަތު ﷲ ސުބުޙާނަހޫ ވަތަޢާލާ ސިފަކުރައްވާފައިވަނީ މިފަދައިންނެވެ.\n﴿وَالَّذِينَ كَفَرُوا بِآيَاتِنَا هُمْ أَصْحَابُ الْمَشْأَمَةِ * عَلَيْهِمْ نَارٌ مُّؤْصَدَةٌ﴾[ سورة البلد ۱٩-٢٠]\nމާނައީ: “އަދި ތިމަންރަސްކަލާނގެ އާޔަތްތަކަށް ކާފިރުވި މީހުންނީ، އެއީ ވާތްފަރާތުގެ މީހުންނެވެ. (19) އެއުރެންނަށް ހުރީ، ބަންދުކުރައްވާފައިވާ ނަރަކަޔެވެ.(20)”\n﴿وَلَا يَحْزُنكَ الَّذِينَ يُسَارِعُونَ فِي الْكُفْرِ ۚ إِنَّهُمْ لَن يَضُرُّوا اللَّـهَ شَيْئًا ۗيُرِيدُ اللَّـهُ أَلَّا يَجْعَلَ لَهُمْ حَظًّا فِي الْآخِرَةِ ۖ وَلَهُمْ عَذَابٌ عَظِيمٌ﴾ [آل عمران: ١٧٦]\nމާނައީ: “ކާފިރުވުމުގައި، އަވަސްވެގަންނަ މީހުން ކަލޭގެފާނު ހިތާމަވެރި ކުރުވިޔަ ނުދެއްވާށެވެ! ހަމަކަށަވަރުން، އެއްވެސްކަމަކުން އެއުރެންނަކަށް اللَّهއަށް ގެއްލުމެއް ނުދެވޭނެތެވެ. اللَّهއިރާދަކުރައްވަނީ، އެއުރެންނަށް އާޚިރަތުގައި އެއްވެސް ނަޞީބެއްނުލެއްވުމަށެވެ. އަދި، އެއުރެންނަށް ބޮޑުވެގެންވާ ޢަޛާބުހުށްޓެވެ.”\nނަރަކައިގެ ޢަޛާބަކީ ކިތަންމެ ވަރަކަށް ސިފަކޮށްދިންކަމުގައި ވީނަމަވެސް އިންސާނުންގެ ސިކުނޑިއަށް އެންމެ ފުރިހަމައަށް ވިސްނައިގަނެވޭނެ ޢަޛާބެއްނޫނެވެ. އެއަށްވުރެ އެނަރަކައިގެ ޢަޛާބު ގަދަފަދަ ވެގެންވެއެވެ. އިންސާނުންނަށް، ދުނިޔޭގައި ކުރިމަތިވާ އެންމެ އާދައިގެ ކުދިކުދި ފިހުންތަކަށްވެސް ކެތްނުކުރެވޭއިރު ނަރަކައިގެ އަލިފާނުގެ ޢަޛާބު ތާއަބަދަށް، އޭނާ ތަޙައްމަލްކުރާނީ ކޮންފަދައަކުންތޯއެވެ؟ ދުނިޔޭގެ އަލިފާނުގެ ވޭނަކީ ނަރަކައިގެ އަލިފާނާ އަޅާބަލާއިރު އެއްވެސް އެއްޗެއްނޫނެވެ. ނަރަކައިގެ ވޭނާއި އެއްފަދަ އެހެން އެއްވެސް އެއްޗެއްނުވެއެވެ.\n﴿َيَوْمَئِذٍ لَّا يُعَذِّبُ عَذَابَهُ أَحَدٌ﴾[الفجر:٢٥]\nމާނައީ؛ “ފަހެ،އެދުވަހުން އެކަލާނގެ އޭނާއަށް ދެއްވާފަދަ عذاب އެއް އެހެން އެކަކަށްވެސް ނުދެވޭނެތެވެ. “\nﷲ ސުބުޙާނަހޫ ވަތަޢާލާ އަޅުގަނޑުމެން އެންމެން ނަރަކައިގެ ވޭންދެނިވި ޢަދާބުން ސަލާމަތްކުރައްވާށިއެވެ!


Iguthisaadh varugadha kuran gina kanthahthakeh kuran jehey: Shahid | Mihaaru\nއިގުތިސާދު ވަރުގަދަކުރަން ގިނަ ކަންތައްތަކެއް ކުރަން ޖެހޭ: ޝާހިދު\n21 މާޗް 2019 - 11:57 8 comments\nއާޖެންޓީނާގެ ބުއެނަސް އަޔާސްގައި މިހާރު ކުރިއަށްދާ ޔޫއެން ކޮންފަރެންސް އޮން ސައުތު ސައުތު ކޯޕަރޭޝަންގައި ވާހަކަ ދައްކަވަމުން ޝާހިދު ވިދާޅުވީ ކުދި ޖަޒީރާ ގައުމުތަކުން އިގުތިސާދީ އަދި ވިޔަފާރީގެ ކަންކަމުގައި ތިމާވެށީގެ ނާޒުކު ކަމުގެ ސަބަބުން ކުރިމަތިވާ އާދަޔާ ހިލާފު މައްސަލަތަކަށް ރިއާޔަތް ކުރަން ޖެހޭ ކަމަށެވެ. ދުނިޔޭގެ 17 ވަނަ އަށް އެންމެ ފަގީރު ގައުމުގެ ގޮތުގައި އޮތުމަށް ފަހު ތަރައްގީވަމުން އަންނަ ގައުމަަކަށް ބަދަލުވުމުގައި ރާއްޖެ އަށް ގިނަ އެހީތަކެއް ލިބުނު ކަމަށާއި ރާއްޖެ އެކަމަށް ޝުކުރުވެރިވާ ކަމަށް ވެސް އޭނާ ވިދާޅުވި އެވެ.\n"އެހެން ނަމަވެސް މާއްދީ މުއްސަނދި ކަމާއި ބޮލަކަށް ޖެހޭ އާމްދަނީ އިތުރުވަމުން ދިއުމަކީ އިގުތިސާދީ ގޮތުން ވަރުގަދަވުން ކަމަކަށް އަބަދަކު ނުވޭ. ޖީޑީޕީ މަތި އަދި އިގުތިސާދީ ބިންގާ ހަނި، ރާއްޖެ ފަދަ ތަރައްގީ ވަމުން އަންނަ ކުދި ޖަޒީރާ ގައުމުތަކަށް ގިނަ ކަންތައްތަކެއް އަދިވެސް ކުރަން ޖެހޭ،" ޝާހިދު ވިދާޅުވި އެވެ.\nއޭނާ ވިދާޅުވީ ރާއްޖެ ފަދަ ކުދި ގައުމުތަކުގައި އިގުތިސާދީ ހަަރަކާތްތައް ހިނގަނީ ހަނި ދާއިރާއެއްގައި ކަމަށާއި އިގުތިސާދީ ހަރަކާތްތައް ފުޅާކުރަން އިތުރު އިންވެސްޓްމެންޓް ބޭނުންވާ ކަމަށެވެ. ނަމަވެސް ކުދި ގައުމުތަކަށް މާކެޓް އޮތްލެއް ހަނިކަމުން އެކަމުގައި ގޮންޖެހުންތައް އެބަހުރި ކަމަށް ވެސް ވިދާޅުވި އެވެ. އެ ގޮތުންޖެހުންތަކުން އަރައިގަތުމަށްޓަކައި ގާބިލްކަން އިތުރު ކުރުމަށް ދުނިޔޭގެ ގައުމުތަކުން އިތުރަށް ކޮށްދެވޭނެ ގިނަ ކަންތައްތަކެއް އެބަހުރި ކަމަށް ވެސް ޝާހިދު ވިދާޅުވި އެވެ.\nޔޫއެން ކޮންފަރެންސް އޮން ސައުތު ސައުތު ކޯޕަރޭޝަންގައި ބައިވެރިވާ ރާއްޖޭގެ ވަފުދު. ފޮޓޯ: ފޮރިން މިނިސްޓްރީ\nސައުތު ސައުތު ކޯޕަރޭޝަންގެ ކޮންފަރެންސްގެ ހަވާސާގައި ގިނަ ގައުމުތަކަކާ އެކު އެ ގައުމުތަކުގެ އިސް ބޭފުޅުންނާ އެކު ޝާހިދު މަޝްވަރާތައް ކުރައްވާނެ އެވެ. ފޮރިން މިނިސްޓްރީން ބުނީ އެފަދަ ބައެއް ބައްދަލުވުންތައް މިހާރު ވެސް ބާއްވާފައިވާ ކަމަށެވެ.\nކޮންފަރެންސްގައި ބައިވެރިވެވަޑައިގެންނެވުމަށް ޝާހިދު އާޖެންޓީނާ އަށް ކުރައްވާ ދަތުރުގައި އޭނާގެ އަރިހުގައި ބައިވެރިވެވަޑައިގެންނެވީ ރާއްޖޭން އދ. އަށް ކަނޑައަޅާފައި ހުންނަވާ ދާއިމީ މަންދޫބާއި އެމެރިކާ އަށް ކަނޑައަޅާފައި ހުންނަވާ ސަފީރު ޑރ. އަލީ ނަސީރު މުހައްމަދެވެ. އާޖެންޓީނާ އަށް ޝާހިދު ކުރެއްވި ދަތުރަކީ ރާއްޖޭގެ ފޮރިން މިނިސްޓަރަކު ފަހުގެ ތާރީހުގައި އެ ގައުމަށް ކުރެއްވި ފުރަތަމަ ދަތުރެެވެ.\nއިތުރު ލިޔުންތައް އ.ދ. އިގްތިސާދު އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ


Guerrilla Hanguraamaverin Ge Aiydhashuvi Fathuruverin3Mas Fahun Salaamaiy Vehje - Vaguthu\nރާއްޖޭގެ އަދަދު ދަށަށް، ދުނިޔެ ބޮޑު ނުރައްކަލަކާއި ދިމާއަށް - 14 ގަޑިއިރު ކުރިން\nގޮރިއްލާ ހަނގުރާމަވެރިންގެ އަތްދަށުވި ފަތުރުވެރިން ތިން މަސްފަހުން ސަލާމަތްވެއްޖެ\n2 މަސް ކުރިން ( ޖުލައި 27, 2020 )\nކޮލަމްބިއާގެ ކައުކާ ނަމަކަށް ކިޔުނު ސަރަޙައްދަކުން، އެޤައުމުގައި ހަރަކާތްތެރިވާ ނިރުބަވެރި ގޮރިއްލާ ހަނގުރާމަވެރިން ގެ އަތްދަށުން ތިން މަސް ފަހުން ސަލާމަތްވެއްޖެ އެވެ.\nސްވިޒަލޭންޑާއި ބްރެޒިލް އަށް ނިސްބަތްވާ މި ދެ ފަތުރުވެރިން ހަނގުރާމަވެރިންގެ އަތްދަށަށް ދިޔައީ، އެމީހުން ކޮލަމްބިއާއަށް ކުރި ދަތުރެއްގެ ތެރެއިން، ކައުކާ ސަރަޙައްދުގައި އުޅެނިކޮށް ހަނގުރާމަވެރިންގެ ގްރޫޕަކުން ގޮސް އެމީހުން ރަހީނު ކުރުމުންނެވެ. ހަނގުރާމަވެރިން އެ ދެ ފަތުރުވެރިން ރަހީނުކޮށްގެން ގެންދިޔައީ، އެމީހުން ދަތުރުކުރި ވެހިކަލް ހުއްޓުވައި ބަޑިން ބިރުދެއްކުމަށްފަހު އެވެ.\nއެއާއެކު އެ ދެ މީހުން ހޯދުމުގެ މަސައްކަތް ކޮލަމްބިއާގެ ކަމާއި ބެހޭ އިދާރާތަކުން ދިޔައީ ކުރަމުންނެވެ. ނަމަވެސް ޖަންގަލި ތެރޭގައި އުޅޭ ގޮރިއްލާ ހަނގުރާމަވެރިންނަކީވެސް ހަތިޔާރުއެޅި ވަރުގަދަ ޖަމާޢަތަކަށް ވުމުން އެ އޮޕަރޭޝަނަށް ހުރަސް އެޅި ގިނަ ދުވަސްތަކެއް ވަނީ ވެފައެވެ.\nހަނގުރާމަވެރިން ވަނީ މި ދެ ފަތުރުވެރިން ރަހީނުކުރުމަށްފަހު ގިނަ އަދަދެއްގެ ފައިސާ ދިނުމުން ނޫނީ އެމީހުން ދޫކޮށް ނުލާނެކަން އިދާރާތަކަށް އަންގާފައެވެ. ނަމަވެސް ފަތުރުވެރިން ސަލާމަތްކޮށްފައި ވަނީ ހަނގުރާމަވެރިން ހުށަހެޅި ގޮތަށް ފައިސާ ދީގެން ކަމެއް އެނގިފައެއް ނުވެއެވެ. އެމީހުން ސަލާމަތްކުރި އިރު، އެއިން މީހަކަށް އެއްވެސް އަނިޔާއެއް ލިބިފައި ނުވާ ކަމަށް އިދާރާތަކުން ބުނެއެވެ.\nކޮލަމްބިއާ ސިފައިން ކުރިޔަށްގެންދިޔަ އޮޕަރޭޝަނުގައި މި ދެ ފަތުރުވެރިން ހޯދާފައި ވަނީ ގޮރިއްލާ ހަނގުރާމަވެރިން އެދެމީހުން އެހެން ސަރަޙައްދަކަށް ގެންދަނިކޮށް ކަމަށްވެސް ބައެއް ނޫސްތަކުން ބުނެއެވެ. ފާއިތުވެދިޔަ ތިން މަސް ތެރޭ މި ދެ ފަތުރުވެރިން 11 ތަނަކަށް ބަދަލުކޮށް ހިފަހައްޓާފައިވާ ކަމަށް ވެއެވެ. ސިފައިންނަށް އެ ދެމީހުން ތިބި ސަރަޙައްދު އެނގުމާއި ގުޅިގެން ކުރިޔަށްގެންދިޔަ އޮޕަރޭޝަނުގައި ހަނގުރާމަވެރިއަކުވެސް އަތުލައިގެންފައި ވެއެވެ.\nމި ދެ ފަތުރުވެރިން ވަނީ، ކޮލަމްބިއާ ސަރުކާރުން އެމީހުން ހޯދުމަށް ކުރި މަސައްކަތް ފާހަގަކޮށް އެކަމަށް ޝުކުރު އަދާކޮށްފައެވެ.\nގޮރިއްލާ ހަނގުރާމަވެރިން އުފެދިގެން އައީ ކުރިން އެޤައުމުގައި އޮތް، ރެވޮލިއުޝަނަރީ އާމްޑް ފޯސެސް އޮފް ކޮލަމްބިއާ (ފާރކް) ތެރެއިންނެވެ. 1964 ވަނަ އަހަރު އުފެދިގެން އައި މި ޖަމާޢަތަކީ ކޮލަމްބިއާގައި ހަރަކާތްތެރިވާ ހަނގުރާމަވެރި އެންމެ ބޮޑު ޖަމާޢަތެވެ.\nސައުދީއަށް އެރި ނިރުބަވެރި ޖަމާޢަތެއްގެ ބަޔަކު ހަތިޔާރާއެކު އަތުލައިގެންފި\nކޮލަމްބިއާއިން 8 ލައްކަ މީހުންނަށް ކޮވިޑް-19 ޖެހިއްޖެ\nއިންޑިއާގެ އެކި ބިންތަކުގައި ނިރުބަވެރިން ފެތުރެނީ!\nޖުލައި 27, 2020 08:30\nއޭ ގަރިއްލާ އޭ ލިޔެބަލަ\nޖުލައި 27, 2020 12:46\nވަގުތު މީހުން ދޯ.\nއިންޑިއާ އިން ރާއްޖެ އަށް ޑޯނިއާ ބޯޓެއް، ބޭނުން ކުރާނީ އެމްއެންޑީއެފުން\nއެމްޑީޕީ މެމްބަރުންގެ އަދަދު ދަށަށް، ޕީޕީއެމް މެމްބަރުންގެ އަދަދު މައްޗަށް


Thashibareegai geah virus vadhedhaane!\nމިދިޔަ އަހަރު ފިނޭންސް މިނިސްޓްރީން ބެހި ތަށިބަރިތަކެއް -- އަވަސް ފައިލް ފޮޓޯ\nގޭ ބަތް ތެލީގެ ފޫ ކަހައިލައިފި ނަމަ ޖެހިގެން ހުރި ގެއިން ކާ އެއްޗެހި ގެންދާނެ އެވެ. މިއީ ޒަމާނެއްގައި ދިވެހިންގެ އަވައްޓެރި ކަމުގެ ގުޅުން އޮތް މިންވަރު ހާމަކޮށް ދޭން ބުނެ އުޅޭ އެއްޗެކެވެ. ތެލީގެ ފޫ ކަހާ އަޑު މިހާރު ނީވުނަސް، އެއްގެއިން އަނެއް ގެއަށް އެއްޗެހި ގެންދިއުން މިއީ އަދިވެސް ކުރާ ކަމެކެވެ. ހާއްސަކޮށް ރޯދަަމަހު އެވެ. އެއް ގޭގައި ތެއްލާ ގުޅަ އާއި ބަޖިޔާ ޖެހިގެން ހުރި ދެ ގޭ މީހުން ވެސް ކާނެ އެވެ. އަދި ގެއަަކަށް ގެންދާ ތަށިބަރި ހުސްކޮށް، އަނބުރާ ގެއަށް ގެންނާނީ ވެސް ތަށިބަރި ފުރާލައިގެނެވެ.\nމުޅި ދުނިޔެ އަށްވެސް ކުއްލިއަކަށް ދިމާވި ކޮރޯނާ ވައިރަހުގެ ސަބަބުން އެ ކަންކަން މިއޮތީ ބަދަލު ކުރަން ޖެހިފަ އެވެ. ގޭގެއަށް ދިއުން މަނާކޮށް ލޮކްޑައުންވެ އަމިއްލަ ގޭގައި ތިބެން ސިއްހީ މާހިރުން އެންގެވި އެވެ. ރޯދަ އާވެސް ކުރިމަތިލައިގެން މިތިބީ ދުވަހަކު ވެސް ކަމެއް ދުށް ގޮތަކަށް ނޫނެވެ. ތަރާވީހެއް އާއިލީ ރޯދަވީއްލުމެއް ނެތެވެ. ރައްކާތެރި ކަމަށްޓަކައި އެ ހުރިހާ ކަމެއްވެސް މަނަލެވެ.\nރޯދަމަހުގެ ދެވަނަ ދިހައަކަށް ދިޔައިރު ކޮރޯނާ ވައިރަހުގެ އަޕްޑޭޓްތައް ރާއްޖޭގައި ދެއްވާ ސިއްހީ އޮފިޝަލުން އިތުރު ކަމެއް ފާހަގަ ކުރައްވައިފި އެވެ. އެއް ގެއިން އަނެއް ގެއަށް ތަށިބަރި ފޮނުވާ މައްސަލަ އެވެ. މިއީ ކުޑަ ކުޑަ ކަމެއް ނަމަވެސް، އެކަންވެސް ނުކުރުމަށް ޑޮކްޓަރުން އެދި ވަޑައިގަންނަވަނީ އެވެ. ތައްޓަކަށް ދެތިން ހެދިކާލާފައި ގޭގައި ހުންނަ ކުޑަ ކުއްޖާ ލައްވާ ޖެހިގެން ހުރި ގެއަށް ފޮނުވުން ހުއްޓާލަންވީ އެވެ. މާމަ މެން ގެއަށް ފޮނުވާ ކުކުޅު މަސްކޮޅު ވެސް އިހަށް ނުފޮނުވަންވީ އެވެ. އެކަން ވެސް ރައްކާތެރި ނޫނީ އެވެ.\nމިދިޔަ އަހަރުގެ ދިރާގު ތަށިބަރި މޫވްމަންޓުގެ ތަށިބަރިއެއް -- އަވަސް ފައިލް ފޮޓޯ\nކޮންމެހެން ފޮނުވަން ޖެހިގެން ނޫނީ އެއް ގެއިން އަނެއް ގެއަށް މި ދުވަސްކޮޅު ތަށިބަރިއެއް ނުފޮނުވަން ވެސް ނޭޝަނަލް އެމަޖެންސީ އޮޕަރޭޝަން ސެންޓަރުން ޑރ. އިބްރާހިމް އަފްޒަލް ވިދާޅުވެ އެވެ. އެހެން ވިދާޅުވާން ޖެހި ވަޑައިގަތީ ރޯދައަށް ވެފައި އެއް ގެއިން އަނެއް ގެއަށް ތަށިބަރި ފޮނުވާކަން ފާހަގަވެފައިވާތީ ކަމަށް އޭނާ ވިދާޅުވެ އެވެ.\nއަފްޒަލް ވިދާޅުވި ގޮތުގައި މިހާރު އަލާމާތްނެތި ބައްޔަށް ޕޮޒިޓިވްވާ މީހުން ގިނަވަމުން ދާތީ ގޭގައި ބަލި ޖެހިފައި ހުރި މީހަކު ހުއްޓަސް ނޭނގޭނެ އެވެ. ވައިރަސް ހުރީ ގޭގެ ތިރީ ބައިގައި ކަމެއް މަތީ ބުރީގައި ކަމެއް ނޭނގޭނެ އެވެ. އެހެންވެ ތަށިބަރި އާއެކު، އެއްގެއިން އަނެއް ގެއަށް ނުދާން ނިންމަންވީ އެ ތަށިބަރި މެދުވެރިކޮށް ވައިރަސް ގެންދެވިދާނެތީ އެވެ.\nމިހެން މިކަން ކުރަން ޑޮކްޓަރުން އެދި ވަޑައިގަތ އާއްމު ގެތަކުގައި ވައިރަސް އުޅޭކަން ޔަގީން ނުވާތީ އާއި ފެތުރިފައި އޮތް މިންވަަރު ބޮޑުކަމުންްނެވެ. އަދި ތަށިބަރިއަކާއެކު ވައިރަސް ގެންދެވިދާނެ ކަމަށް ވެސް ވެދާނެތީ އެވެ.\nމިދިޔަ އަހަރު ކުރިއަށްގެންދިޔަ ތަށިބަރި މޫވްމަންޓުގައި މީހަކަށް ފޮނުވި ތަށިބަރި އެއް\nމިކަންވެސް މިއޮތީ ހުއްޓާލަން ޖެހިފަ އެވެ. އެކަކު އަަނެކަކުގެ ހާލު ބަލާލާައި ގޭގައި ކައްކާ މީރު އެތިކޮޅު ހިފައިގެން ރޯދަ ވީއްލާ ގަޑިއަށް ނުދެވުނަސް ތަރާވީހަށް ނަމަވެސް ގެންދިޔަ ދުވަހެއް ދިޔަ އެވެ. އެއީ އުފާވެރި ދުވަސްތަކެކެވެ. ރޯދަަ ވީއްލާ ގަޑީގައި ކާ މޭޒު ދޮށުގައި ތިބެ "ކޮބާ މިގޭގައި ހެދީ ކޯއްޗެއް، ބޭރުން ލިބުނީ ކޯއްޗެއް" ބުނެ ދިމާކޮށްލާނެ ފުރުސަތު ވެސް މިއަދު ނެތެވެ. މި ދުވަސްވެސް ދާނީ މިގޮތަށް ވެސް ރައްކާތެރިކަމުގެ ފިޔަވަޅުތައް އަޅައިގެނެވެ.


ކޯވިޑް ޕޮޒިޓިވް އަދަދު މިއަދުވެސް 2000އިން މަތީގައި! ކޯވިޑް ޕޮޒިޓިވް އަދަދު މިއަދުވެސް 2000އިން މަތީގައި!\nމާލޭ ސަރަޙައްދުގައި ކޯވިޑް ސާމްޕަލް ނެގޭނެ އިތުރު އިންތިޒާމް ހަމަޖައްސުން.، ތާޖުއްދީން ސްކޫލާއި ކުރީގެ އެފްއޭއެމް ހައުސްގައި ކޯވިޑް ސާމްޕަލް ނެގުން ކުރިއަށްދަނީ - ފޮޓޯ: މުޙައްމަދު ވަޙީދު / ޕީ.އެސް.އެމް ނިއުސް\nރާއްޖެއިން އަނެއްކާވެސް އިތުރު 2000 އަށްވުރެ ގިނަ މީހުން ކޯވިޑަށް ޕޮޒިޓިވްވެއްޖެއެވެ.\nއެޗްޕީއޭގެ ތަފާސް ހިސާބުތައް ދައްކާގޮތުން ފާއިތުވި 24 ގަޑިއިރުގެ ތެރޭގައި 2199 މީހުން ވަނީ ކޯވިޑަށް ޕޮޒިޓިވްވެފައެވެ.\nފާއިތުވި 24 ގަޑިއިރުގެ ތެރޭގައި ޕޮޒިޓިވްވި 2000އަށް ވުރެ ގިނަމީހުންނާއެކު މިއީ މި ޕީކްގައި ކޯވިޑް-19ގެ ކޭސްތައް އެންމެ މައްޗަށް އެރި ދުވަހެވެ. ހެލްތު ޕްރޮޓެކްޝަން އެޖެންސީ، (އެޗް.ޕީ.އޭ)އިން އެންމެފަހުން ޢާއްމުކުރި ތަފާސް ހިސާބުތައް ދައްކާގޮތުން ވޭތުވެދިޔަ 24 ގަޑިއިރުތެރޭގައި 2199 މީހަކު ކޯވިޑަށް ޕޮޒިޓިވްވެފައިވެއެވެ. މީގެ ތެރެއިން 1348 މީހުންނަކީ މާލެއިން ޕޮޒިޓިވްވި މީހުންނެވެ. އަދި ރަށްރަށުން 531 މީހަކު ބައްޔަށް ޕޮޒިޓިވްވެފައިވާއިރު ރިސޯޓްތަކުން 83މީހުން ވަނީ ޕޮޒިޓިވްވެފައެވެ. މިއާއެކު ރާއްޖެއިން މި ބަލިޖެހުނު މީހުންގެ ޢަދަދު ވަނީ 110،931 އަށް އަރާފައެވެ.\nއަލަށް ކޯވިޑް ޖެހުނު މީހުންނާއެކު ބަލީގައި ފަރުވާ ހޯދާ މީހުންގެ ޢަދަދުވެސް މިހާރު ވަނީ އިތުރުވާން ފަށާފައެވެ. މިވަގުތު 10،537 މީހަކު ފަރުވާ ހޯދަމުން އަންނައިރު އޭގެތެރެއިން 43 މީހަކަށް ފަރުވާދެމުން އަންނަނީ އެޑްމިޓްކޮށްގެންނެވެ.\nމިދިޔަ 24 ގަޑިއިރު 1232 މީހަކު ވަނީ މި ބަލިން ރަނގަޅުވެފައެވެ. މިއާއެކު ޖުމުލަ 100،112 މީހަކު ވަނީ ބަލިން ރަނގަޅުވެފައެވެ. ކޯވިޑް ބަލި ދެނެގަތުމަށް ވޭތުވެދިޔަ 24 ގަޑިއިރު ތެރޭގައި 6598 ސާމްޕަލެއް ވަނީ ޓެސްޓުކޮށްފައެވެ. ރާއްޖެއިން މި ބަލީގައި މިހާތަނަށް 269 މީހަކު ވަނީ ނިޔާވެފައެވެ.\nކޯވިޑްގެ އައު ވޭރިއަންޓެއް ކަމަށްވާ އޮމިކްރޯން ރާއްޖޭގައިވެސް ފެތުރެމުން އަންނާތީ ކޯވިޑުން ދިފާޢުވުމަށް އަޅާ ފިޔަވަޅުތަކަށް ސަމާލުވުމަކީ މުހިއްމުކަމެކެވެ. އެގޮތުން ބަލީގެ ޢަލާމާތްތައް ހުރި މީހެއްނަމަ ވީއެންމެ އަވަހަކަށް ޓެސްޓުކޮށް ނަތީޖާ ލިބެންދެން މީހުންގެ ތެރެއަށް ނިކުމެ ނޫޅުމަށް ކަމާބެހޭ ފަރާތްތަކުން އިލްތިމާސްކުރައްވައެވެ. އަދި ބޭރުގައި އުޅޭ ވަގުތުތަކުގައި މާސްކުއެޅުމަށާއި ގައިދުރުކަން ކަށަވަރުކުރުމަކީ މުހިއްމު ކަމެކެވެ..


Kuru vaahaka: Niumaiy - vNews.mv\nކުރު ވާހަކަ: ނިޢުމަތް\nވީނިއުސް 09 April 2022, 15:13\nބައްތީގެ ހުޅުކޮޅަށް ބަލަހައްޓައިގެން ސަކީނާ އޮތްއިރު އޭނާގެ ހުސްނޫކަމާ މަޢްސޫމުކަން ކިތަންމެ ފުރިހަމައަށްވެސް އެހުރީ ފާޅުވެ ހާމަވާންށެވެ. ފަތްމިއްޏެއް ނޫންނަމަވެސް އެ ސަފުގައި ގުނާލެވޭނެ ފުރިހަމަކަމެއްމެއެވެ. މުޅި ތިލަދުންމަތީގައި ސަކީނާގެ ރީތިކަމުގެ ވާހަކަނުދައްކާ ހޮޅުއަށްޓެއް ނެތުން އެއީ މިކަމަށް ދަލީލުކުރާ ކަމެއްތާއެވެ. ލިބިފައިހުރި ރީތިކަމާ ބަނިޔާދަންކަމުގެ އިތުރުން ސަކީނާއަކީ އަޚްލާގު ހެޔޮ ޚުލްގުހެޔޮ ހިތް ސާފު ދީންވެރި މީހެއްވެސް މެއެވެ. މޭޒުމަތީގައި ބޯއަޅާލާގެން ސަކީނާ އޮންނައިރު ބަލާމީހަކަށް އެމަންޒަރު ސިފަކޮއްދިނުމަށް އެންމެ ކުޅަދާނަވާނީ މޭޒެއްގެމަތީ ބާއްވާލާފައިއޮތް އަސުރަށް ފޮޅުނުނު ރިވެތި މަލެއްގެ ސިފައިގައެވެ.\nއަހަރުތަކެއް ކުރިއެވެ. އެއީ ސަކީނާ ފުރާވަރަށް އަޅާފުރިހަމަވަމުން އައި ދުވަސްވަރެވެ. މުޅި ރަށުގައި އޮތީ ރާވެރި ހަސަނާ ފާތުމަގެ ސަކީނާ ރީތިކަމުގެ ވާހަކައެވެ. އޭނާގެ ކައިވެއްޏަށް ނާހާ ޒުވާނެއް މުޅި ރަށުގައިވެސް ނެތީއެވެ. މިކަމާ ރާވެރި ހަސަނާ ފާތުމަ ކިތަންމެ ފަޚުރުވެރި ވިއެއްކަމަކު އެދެމީހުންގެ ކަންބޮޑުވުންތަށް އިންތިހާޔަށް ގިނައެވެ. މި ކަންބޮޑުވުންތަކުގެ ވާހަކަ ކިތަންމެ ރެއަކު ފާތުމަ ހަސަނު ގާތު ދައްކާފިއެއްކަމަކު ހަސަނުގެ މާބޮޑު ފަރުވާލެއް ސައުގުވެރިކަމެއް ފާތުމަގެ ވާހަކަތަކަކަށް ނުދިނެވެ. އަމުދަކުން ހަސަނަށް ކުރެވޭނެ މާބައިވަރު ކަންތަށްތަކެއް ހުރީއެއްނޫނެވެ. އާއިލާގެ ފަގީރުކަމާއި ރައިވެރިއަކަށްވެފައި ރަށުގައި ގަދަރު ވެރިއެއް ނޫންކަމުން މާބޮޑު ބާރެއް ހަސަނުގެ ނޯއްނާތީއެވެ. ހުރި ހަމައެކަނި ދަރި ސަކީނާ ފުރިހަމަކަމުގައި ފުރާ ފުރިހަމަ ވަމުން އަންނައިރު ޝިކާރަވެރިއެއްގެ ފަރާތުން އައިސްދާނެ ނުބައި ހަމަލާއަކަށް ފާތުމަމެންގެ ދެމަފިރިންގެ ހިތް ނުތަނަވަސްވެއެވެ. އަދި ސަކީނާގެ ރީތިކަމުގެ ދަހިވެތިކަމުގައި އޭނާއާއި ދިމާކުރާނެ ކިތަންމެ ޒުވާން ހިއްސުތަކެއް ވާނޭކަން އެގި ފާތުމަ އިންތިހާޔަށް ކަންބޮޑުވެއެވެ. ސައިތާނީ ވަސްވާހުގައިޖެހި ސަކީނާ ކަސިޔާރު ފިޔަވަޅެއް އަޅާފާނެތީ ބިރުގަންނަނީއެވެ.\nވާނީވެސް އެހެންތާއެވެ. ނިކަމެތިކަމާ ފަގީރުކަމާ މާޔޫސްކަމުން ހިތް ކުދިކުދިވެ ކަލާންގެ ކިބަފުޅަށް ދަރިޔަކު ދެއްވުމަށް އެދި ބާވީސްއަހަރު ކުރި ދުޢާ އާއިގެން ދެއްވި މިބޮޑު ނިޢުމަތަކީ ހަސަނާއި ފާތުމައަށް ލެއްވި ބޮޑު ނިއުމަތެއް މެއެވެ. މިފަދަ ނިއުމަތަކަށް ފަރުވާކުޑަކޮށް އަޅާނުލާފިނަމަ ކަލާންގެ ހަޟްރަތަށް ފަހެ އެ ދެމަފިރިން ދައްކާނީ ކޮން މޫނެއްހެއްޔެވެ. ދޭނީ ފަހެ ކޮން ޖަވާބެއްހެއްޔެވެ.\nއެއްދުވަހެއްގެ ހަވީރެވެ. އެއްއަތުން ބަދިފަތި އަނެއްއަތުން ބަޅުވަޅިހިފައިގެން ބަނޑަހަގެއިން ނިކުމެ ހަސަނު މިސްރާބުޖެހީ ހެނދުނު އެރި ރުއްރުކުން ރާބާލާށެވެ. ހަވީރުގެ ވަގުތުކަމުން ގޭތެރޭގައި ހެދިފައިހުރި ބޮޑު ބަނބުކެޔޮ ގަސްދޮށުގައި ސަކީނާއާއި އެފުރާގެ ކުދިންތަކެއް އުޅުނީ ކުޅޭށެވެ. ހަސަނު ހެނދުނު ގެނައި ރާ ހަކުރަށް ހިލުމަށް ބަދިގޭގައި ފާތުމަ އަވަދިނެތި އުޅުނެވެ. ސަކީނާ އާއި އޭނާގެ އެކުވެރިން ހީ ސަމާސަކޮށް ކުޅެއުޅޭ މަންޒަރު ބަދިގެތެރޭގައި އުޅޭއިރު ފާތުމައަށް ރީއްޗަށް ފެނެއެވެ.\nމީހެއްގެ ސަލާންގޮވުމުގެ އަޑަށް ފާތުމަ ބަދިގެއިންނިކުމެ އެމީހަކަށް ޒުވާބުދިންއިރު އެއީ ކަތީބެވެ. ދުފަމުން އައި ހައްޕުޑުގަނޑުން ދެމިޔަކަނުން ކުޑަކޮށް ސޮނި ފައިބައިފައި ހުރި ތަންކޮޅު ކަނާއަތުގެ ދެއިނގިލިން ފޮހެލުމަށްފަހު ފޮޅާލާ ހައްޕުޑުގަނޑު ބިމަށް ޖެހިއެވެ. އެއާއިއެކު ފާތުމައާއި ދިމާލަށް ހިނގާގަތެވެ. ކަތީބުގެ މި ހަރަކާތާއި އޭނާގެ ނިޔަތް ފާތުމައަށް އެނގޭތީ ވީ ފޫއްސެއްގެ ބޮޑުކަމުން ކަތީބު ގާތު އިށީންނަން ބުނަންވެސް ހަނދާން ނެތުނެވެ. ވާނީވެސް އެހެންތާއެވެ. މީގެކުރިންވެސް ކަތީބުގެ އާދަނާ ސަކީނާގެ ކައިވެއްޏައިގެން ކިތަންމެ ފަހަރަކުމެ މިގެޔަށް ކަތީބު އައެވެ. ކަތީބެއްގެ ދަރިއަކަސް އާދަނަކީ ވިޔާނުދާ، އަޚްލާގެއް އަމުދަކުން ނުވެސްނެތް މީހެކެވެ. ސަކީނާގެ ދެމަފިރިން ނޫނަސް ކިތަންމެ ބަޔަކު އާދަނުގެ ކައިވެއްޏަށް ނުރުހުނެވެ.\nގޭގެ ބޭރުގައި ހުރި ޖޯލިފަތީގައި ކަތީބު އިށީންނަމުން ބޮޑާކަމުގެ ރާގެއްގައި އެފެށީ އަނެއްކާވެސް އެވާހަކައެވެ. އާދަނު ނުހަނު އެދިހުރި ކަމެއްކަމާ މިކައިވެނި ވެވިއްޖެނަމަ ފާތުމައާއި ހަސަނަށް ވާނެ ފަސޭހައިގެ ވާހަކަތަކެވެ. ހަސަނު ރުއް އަރަން ދެން ނުޖެހޭނެ ވާހަކައާއި ލިބޭނެ ތަނަވަސްކަމުގެ ވާހަކަތަކުން ކަތީބު ފާތުމަގެ ހިތްރުހޭބަސް ލިބޭތޯ މަސައްކަތް ފެށިއެވެ. ކިތަންމެ ފަގީރު ބައެއް ނަމަވެސް ފާތުމަގެ ހަމައެކަނި ހުރި ދަރިފުޅު ސަކީނާއަށް ކަތީބުގެ އާދަނަށްވުރެ އިންނާން ރަނގަޅު ކިތަންމެ މީހަކު ވާނޭކަން ފާތުމައަށް ޔަގީނެއެވެ. އެހެންކަމުން ކުރިން ފަހަރެކޭވެސް އެއްގޮތަށް ހަސަނާ ތިޔަވާހަކަ ދައްކާފައިނޫނީ އެއްޗެއް ބުނަން ނުކެރޭނެއޭބުނެ ކަތީބު ފޮނުވާލިއެވެ. ކަތީބުދަމުން ސަކީނާއާދިމާލަށް ބަލާލާފައި ދަރިފުޅާ ސަކީނާއޭކިޔާ ގޮވާލާފައި ނިކުމެގެންގޮސް އޮބާލާފިއެވެ.\nއޮއްސޭން ޖެހި އިރާއިއެކު ހަސަނު ގެޔަށް އައިސް ކޮނޑުގައި އޮތް ކާށިބަސްތާ ބަދިގެފަރާތަށް ވައްޓާލުމަށްފަހު ބަދިގެތެރޭގައި ބަދިތަށް އަޅުވާފައި ވަނީ ގައިން ތާހިރުވެލަން ގިފިއްޔަށެވެ. ފާތުމަ ބަދިގެތެރޭން އަވަދިވެގެން ހަސަނަށް ކާންހެދިއެވެ. ފެންވަރާ މުންޑުގަނޑު ބަދަލު ކޮށްގެން ހަސަނު ބޮޑުއަށިމައްޗަށް އެރިއިރު ކާންހުރީ ތައްޔާރަށެވެ. ކައި އަވަދިވިތަނާ ސަކީނާ ގުޑުގުޑާގަނޑު ގެނެސް ހަސަނު ގާތުބަހައްޓާ ހަސަނުގެ އަތް ދޮއްވާ ތަށިތަށް ބަދިގެއަށްލާފައި އެއްފަރާތެއްގައި އިށީނދެއްޖެއެވެ. "ހަސަނާ، މިޔަދު ކަތީބު ދުރުވި" ދަމާލި ގުދުގުޑާ ހޮޅި ބޭރަށް ދޫކޮއްލުމަށްފަހު "އަނެއްކާވެސް ސަކީނާ ކަންތަކުގަތަ؟" ފާތުމަ ކަތީބު ދެއްކި ހުރިހާ ވާހަކަތަކެއް ހަސަނަށް ކިޔާދިނެވެ. ފާތުމަގެ ވާހަކަތަށް އަޑުއަހާފައި ހަސަނު މާދަމާ ތިޔަވާހަކަ ކަތީބުގާތު ދައްކާނަމޭބުނެ އެވާހަކަ ކުރުކޮށްލިއެވެ.\nއަރައިގެން އައި އިރާއެކު މާލެދާން ފުރި ރަށު ބައްތެއްޔަށް ހިލި ހަކުރުކޮޅު ލާފައި ހަސަނު މިސްރާބުޖެހީ ރުކަށް ދިއުމަށެވެ. ވަކި ހިސާބަކަށް ދިއުމަށްފަހު އެނބުރި ފަހަތަށް ތަންކޮޅެއް ހިނގާލާފައި ކުރިމަތިން ފެންނަންހުރި ހައިބަތު ރަނގަޅުގެޔަކަށް ވަންނަމުން ސަލާން ގޮވާލިއެވެ. އެތެރެއިން ކަތީބުގެ ހައްވާފުޅު ހަސަނު ފެނުމުން ސަލާން ބަލައިގަނެ ކަތީބު ގޭތެރޭގައި އެބަ އިންނެވިކަމަށް ބުއްޏެވެ. ހަސަނު ގޮސް ގެޔަށް ވަނުމުން ކަތީބު ދުފަންއިން ތަބައް އެއްފަރާތް ކޮށްލާފައި ކުރިމަތީގައި ހުރި ގޮނޑިއެއް ދައްކާފައި އިށީނުމަށް އެދުނެވެ. ހަސަނު އިށީނދެ ހަމަޖެހިލާފައި އިސްވެ ވާހަކަފެށިއެވެ. ހަސަނުގެ ވާހަކަތަށް ނިމުނު އިރު ކަތީބުގެ މޫނުގެ ކުލަވަރުން އޭނާގެ ހިތް އޮތް ގޮތް ހަމަ ރަނގަޅަށްވެސް ބަލައިލި ކޮންމެ މީހަކަށްމެ އެނގޭނެއެވެ. ކަތީބުގެ ޒުވާބަކަށް މަޑުކުރުމެއްނެތި ހަސަނު ވާހަކަ ނިންމާލުމަށްފަހު ނިކުމެގެން ދިޔައީއެވެ.\nމަސްތަކެއް ފަހެވެ. އެއްދުވަހެއްގެ ހަވީރު ހަސަނު އަސުރުން ފައިބާގެން ތައްޔާރުވެލީ އޭނާގެ މަސައްކަތައިގެން ކުރިއަށް ދިއުމަށެވެ. އިރު އެރީއްސުރެ މިއަދު ފާތުމައަށް ބިރުވެރި އިހްސާސްތަކެއް ކުރެވޭ ދުވަހެއްކަމުން ހަސަނު ގާތު މިއަދު ވަލަށްނުގޮސް މަޑުކޮށްލުމަށް ފާތުމަ އެދުނެވެ. ނަމަވެސް އެއީ ފާތުމަ މާބޮޑަށް ކަންކަމާ ވިސްނާތީ ވާގޮތެކޭ އެހާވަރަށް ނުވިސްނާށޭ ކިޔާފައި ހަސަނު މިސްރާބުޖެހީ ރުއްގަނޑަށެވެ. ފާތުމަ ފުޅަށްބުޑުގައި ހަސަނު ގޮސް އޮބާލަންދެން ބަލަން ހުރެފައި ގޭތެރެޔަށްވަދެ ސަކީނާ އަށް ގޮވާލާފައި އިރުއޮއްސުމުގެ ކުރިން ފެންވަރަންދާށޭ ބުނެފައި މޮއް އިލޮށި ފައްޗެއް ނަގާ ރަނގަޅަށް ބުޑުގަނޑު ބަނބުކެޔޮ ގަހުގައި ތަޅާލައި ހެޔޮވަރު ކޮށްލުމަށްފަހު ގޭތެރެ ކަހަން ފެށިއެވެ.\nއަސުރު ނަމާދުން ފޭބިގޮތަށް ބޮޑުފޮށިން ކުޑަ ފޮތެއް މުންޑުދަށައްޖަހާ ފޮރުވައިގެން ކަތީބު ވަރަށް ސިއްރުސިއްރުން ރުއްގަނޑުވަލު އަތިރިޔަށް ދިޔައެވެ. ކަތީބަކީ ރަށުގައި އާއިލާބޮޑު ތަނަވަސް މީހެއްކަމުން އޭނާ އެދޭ ކޮންމެ ކަމެއް މީގެކުރީގައި އަންނަނީ ވަމުންނެވެ. ކޮންމެ ފަދަ ޙާލެއްގައިނަމަވެސް އޭނާގެ ގަދަރާ ބާރުވެރިކަން އެހެންމީހުންގެ ކުރިމަތީ ހިފަހައްޓަން އޭނާ ބޭނުންވެއެވެ. ކަތީބުގެ ހިތް އެދޭގޮތްނޫން އެހެން ގޮތަކަށް ކަމެއް ހިނގައްޖެނަމަ ގަދަކަމުންވެސް އެކަމެއް ހާސިލްކުރުމީ ކަތީބުގެ އާދައެކެވެ. މީހުންގެ ކުރިމަތީގައި ރަނގަޅު މީހަކަށް ހެދިގެންއުޅޭ ނުބައި ނުލަފާ މީހެއްމެއެވެ.\nރުއްގަނޑުތެރެއިން ބާރުބާރަށް ހިނގާފައިގޮސް ހަސަނު ރާބާލަން އަރާނޭ ރުކެއް ކަށަވަރު ކުރުމަށްފަހު މުންޑުދަށުން އެއްކަލަ ކުޑަފޮތްނަގާ ކަތީބުގެ މަސްދަތް ފިޔޮހިން ރުކުބުޑުގައި ވަރަށް ފަރުވާތެރިކަމާއިއެކު އަކައެއް ކުރަހާ މޫދުން ލޮނުގެނެސް އެ އަކަޔަށް އަޅާ އެއްޗެހިތަކެއް ކިޔެވުމަށްފަހު އަކަ މެދަށް ހަތްފަހަރު ފުމެލާފައި އަވަސްއަވަހަށް ވަލުތެރެއިން ނިކުމެގެން ގެޔާދިމާލަށް ހިނގައިގަތެވެ. ހަސަނު ފަހަރަކު ރުކަކުން ރާބާލަމުން ދަނިކޮށް އަތިރިޔަކަށްދާން ޖެހުނެވެ. ނަމަވެސް ބާކީ ނޭރި ހުރީ އެއްމެ ރުކެއްކަމުން އެރުކަށް އަރާފައި ނޫނީ ނުދާން މަޑުކޮށްލީއެވެ.\nއިސާޔަށް ގޮވަން ކައިރިވިއިރުވެސް ހަސަނުގެ ޚަބަރެއް ނުވުމުން ފާތުމަހުރީ ވަރަށް ކަންބޮޑުވެފައެވެ. މިޔަދު ހަތަރުދަމު އެފަކީރު އެއުޅެނީ މިހާލެއްގައެވެ. ހާސްކަމެއްގެ ތެރޭގައެވެ. ފުޅަށްބުޑަށް ތެޅެމުން ފޮޅެމުން އައި ސޮރަކު ޖެހިގަތް އަޑަށް ފާތުމަގެ ހިތް އަތަށް އައިކަހަލައެވެ. " ހަސަނު ހެޔެއްނެތޭ" މަރުނުވާކަމެއްވެސްނޭގޭ" އެބަ ގެނެއޭ" ރުކުބުޑަށް ދެމިފައޭ އޮތީކިޔާ" އެއްނޭވާއިން ހުރިހާއެއްޗެއް ކިޔައި ނިންމާލިއެވެ. ފާތުމަ ހުރީ ހަދާނެ ގޮތްހުސްވެ ހުއްޓުން އަރާފައެވެ. ހަދާނޭގޮތެއް ބުނާނޭއެއްޗެއް ނޭގި ގަބުވެފައި ހުއްޓާ ސަކީނާ އައިސް އޭނާގެ މަންމަ އަތުލަފިކޮށްގެން ގެންގޮސް ޖޯލީގައި ބޭންދިއިރު ބަޔަކުމީހުން ހަސަނު ފައްޖެހި އެނދަކަށްލައިގެން ގެނެސް ގޭތެރެޔަށް ވައްދަނީއެވެ.\nހަސަނުގެ ހާލު ވަރަށް ދެރައެވެ. އެއްފަޅީގައި ވާތްގެއް ނެތެވެ. ވާހަކައެއް ނުދެއްކެއެވެ. ހަރަކާތެއް ނުކުރެވެއެވެ. ފުރާނަ ހުރި ނަމަވެސް އެފަކީރެއްވާ ނެތެވެ. އިސާހިތަކު އެތަނަށް ކަތީބާއި ރަށުގެ ކަމުވޮށިގެންވާ ދެތިންމީހެއް ދުރުވެއްނެވިއެވެ. މުދިންބެއާ ކަތީބު ހަސަނު ބެއްލެވުމަށްފަހު އަވަހަށް މާލެގެންގޮސް ރަނގަޅު ބޭސްވެރިއަކަށް ދެއްކުމަށް އެދުނެވެ. ފާތުމަ އަދިވެސް ރޮނީއެވެ. އަވައްޓެރި ދެތިން މީހަކު ވަރަށް ހިތްވަރުދީ ނަސޭހަތްދީގެން ކޮންމެސް ވަރަކަށް މިހާރު ފާތުމަ މައިތިރި ވެއްޖެއެވެ. ނަމަވެސް ސަކީނާ ތަންކޮޅެއް ދުރުގައި ރޯންހުއްޓެވެ. ފާތުމަމެންގެ ނިކަމެތިކަމާއިއެކު އަޅާއިލާނޭ އިތުރު ބަޔަކު ނެތުމުން މާލެ ކީއްކުރަންހެއްޔެވެ. ޖެހިގެން އޮތް ރަށަށްވެސް ދެވޭނޭފަދަވެސް ނެތީއެވެ. ހަދާނެގޮތް ފާތުމައަށް ހުސްވެ ހަތަރު އުދަރެސް ފެނުޖެހުނެވެ.\nހަސަނު ކޮންމެސް ވަރަކަށް ތާހިރުކޮށް ދެވެންއޮތް ފަރުވާއެއް ދިނުމަށްފަހު މިހާރު އެއްވެފައިތިބި ދިހަވަރަކަށް މީހުންވެސް އެމީހަކު ގެޔަކަށް އެމީހަކުގޮސް ނިމިއްޖެއެވެ. މިހާރު ހަސަނުގާތު ހުރީ ސަކީނާއާއި ފާތުމަގެ އިތުރުން ރަށުގެ ކަމުއޮށިގެންވާ ދެމީހަކާއި ކަތީބެވެ.\nއެމީހުންވެސް ހިނގާގަތުމުގެ ކުރިން ފާތުމައާއި ސަކީނާއަށް ވަރަށް ހިތްވަރުދީ ނަސޭހަތް ދިނުމަށްފަހު ނިކުމެގެން ދާން ހިގައިގަތެވެ. މިހުރިހާއިރު ކަތީބު އެމަޑުކުރަނީ މިދަނޑިވަޅަށެވެ. އޭނާގެ ރޭވުމުގެ ދެވަނަބައި ފުރިހަމަ ކުރުމަށެވެ. "ފާތުމާ! އަހަރެން ތި ހުރިހާ ޚަރަދެއް ކޮށްދޭން މިހުރީ ތައްޔާރަށް" އެކަމު އާދަނާ ސަކީނާގެ ކައިވެނި" ސަކީނާ އިސްއުފުލާލާ ފާތުމަގެ މޫނަށް ބަލާލާ އާއެކޭ ބުނުމުގެގޮތުން ބޯ ޖަހާލިއެވެ. ފާތުމަ ކަތީބާއި ދިމާލަށް ބަލާލުމަށްފަހު އެދެމައިން އެއްބަސްކަމަށް ބުންޏެވެ. "މާދަމާ ހެނދުނު ފުރަންވީ" ތައްޔާރުވާށޭ ބުނުމަށްފަހު ކަތީބު ނިކުމެގެން ހިނގައިގަތެވެ.\nފަތިހު ގޮވި ހާލާއިއެކު ރަށުތެރޭގައި އަޑުގަދަ ކޮށްލައިފިއެވެ. ހައިބަތުހުރި ހަތް އޮޑިކޮޅު އެހެރަގެން ރަށާދިމާލަށް އަންނަނީއެވެ. އެ އަންނަގޮތަށް އަންނަނަމަ އިރު އަރާވަގުތަށް މިރަށު ފަޅަށް ރިޔާ ދޫކުރާނެއެވެ. ރަށުގެ ކުދިބޮޑު އެންމެން އަތިރިމައްޗަށް ޖަމާވެނިމުނުއިރު އޮޑިތަށް ރަށުގެ ފަޅަށް ރިޔާދޫކޮށްފިއެވެ. އެއާއިއެކު ފެނުނީ ރަށާދިމާލަށް ކުޑަ އޮޑިކޮޅެއްގައި މިސްރު ހަރުބީގައި މައި އޮޑިކޮޅުން ފޭބެއްނެވި ބޭކަލެއް އެބަ ވަޑައިގައްނަވައެވެ. އެބޭކަލަކު ފައިބަންނަވާ ސަލާމް ގޮވާލެއްވުމުން ރަށުގެ އިއްޒަތްތެރިން އަދަބު އަދާކޮށް ކުރުނީސްކޮށް ވަރަށް އިޙްތިރާމާއިއެކު ސަލާމް ރައްދުކުރެއްވިއެވެ. ފާތުމަ އަވަދިނެތި އިރު އެރީންސުރެ ދަތުރަށް ތައްޔާރު ކުރުމުގައި އުޅެނީއެވެ. ބައެއްފަހަރު ރަށުތެރެއިން އަޑުގަދަވެލާފައި ހޯބޯލެވުންތައް ގިނަވާފަހަރު އާދެއެވެ. އެއިންކަމަކަށް ސަމާލުކަން ދޭނޭ ވަގުތެއް ފާތުމައާއި ސަކީނާގެ ދެމަފިރިންނަށް ނުވެއެވެ. ޝިފާއެއް މިންވަރު ކުރައްވާތޯ ހިތާ ހިތުން ދުޢާކުރަމުން ހަސަނަށް ދެވެންއޮތް ފަރުވާއެއް ކުރަމުން ދަތުރަށް އެރުމައިގެން އުޅެނިކޮށް ގޭތެރެއަށް ޖަމާއަތެއްގެ ބަޔަކު ވަދެއްޖެއެވެ. އެއާއިއެކު އިވުނީ "ދިވެހި ރާއްޖޭގެ ރަދުން ސަކީނާގެ ކައިވެންޏަށް އެދި ސަކީނާ ބަލާދުރުވެއްނެވި" ވާހަކައެވެ.\nސަކީނާގެ ސަރުތާއި އެއްގޮތަށް ރަދުން ސަކީނާ އާއި ހަސަނުގެ ދެމަފިރިން މާލެ ގެންދެވިތާ ހަތަރުމަސްފަހުން ހަސަނަށް ބޭސްފަންޑިތަކޮށް ގަދަވެއްޖެއެވެ. އެއާއިއެކު ސަކީނާ އާއި ރަދުންގެ ކައިވެނި ފުރިހަމަ އިއްޒަތުގައި ވެވުމުން ހަސަނުގެ ދެމަފިރިންނަށް ވަރަށްވެސް ގިނަ އިނާމުތަކާ ހަދިޔާތައް ދެއްވުމާއިއެކު ތިލަދުންމަތީ ވާރުވެރިކަން ހަސަނަށް ދެއްވާ ރަށު ކަތީބުކަމާއި ހަވާލުކޮށް ތިލަދުންމަށްޗަށް ފޮނުއްވާލެއްވިއެވެ. މިއަދަކީ ކައިވެއްޏައްފަހު ސަކީނާ ރަދުންގެ ގަނޑުވަރަށް ގެންނެވި ދުވަހެވެ. ފަގީރުކަމާ ނިކަމެތިކަމުގައި ބޮޑުވި ސަކީނާ ގަނޑުވަރުގެ ހައިބަތއިމެދު ޙައިރާންވެ ހުރެ ހިނގަމުންގޮސް އޭނާއަށް ޚާއްޞަ ކޮޓަރިކޮޅަށް ވަނެވެ. ތަރުތީބުކުރާ މީހަކު ފުރިހަމަޔަށް ތަރުތީބު ކޮށްފައިހުރި ކޮޓަރިކޮޅެކެވެ. މަޑުހިނގުމެއްގައި ގޮސް އެއްފަރާތެއްގައި ހުރި މޭޒެއްގެ މަތީގައި ބޯއަޅާލައިގެން ސަކީނާ މޭޒުމަތީ ދިއްލާފައި އިން ބައްތީގެ ހުޅުކޮޅަށް ބަލަން ރަދުންގެ އިންތިޒާރުގައި ސަކީނާ އޮތެވެ. ދެއްވި ބޮޑު ނިއުމަތަށް ޝުކުރުވެރިވާ ހާލުގައެވެ.\nދިވެހިވަންތަ ގޮތް ވާހަކަތަކުގައި ގެންގުޅުމަކީ ދިވެހީންނަށް ވަރަށް ކަމު ހިނގައިދާނެކަމެއް ކަމުގައި ފެނޭ\nވަރަށް ސަޅި އަސަރުގަދަ ވާހަކައެއް


League ah vaadha kurumuge vissnun United ah\nލީގަށް ވާދަ ކުރުމުގެ ވިސްނުން ޔުނައިޓެޑަށް\nޕްރިމިއާ ލީގަށް ވާދަ ކުރެވޭނެ ބުނަން އަދި އަވަސް ކަމަށާއި ނަމަވެސް، ކުޅުންތެރިންގެ ވިސްނުމުގައި އެކަން އެބަހުރި ކަމަށް މެންޗެސްޓާ ޔުނައިޓެޑްގެ ކޯޗް އޮލޭ ގަނާ ސޮލްޝަޔާ ބުނެފި އެވެ.\nވޯލްވާ ހަމެޓަން ވޮންޑާސް އަތުން މޮޅުވެ، ޔުނައިޓެޑް ވަނީ ތާވަލުގެ ދެ ވަނައަށް ޖެހިލާފަ އެވެ. ޔުނައިޓެޑްގެ ލަނޑު މެޗުގެ ފަހު ކޮޅުގައި ކާމިޔާބު ކުރީ މާކޯސް ރަޝްފާޑް އެވެ.\nޔުނައިޓެޑަކީ، މިހާރު ލީގަށް ވާދަ ކުރެވޭނެ ޓީމެކޭ ބުނެވިދާނެތޯ އެހުމުން ސޮލްޝާޔާ ބުނީ އެކަން ކަނޑައަޅަން އަދި އަވަސް ކަމަށެވެ. އޭނާ ބުނީ ލީގްގައި ޓީމު 30 މެޗު ކުޅޭެވޭ ފަހުން އޮންނަ ހިސާބަކުން އެކަމާ މެދު އެއްޗެއް ބުނެވިދާނެ ކަމަށެވެ. ފަނަރަ މެޗުން ޔުނައިޓެޑަށް ލިބުނީ 30 ޕޮއިންޓެވެ. އެ ޓީމު އޮތީ ވާދަވެރި ލިވަޕޫލާ ދެމެދު ދެ ޕޮއިންޓެގެ ފަރަގެއް ގައެވެ.\n"ފަނަރަ މެޗަށް ފަހު ލީގަށް ވާދަ ކުރާ ވާހަކައެއް ނުދެއްކޭނެ، ތެދެއް ފުރަތަމަ 10 މެޗުން ވެސް ލީގަށް ވާދަ ކުރުމުގެ ފުރުސަތު ގެއްލިދާނެ، ނަމަވެސް ފުރަތަމަ 15 މެޗުން ލީގަށް ވާދަ ކުރެވޭނޭ ބުނާކަށް ނޭންގޭނެ،" ސޮލްޝާޔާ ވާހަކަ ދެއްކި އެވެ. "30 މެޗަށް ފަހު ދެން ފަހަރެއްގައި އަހަރެމެންނަށް އެ ވާހަކަ ދެއްކި ދާނެ. ނަމަވެސް ކުޅުންތެރިންގެ މެދުގައި [ޔުނައިޓެޑަށް ލީގަށް ވާދަ ކުރެވޭނެ ކަމުގެ] އެ ގަބޫލު ކުރުން އެބަހުރި. ކުޅުންތެރިންނަށް އެނގޭ ޔުނައިޓެޑް މިގޮތަށް ކުޅެފިއްޔާ ކޮންމެ ޓީމެއްވެސް ބަލި ކުރެވިދާނެ ކަން."\nލީގްގައި ޖެހިޖެހިގެން ދެ މެޗުން މޮޅުވެ، އާސެނަލްވެސް ވަނީ ރަނގަޅު ފޯމަކަށް އެނބުރި އައިސްފަ އެވެ. ރޭ ބްރައިޓޮން ހޯވްއެލްބއޯން އާ ދެކޮޅަށް ކުޅުނު މެޗު އާސެނަލް ކާމިޔާބު ކުރީ 1-0 ންނެވެ. އެ ޓީމުގެ ލަނޑު ކާމިޔާބު ކުރީ އެލެގްޒެންޑާ ލަކެޒެޓް އެވެ.


މުޖާޒާއި ތަހުމީނަށް ދައުވާގައި ބުނާ ކަންކަން ނުވެސް އެނގޭ\nމުޖާޒާއި ތަހުމީނުގެ އިންކާރު: ދައުވާގައި ބުނާ ކަންކަން ނުވެސް އެނގޭ\n21 ސެޕްޓެންބަރު 2021 - 19:37 1\nތަހުނީމާއި މުޖާޒު މިއަދު ކުރިމިނަލް ކޯޓުން ނެރެގެން ގެންދަނީ: ދެ މީހުން ވެސް ވަނީ ދައުވާތަކަށް އިންކާރުކޮށްފައި. -- ފޮޓޯ: ހުސެއިން ޝަޔާހު / އަދަދު\n"ދައުވާތަކަށް އަޅުގަނޑު އިންކާރު, ސަބަބަކީ މިއީ އަޅުގަނޑަށް ނޭނގޭ ކަންތައްތަކެއް ވީމަ,"\nރައްޔިތުންގެ މަޖިލީހުގެ ރައީސް, ރައީސް މުހައްމަދު ނަޝީދު އަވަހާރަކޮށްލުމަށް މޭ6ގައި ދިން ޓެރަރިސްޓް ހަމަލާއާ ގުޅިގެން މުޖާޒް އަހްމަދަށް ދައުލަތުން ދައުވާތައް އިއްވުމުން އޭނާ މިއަދު ކޯޓުގައި ބުނީ މިހެންނެވެ.\nކާރަށް އަރާވަޑައިގަންނަވަނިކޮށް, ސައިކަލެއްގައި ހަރުކޮށްފައިވާ ބޮމެއް ގޮއްވާލައިގެން ނަޝީދަށް ދިން ހަމަލާއާ ގުޅިގެން ޖުމްލަ ހަތް މީހަކަށް ވަނީ ދައުވާކޮށްފަ އެވެ. އެމީހުންގެ ޝަރީއަތްތައް މިއަދު ކުރިމިނަލް ކޯޓުގައި ވަނީ ކުރިއަށް ގެންގޮސްފަ އެވެ.\nއެގޮތުން, ދައުވާތަކަށް އިއުތިރާފުވެފައިވާ އަދުހަމް އަހުމަދު ރަޝީދުގެ ބައި ވަކިން ގެންދިޔުމަށްފަހު, އޭނާއާއެކު ދެން ދައުވާ އުފުލި މުޖާޒު އަހުމަދާއި އަލީ ހާޝިމް އަދި ތަހުމީން އަހްމަދުގެ ޝަރީއަތުގެ އަޑުއެހުން ކުރިއަށް ގެންދިޔަ އެވެ.\nތިން ގާޒީންގެ ބެންޗަކުން ބަލާ މި މައްސަލާގައި މި ތިން މީހުުންގެ މައްޗަށް މިއަދު ވަނީ ދައުވާ އިއްވާފަ އެވެ. އެގޮތުން, އައިއީޑީ ގޮއްވާލުމަށްފަހު އަދުހަމް ފިލުވަން މަސައްކަތް ކުރިކަމަށް ތުހުމަތުކުރެވޭ މުޖާޒްގެ މައްޗަށް ދެ ދައުވާއެއް އިއްވި އެވެ. އެއީ, ޓެރަރިޒަމްގެ އަމަލެއް ކުރުމަށް ރޭވުމާއި ކުށެއް ކޮށްފައިވާ މީހަކު ފިލުވުމަށް އެހީތެރިވެދިނުމުގެ ދައުވާ އެވެ.\nއެ ދައުވާތަކުގައި ބުނަނީ އަދުހަމް, ރިމޯޓެއް ބޭނުންކޮށްގެން ބޮން ގޮއްވާލައި ކުށުގެ ވެށިން ފިލުމުން އޭނާއަށް އަންނައުނު ގެންގޮސްދީ, ކާރަކަށް އަރުވައިގެން ގެސްޓް ހައުސްއަކަށް ގެންގޮސްދިން ކަމަށެވެ. އަދި އެ ތަނުގައި އޭނާގެ ސިފަ ބަދަލުކޮށް ހުޅުމާލެއަށް ފޮނުވުމުގައި އެހީވި ކަމަށް ވެސް ބުނެ އެވެ. އެ މަންޒަރު ފެންނަ ސީސީޓީވީ ފުޓޭޖްތައް މީގެ ކުރިން ފުލުހުން އާންމުކޮށްފައިވެ އެވެ. މި ދެ ދައުވާ ސާބިތުވެއްޖެނަމަ, މުޖާޒުގެ މައްޗަށް 20 އަހަރަށްވުރެ ދިގު ހުކުމެއް އަންނާނެ އެވެ.\nއެ ދައުވާތަކަށް ޖަވާބުދާރީވާން ބެންޗުގެ ރިޔާސަތުގައި އިންނެވި ގާޒީ އާދަމް މުހައްމަދު, މުޖާޒަށް ފުރުސަތު ދިނުމުން, ކޮޅަށް ތެދުވެ އޭނާ ބުނީ ދައުވާތަކަށް އިންކާރު ކުރާ ކަމަށެވެ. އޭނާ ބުނާ ގޮތުގައި, އެ ދައުވާތަކުގައި ދައްކާފައިވާ ވާހަކަތަކަކީ އޭނާއަށް އެނގޭ ވާހަކަތަކެއް ނޫނެވެ.\nގޮއްވާލި ސައިކަލް ރަޖިސްޓްރީކޮށްފައިވާ ތަހުމީނު އަހުމަދުގެ މައްޗަށް ވެސް ހަތަރު ދައުވާއެއް ދައުލަތުން އިއްވި އެވެ. އެއީ, ޓެރަރިޒަމްގެ އަމަލެއް ކުރުމާއި، އެފަދަ އަމަލެއް ރޭވުމުގެ އިތުރުން ޓެރަރިސްޓު ޖަމާއަތަކަށް ތާއީދުކުރުމާއި ގޮވާތަކެތި އެހެން ތަނަކަށް ގެންދިޔުމަށް އެހީވުމުގެ ދައުވާ އެވެ. މި ދައުވާތައް ސާބިތުވެއްޖެނަމަ އޭނާގެ މައްޗަށް 50 އަހަރަށްވުރެ ދިގު މުއްދަތުގެ ހުކުމެއް އައުން ގާތެވެ.\nމުޖާޒު މިއަދު ކުރިމިނަލް ކޯޓުން ނެރެގެން ގެންދަނީ: އޭނާ ވަނީ ދައުވާތަކަށް އިންކާރުކޮށްފައި - ފޮޓޯ: ހުސެއިން ޝަޔާހު / އަދަދު\nމި ދައުވާތައް ތަހުމީނުގެ މައްޗަށް ކޮށްފައިވަނީ ހުޅުމާލޭގައި ނަޝީދުގެ ލޭ ހުއްދަކޮށް, އެމަނިކުފާނަށް އަމާޒުކޮށް ހަމަލާއެއް ދިނުމަށް ރާވައި, އޭނާގެ ނަން މަތީގައި އޮތް ސައިކަލެއްގައި ބޮމެއް ހަރުކޮށް ގޮއްވާލާފައިވާތީ އެވެ. ދައުވާތައް އިއްވުމުން, ތަހުމީނަށް ވެސް ވަނީ ޖަވާބުދާރީވާން ފުރުސަތު ދީފަ އެވެ. އެއާއެކު, ކޮޅަށް ތެދުވެ ތަހުމީނު ވެސް ބުނީ ދައުވާތަކަށް އޭނާ އިންކާރު ކުރާ ކަމަށެވެ.\n"ނުކުރާ ކަންތައްތަކެއްގަ ދައުވާ ކުރާތީ އެކަމުގައި އަޅުގަނޑު މި އިންކާރު ކުރަނީ," ތަހުމީން ބުންޏެވެ.\nދެން ދައުލަތުން ދައުވާ އިއްވާފައިވަނީ އަލީ ހައިޝަމްގެ މައްޗަށެވެ. އޭނާއަކީ ގޮއްވާލި ސައިކަލްގައި އައިއީޑީ ހުޅުމާލޭ ފްލެޓެއްގައި ކައިރީ ބަހައްޓައިގެން ހަރުކުރި ކަމަށް ދައުލަތުން ތުހުމަތު ކުރާ މީހާ އެވެ. އޭނާގެ މައްޗަށް ވެސް ތިން ދައުވާއެއް އިއްވި އެވެ. އެއީ, ޓެރަރިޒަމްގެ އަމަލެއް ކުރުމުގައި ބައިވެރިވުމާއި އެފަދަ އަމަލެއް ރޭވުމާއި ގޮވާ ތަކެތި އެހެން ތަނަކަށް ގެންދިއުމަށް އެހީތެރިވެދިނުމުގެ ދައުވާ އެވެ.\nހައިޝަމްގެ މައްޗަށް ކުރި ދައުވާތަކުގައި ބުނަނީ ނަޝީދުގެ ލޭ ހުއްދަކޮށް, ހަމަލާއެއް ދިނުމަށް ރާވައި ސައިކަލްގައި އައިއީޑީ, ހުޅުމާލޭ 106 ވަނަ ފްލެޓް ކައިރީގައި ބަހައްޓައިގެން ހަރުކޮށްފައިވާ ކަމަށެވެ. ދައުވާތަކަށް ހައިޝަމް މިއަދު ޖަވާބުދާރީ ވެފައިނުވެ އެވެ.\nތަހުމީނާއި މުޖާޒު, މިއަދުގެ އަޑުއެހުމަށް ވަކީލުންނާއެކު ހާޒިރުވެ ތިބި ނަމަވެސް, ހައިޝަމްގެ ވަކީލަކު ނެތެވެ. އޭނާ ބޭނުން ވަނީ ވަކީލަކާއެކު ޖަވާބުދާރީވުމަށެވެ. އެހެންވެ, ވަކީލަކު ހޯދަން އިތުރު ފުރުސަތު ދިނުމަށް އެދުނެވެ.\n"ވަކީލުން ހޯދަން މި ދަނީ މައްސަތް ކުރަމުން, ޝޯޓް ލިސްޓްކޮށްފައި މިހާރު ހުންނާނީ, ވަރަށް އަވަހަށް ވަކީލަކު ފައިނަލް ކުރެވޭނެ ކަމަށް މި ބަލަނީ," ހައިޝަމް މިއަދު ބުންޏެވެ.\nއެހެންވެ, ގާޒީން ވަނީ އޭނާއަށް ވަކީލަކު ހޯދުމަށް އިތުރު ފުރުސަތު ދީފަ އެވެ. އެކަމަކު ދެން އޮންނަ އަޑުއެހުމަކަށް ވަކީލަކު އައްޔަން ނުކުރެވުނު ނަމަވެސް ޖަވާބުރީވާން ޖެހޭނެ ކަމަށް ވެސް އެންގި އެވެ.\nތަހުނީމް މިއަދު ކުރިމިނަލް ކޯޓުން ނެރެގެން ގެންދަނީ: އޭނާ ވަނީ ދައުވާތަކަށް އިންކާރުކޮށްފައި - ފޮޓޯ: ހުސެއިން ޝަޔާހު / އަދަދު\nތަހުމީނާއި މުޖާޒުއާ ދެކޮޅަށް ގިނަ ހެކިތަކެއް\nދައުވާތަކަށް ތަހުމީނާއި މުޖާޒު އިންކާރުކޮށްފައިވާތީ, އެ ދެ މީހުންގެ މައްޗަށް ހުރި ހެކިތައް ދައުލަތުން މިއަދު ވަނީ ހާމަކޮށްފަ އެވެ. އެގޮތުން, ތަހުމީނާ ދެކޮޅަށް 113 ޝަފަވީ ހެއްކާއި 86 ކިތާބީ ހެކި ހުށަހަޅާފަ އެވެ. އޭގެ ތެރޭ 24 ސިއްރު ހެއްކެއް ހިމެނެ އެވެ.\nމުޖާޒާ ދެކޮޅަށް ވެސް ހުށަހަޅާފައިވަނީ ގާތްގަނޑަކަށް އެއް ހެކިތަކެވެ. އެއީ, ޝަފަވީ 103 ހެއްކާއި ކިތާބީ 80 ހެއްކެވެ. އޭގެ ތެރޭ ގިނަ އަދަދެއްގެ ސިފައިންނާއި ފުލުހުން ވެސް ހިމެނެ އެވެ. އަދި, ފުލުހުން ހަދާފައިވާ ރިޕޯޓްތަކާއި ނަޝީދުގެ މެޑިކަލް ރިޕޯޓްތަކާއި ފެޑްރަލް ޕޮލިސްގެ ބައެއް ރިޕޯޓްތަކާއި އޮފިސަރުން ވެސް ހިމެނެ އެވެ.\nސިއްރު ނޫން ހެކިންގެ ވަނަވަރު މިއަދު ދައުލަތުން ހާމަކުރި އެވެ. ނަމަވެސް, އެ ހެކިންނަށް ނުރައްކަލެއް ވެދާނެތީ މީޑިއާގައި ނަންތައް ހާމަނުކުރުމަށް އަމުރުކޮށްދިނުމަށް ދައުލަތުން ގާޒީންގެ ކިބައިން އެދުނެވެ.\nއެހެންވެ, ގާޒީ އާދަމް ވަނީ ހެކިންގެ ނަންތައް މީޑިއާއިން ހާމަނުކުރުމަށް އަންގަވައި, ހަމައެކަނި އަދަދުތައް ރިޕޯޓްކުރުމަށް އެދިވަޑައިގެންފަ އެވެ.\nދިފާއީ ހެކި ހުށަހަޅަން ދެ މީހުންނަށް ވެސް ޝަރީއަތުން ފުރުސަތު ދިނެވެ. ދެ މީހުންގެ ވަކީލުން ވެސް ބޭނުންވީ ލިޔުމުން ހެކިތައް ހުށަހަޅަން ފުރުސަތު ދިނުމަށެވެ. އެހެންވެ, އެކަމަށް 10 ދުވަހުގެ މުއްދަތެއް ދިނެވެ.\nއަލީ ހައިޝަމް: މިއަދު ކޯޓަށް ގެނެސް މާލޭން ޖަލަށް ގެންދަނީ: ވަކީލަކު ހޯދަން 10 ދުވަހުގެ މުއްދަތެއް ދިން - ފޮޓޯ: ހުސެއިން ޝަޔާހު / އަދަދު\nއޭގެ އިތުރުން ތަހުމީނާއި މުޖާޒުގެ ވަކީލު ވެސް ވަނީ ދައުލަތުން ދީފައިވާ ބައެއް ލިޔުންތައް ނުސާފު ކަމަށް ބުނެ ޝަކުވާ ކުރައްވާފަ އެވެ. އެހެންވެ, ގާޒީން ނިންމެވީ ލިޔެކިޔުންތައް ހަމަކުރުމަށާއި އެއާ ގުޅިގެން ހުރި އިދާރީ ކަންކަން ހައްލުކުރުމަށް ދައުލަތުގެ ވަކީލުންނާއި ދިފާއީ ވަކީލުންނާއެކު އިދާރީ އަޑުއެހުމެއް ބޭއްވުމަށެވެ. އަދި, ލިޔުންތަކުގެ މައްސަލަތައް ހައްލުކުރުމަށެވެ.\nމައްސަލާގައި ގިނަ އަދަދެއްގެ ހެކި ހުށަހަޅާފައިވާތީ, އެ ހެކިތަކުގެ ތެރެއިން ކޮންމެހެން ގެންނަން ނުޖެހޭ, ނުވަތަ ދެ ފަރާތަށް ވެސް އެއްބަސްވެވޭ ގޮތަކުން ހެކިންގެ އަދަދު މަދުކުރުމަށް އިދާރީ އަޑުއެހުމުގައި މަޝްވަރާ ކުރުމަށް ވެސް ދައުލަތަށާއި ދިފާއީ ވަކީލުންނަށް ގާޒީ އާދަމް އެންގެވި އެވެ.\nބަންދަށް ލުޔެއް ނުދިން, އެންގީ ރިމާންޑް ޖަލަށް ބަދަލުކުރަން\nދައުވާ ލިބޭ ތިން މީހުން ވެސް މިހާރު ތިބީ ޝަރީއަތް ނިމެންދެން ބަންދުކޮށްފަ އެވެ. ޖިނާއީ އިޖުރާއަތުގެ ގާނޫނުގެ ދަށުން ކޮންމެ 30 ދުވަހަކުން އެ ބަންދު ރިވިއު ކުރަން ޖެހޭތީ އެކަމަށް ދައުލަތުން މިއަދު ހުށަހެޅި އެވެ.\nދައުލަތުގެ ވަކީލް އަހުމަދު ނައުޝާދު އެދުނީ, އެމީހުން ޝަރީއަތް ނިމެންދެން ބަންދުކުރި ހާލަތަށް އެއްވެސް ބަދަލެއް އައިސްފައިނުވާތީ އެ ބަންދު ދެމެހެއްޓުމަށެވެ. ތިން މީހުންގެ ފަރާތުން ވެސް އެކަމަށް އިއުތިރާޒުކޮށް ވާހަކަ ދައްކާފައެއް ނުވެ އެވެ.\nނަމަވެސް, ޝަރީއަތް ނިމެންދެން ބަންދުކުރާ މީހުން ބައިތިއްބަން ޖެހެނީ ރިމާންޑް ޖަލެއްގައި ކަމަށްވާއިރު, މިހާތަނަށް ވެސް އެފަދަ ޖަލަކަށް ތިން މީހުން ވެސް ބަދަލުކޮށްފައިނުވާތީ އެކަމުގެ ޝަކުވާ ކުރި އެވެ. ދައުލަތުގެ ވަކީލް ނައުޝާދު ވިދާޅުވާ ގޮތުގައި, ރިމާންޑް ޖަލަކަށް ބަދަލުކުރުން ލަސްވަނީ ކޮވިޑާ ގުޅިގެންނެވެ.\nނަމަވެސް, ވަކި އުސޫލަކުން ޝަރީއަތް ނިމެންދެން ބަންދުކުރާ މީހުން ރިމާންޑް ޖަލަށް ބަދަލު ކުރަމުންދާ ކަމަށް އޭނާ ވިދާޅުވި އެވެ.\nގާޒީ އާދަމް މުހައްމަދާއި ސޮފްއަތު ހަބީބާއި މުހައްމަދު މިސްބާހު ތިއްބަވާ ބެންޗުން ނިންމެވީ ތިން މީހުންގެ ބަންދު އެ އޮތް ގޮތަށް ދަމަހައްޓާށެވެ. ނަމަވެސް, އެމީހުން ރިމާންޑް ޖަލަކަށް ބަދަލު ނުވެ އޮތް ސަބަބާއި އެފަދަ ޖަލަކަށް އެންމެ އަވަހަށް ބަދަލު ކުރެވޭނެ ތާރީހެއް ހޯދައި, އެންގުމަށް ދައުލަތަށް އެންގެވި އެވެ.\nއެއަށްފަހު, ތިން މީހުންނާ ގުޅޭ ޝަރީއަތުގެ އަޑުއެހުން ގާޒީން ނިންމަވާލެއްވި އެވެ.


EURO Balailumah Hisense TV Redwave In Thaaraf Koffi - Vaguthu\nމިހާރު ފެށިގެން ކުރިއަށްދާ ޔޫރޯ 2020 ގެ މެޗްތައް ރައްޓެހިންނާއި އެކީ ބެލުމަށް ހައިސެންސް ޓީވީ ރެޑްވޭވުން ތައާރަފް ކޮށްފިއެވެ.\nރެޑްވޭވުން ބުނީ، ދިވެހިންނަކީ ފުޓުބޯޅައަށް ވަރަށް ފޯރި ހުންނަ ބައެއް ކަމަށާއި ދުނިޔޭގެ ފެންވަރުގައި ބާއްވާ މުބާރާތްތަކަށް ވެސް ދިވެހިންގެ ބޮޑު ސަމާލުކަމެއް ލިބި، "މަގޭ ޓީމު، މަގޭ ޓީމު" ކިޔައި ފޯރީގައި މެޗުތައް ބަލާ ސަޕޯޓަރުން އެހާމެ ގިނަ ވެގެން ގޮސްފައިވާ ކަމަށެވެ.\nއެހެން ކަމުން ޔޫރޯ 2020 ގެ އިންތިޒާރުގައި ލޭކެކި ކެކި ތިބި ދިވެހިންނަށް، ކުރީގައި ބޮޑު ސްކްރީންގައި ރައްޓެހިންނާއެކު މެޗުތައް ބަލައި އުޅުނުހެން އެ މެޗުތައް ބެލުމުގެ ފުރުސަތު މިއަދު ނެތަސް، އެކުވެރިންނާއި ޢާއިލާއާއެކު މެޗުތައް ބަލައިލުމަށް އެންމެ އެކަށޭނެ ޓީވީތަކެއް ރެޑްވޭވުން ތައާރަފްކޮށްފައިވާ ކަމަށް ރެޑްވޭވުން ވަނީ ބުނެފައެވެ.\n"ޔޫރޯ ޗެމްޕިއަންޝިޕްގެ ސްޕޮންސަރއެއް ކަމަށްވާ "ހައިސެންސް" ބްރޭންޑްގެ އެކި މޮޑެލްތަކުގެ ޓީވީ މިވަގުތު ރެޑްވޭވުން ލިބެންހުރިއިރު، މި ބްރޭންޑަކީ މުޅިދުނިޔޭގައި ވެސް ނަންހިނގާ ޓީވީ ބްރޭންޑެއްކަން ފާހަގަކޮށްލެވެއެވެ. އެގޮތުން "އަޕްގްރޭޑް ސުކައުޑް"ގެ ނަމުގައި ރެޑްވޭވްއިން ވަނީ ހައިސެންސްގެ މިހާރު ގެ މޮޑެލްތަކުގެ އައުސްޓޮކެއް ގެނެސް، ހައިސެންސް ޓީވީގެ މުޅިންއައު މޮޑެލްތަކެއް ވަރަށް ހާއްސަ އަގުތަކެއްގައި ތައާރަފްކޮށްފައެވެ." ރެޑްވޭވުން ބުންޏެވެ.\nރެޑްވޭވުން ބުނީ، ހައިސެންސް ޓީވީއަކީ ޑައިނެމިކް ރޭންޖް އަދި ސްމޫތް މޯޝަން ރޭޓް މަތި ޓިވީއެއްކަމުން މަންޒަރުތައް ފުސްކަމެއް ނެތި ވަރަށް ސާފުކޮށް އަދި އަލިދަގަކޮށް ދައްކުވައިދޭ ޓިވީއެއް ކަމަށެވެ. އަދި ގޭމެއް ކުޅެލަން ވިޔަސް ހަމަ އެއް ވަނައިގެ ޓީވީއެއް ކަމަށް ރެޑްވޭވުން ބުންޏެވެ.\nމީގެއިތުރުން، ހައިސެންގެ ޔޫއެޗްޑީ އަދި ކިއުލެޑްގެ ޓީވީތަކަކީ އޭގެ ކޮލިޓީއާއި މަންޒަރުގެ ދެވަނައެއް ނުވާފަދަ ދުނިޔޭގައި ނަންމަޝްހޫރި މޮޅު ޓީވީ ތަކެއް ކަމަށް ރެޑްވޭވުން ބުންޏެވެ.\nމި ޓީވީގެ ގިނަ ސައިޒުތައް މިވަގުތު ރެޑްވޭވުން ލިބެން އެބަހުއްޓެވެ. ރެޑްވޭވްގެ އައުޓްލެޓަކަށް ޒިޔާރަތްކޮށްގެން އެ ޓީވީތައް ބެލުމުގެ ފުރުސަތު ލިބޭނެ ކަމަށާއި، ނޫންނަމަ ގޭގައި ތިބެގެން https://redwave.mv އިން ވެސް މި މައުލޫމާތުތައް ބަލައި އޯޑަރުކުރެވޭނެ ކަމަށް ރެޑްވޭވުން ބުންޏެވެ.